
TISKARA »GLASNIKA SRCA ISUSOVA« ZAGREB 


Umjesto predgovora... 


Crkva nastavlja u svijetu neprestano Kri¬ 
stovu Muku, kao što neprekidno nastavlja ne¬ 
slomivu snagu Njegova Uskrsnuća, i neumornu 
upornost Njegove aktivnosti. 

U nekim njenim mističnim udovima — kao 
i u cijelim nekim njenim razdobljima — naročito 
je naglašen ovaj ili onaj momenat Kristovog 
produživanja u svijetu. 

Jedna od najsposobnijih i najprivlačivijih 
ličnosti Elizabetine Engleske, Edmond Campion, 
bio je od Providnosti pozvan, da sve svoje van- 
redne mogućnosti djelovanja slije u herojizam 
potpunog darovanja samog sebe — u muceništvo. 
Rastegnut na protestantskome kotaču nastavio 
je Krista raspetoga na rimskome Križu. Svojim 
mučeništvom otkupio je i pretekao decenije apo- 
stolata. 

Najteža vremena traže najvećih žrtava: pe- 
trificirana vremena zahtijevaju velikog čišćenja, 
grješna razdoblja hoće velikih naknada. I žrtve 
i čišćenje i naknadu daju duše, koje daju sebe, 
— sveci, mučenici. Zato ih Gospodin u velikim 
vremenima i šalje. Tako je bilo nekoć, tako je 
i danas ... 







PRVA KNJIGA 


MLADOST 

U BURNIM VREMENIMA 



Na raskršću 


Silno se uzburkalo more na obalama En- 

Bura bjesni. Vjetar vitla oblacima. Va¬ 
lovi udaraju o pećine, da se čvrste klisure dr¬ 
maju od njihova udarca. 

Tko je to tako strašno razgnjevio dobroga 
Boga? Zar ovaj otok nije više otok svetaca? 
Kao što je bio u prijašnja vremena? 

Ta još uvijek stoji križ na časnome mje¬ 
stu! Još uvijek pogled na križ diže srca sla¬ 
bih i bijednih gore — prema zvijezdama, pre¬ 
ma nebu. Tako je htio kralj Alfred, koji je po¬ 
digao križ u ovom kraljevstvu pred tisuću go¬ 
dina. 

Da, još stoji križ. Ali — jedna bezbožna 
ruka već je podigla na nj sjekiru. 

Zašto udara more o žalove Engleske? 

Da ne želi možda probuditi njezinu uspa¬ 
vanu savjest? 

»Bože, budi nam milostiv!« mole u strahu 
ljudi po Londonu i prave znak svetoga križa. 
Eto, opet se u luci otrgnula jedna lađa, već 
druga ovoga strašnog dana. 

Tko će znati sudbinu onih bijenika, koji 
su bili na lađi! Nezasitno morsko ždrijelo pro¬ 
gutalo ih je doskora zajedno s lađom i svim, što 
je bilo na njoj. A kad se more opet smiri, 
naći će možda ribari daleko vani na ušću Tem- 
se samo nekoliko dasaka... 

»Bože, budi nam milostiv!« moli i knjigo¬ 
veža Edmund Campion. 

U sobi je neobično mirno. U kaminu plam¬ 
sa oganj. 

Kraj nemirnog svijetla razgorjele luči sjedi 
uz kolijevku žena i ziba svoje čedo. Najednom 
podigne oči prema mužu: 

»Ako to nije kazna Božja za grijehe kra¬ 
lja Henrika!« 

Oko tornjeva kraljevskog dvorca sijevaju 
munje. Campion se prenese mislima u kraljev¬ 
ske odaje, a onda na Tyburn — stratište, gdje 
je ovih dana potekla nevina krv. Jedini zločin 
osuđenika bio je, što su bili vjerni vjeri svojih 
otaca. 

Od vremena Alfreda Velikog pa kroz vje- 
kove držali su svi u Engleskoj kao stvar sasvim 
jasnu i razumljivu, da je Rimski biskup otac 
svih kršćana. A sada eto hoće kralj Henrik da 
to zaniječe. 

I možda bi mu tkogod i povjerovao, kad 
bi kralja vodila u tom kršćanska nesebičnost i 
ljubav prema istini. 

Ali zar je kralj Henrik nesebičan? Da, kad 
ne bi bilo zlata i moći! Pa njegove nemirne, 
požude željne krvi! Kad bi on i sada živio či¬ 
sto kao u svojoj mladosti! No kako i bi? Nije 
li mu već onda usađena u srce klica svih ovih 
požuda, koje sad njim potpuno gospodare? Je 

11 on ikad imao kakvu želju, a da mu je nisu 
ispunili? Kako li se samo brinuo otac, da mu 
u svemu zadovolji, da ugodi njegovim sklonosti¬ 
ma, koje su isprva bile malene, a onda se pomalo 
razbuktjele u nezasitne strasti! 

Ne, Henriče! Ne radiš ti iz nesebičnosti i 
ljubavi prema istini. Ti si postao rob niske stra¬ 
sti. I kao rob strasti zatražio si od Rimskog 
Pape rastavu s Katarinom nakon gotovo dva- 
desetgodišnjeg bračnog života s njom. Da znaš, 
što sve ne govore o tebi zlobni jezici bespo¬ 
slenih dvorskih gospođa! Cijeli dvor zna, da je 
tvoja ljubovca, Ana Boleyn, sa zebnjom u srcu 
očekivala u pokrajnjoj sobi uspjeh tvojih laž¬ 
nih razloga, kojima si htio zavarati poslanika 
iz Rima. 

No Rim nije smio pregnuti pred tvojom 
požudom. I odvažno ti se usprotivio. A ti si mu 
onda okrenuo leđa. Proglasio si čistu Kristovu 
nauku lažnom te podigao za nju vješala i krv¬ 
nički mač. Henriče! Misliš li ti, da sada, kad se 
u tvojoj duši uzburkala bura strasti i zavila u 
tamu razum, bolje shvaćaš ono, što 1 si uviđao i 
hranio u danima mirnog, sretnog života obasjan 
svijetlom milosti? 

Ti hoćeš da dovedeš svoj narod k slobodi, 
k pravoj sreći? A skrećeš s puta, koji ti poka¬ 
zuje namjesnik Božji na zemlji! Zar hoćeš da 
nas odvedeš u svojoj kraljevskoj samovolji na 
bespuće i stramputicu? Onamo, gdje ne ćeš vi¬ 
še susretati čuvara i braniča Božjih prava? 

»Kralju Henriče«, vikne knjigoveža srdito, 
»zar nas želiš strovaliti u propast?« 

»Pa zar nema više nikakve nade?« zapita 
Campiona njegova žena te počne jače njihati 
dijete, koje se probudilo na očeve riječi i gla¬ 
sno zaplakalo, 

»Ne! Nema više spasenja. Bar ne bez krvi. 
Jutros sam bio na Tyburnu i gledao kako umire 
jedan čovjek Božji. Prije nego što mu je krv- 

nik stavio konopac oko vrata, dopustili su mu, 
da još jednom progovori sakupljenom narodu. 
Nije rekao mnogo, samo ove riječi: »Neka Bog 
poživi našega kralja! Kralju pripada moje ti¬ 
jelo. A dušu moram da sačuvam za Boga. Zato 
moram umrijeti i rado idem u smrt. Jer ne 
smijem slušati kralja ...« 

»Oh, to je strašno!« 

»Da, strašno je, kad čovjek mora živjeti, 
ako su mu tijelo i duša razdvojeni. ., Pomisli 
samo«, reče knjigoveža i pokaže na malog Ed- 
rnunda u kolijevci, najmlađe svoje dijete. »Ovaj 
dječak ne zna još ni misliti ni hodati. A ipak 
stoji već na raskršću, na sudbonosnom raskršću.« 

Edmund je kasnije često mislio na tužnu 
godinu svojega rođenja. Te godine, 1540., smak¬ 
nut je na stratištu i Thomas Cromwell, zakleti 
neprijatelj Katoličke Crkve i nekoć kraljev o- 
dani sluga. Ali je pao u nemilost, jer se usu¬ 
dio usprotiviti se kraljevim hirovima. Tako je 
Henrikova pohlepa za vlašću i blagom slavila 
pobjedu i nad najodanijim prijateljima i po¬ 
moćnicima. 

Parlamenat je izdavao zakone proti kato¬ 
licima sve jedan iza drugoga. Pojedini su za¬ 
koni bili često tako oštri i krvoločni, da im se 
samo malen broj katolika mogao oduprijeti. Je 
li već blizu čas, kad će i zadnji katolik podleći? 

Hoće li kralju doista poći za rukom, da 
odcijepi od Rima svoj narod? 

Knjigoveža se nasmijao na ovakovu pomi¬ 
sao. Ne, ne će! 

Nekoliko dana nakon smaknuća Cronvvvello- 
va dobila je mala Ignacijeva četa u Rimu po¬ 
tvrdu i blagoslov od sv. Oca. 

Mladenačka krv 


Najraniju svoju mladost sproveo je Edmund 
u društvu dvojice braće i jedne sestrice. Ni¬ 
jedan nam od Edmundovih suvremenika ne pri¬ 
povijeda, je li Edmund u ovim prvim godinama 
bio onako dobar i miran, kako mnogi zamišljaju 
djetinjstvo budućeg sveca. Kod njega je, čini 
se, bilo baš protivno. Već kao dječak od dva¬ 
naest godina svratio je na sebe pozornost su¬ 
sjeda i rođaka svojom neobičnom bistrinom i 
živahnošću. A kome nije poznato, kakvi su ova¬ 
ko bistri i zdravi dječaci? Želja za vlašću, bez¬ 
obzirnost, tvrdoglavost, častohleplje, oholosj; i 
precjenjivanje samoga sebe, ove su pogrješke 
kod njih sasvim obična pojava! I sigurno je do¬ 
šlo do »rata« između Edmunda i njegove bra¬ 
će. A susjedi i prijatelji samo bi mahali gla¬ 
vom i govorili: »Kako je taj Edmund živ i ne¬ 
stašan! Treba ga poslati u školu, i sigurno će 
jednom postati velik čovjek.« 

Knjigoveža bi Campion slegnuo ramenima. 
Kad bi mu njegovi prihodi dopuštali, rado bi ga 
poslao na nauke. 

No jednoga dana dođe tajnik trgovačkog 
ceha u Campionovu radionicu i veselo udari ša¬ 
kom po stolu: »Napokon je moja želja ipak is¬ 
punjena! Ja sam ti, majstore, uvijek govorio, da 
tvoj vragoljan mora u školu. I evo: čitaj!« Mi- 
ster Campion uzme u ruke komad ispisanog per¬ 
gamenta i počne čitati: »Ceh trgovaca povrćem 
u Londonu ima čast da te uljudno zapita ...« 

I tako dalje. Iz sadržaja pisma majstor je Cam- 
pion jasno razabrao, da je njegov Edmund do¬ 
bio besplatno mjesto u školi i to sve dotle, dok 
potpuno ne svrši svojih nauka. 

Odsada je Edmund morao dan na dan pro¬ 
laziti nekoliko londonskih ulica do susjedne ško¬ 
le. Ali to ne potraja dugo. Doskora je bio prim¬ 
ljen s nekoliko ponajboljih drugova u školu u 
ulici Newgate, gdje je Henrikov sin i nasljed¬ 
nik Eduard VI. od negdašnjeg crkvenog imanja 
podigao novi kolegij. 

Edmund je isprva bojažljivo sjedio među 
malim prinčevima, grofovima i sinovima bogatih 
trgovaca. S nekim je strahopočitanjem gledao na 
njih. Vidio je naime, kako ovog ili onog od nje¬ 
govih suučenika nakon obuke nose kući na no- 
siljki. Druge je opet nakon škole opkolila ci- i 
jela četa slugu. Jedan mu nosio knjige, drugi 
ogrtač, treći kapu, četvrti štap, dok su opet 
druga dvojica vodila ljubimce pse, koji su ve¬ 
selim lajanjem pozdravljali svog mladog gospo¬ 
dara. A on, Edmund, žurio se kući sam, šuteći. 
Kad je prolazio pokraj Bogorodičine slike kod 
novih vratiju, išao je malo polakše, da usput 
izmoli kratku molitvu Majci Božjoj. Onda je 
kod kuće dugo sjedio kod svojih knjiga. 

No da Edmund bude tako miran, na to ni¬ 
su navikla druga djeca. Mlađi braco i seka šu¬ 
ljali se k njemu najprije sasvim tiho, no od¬ 
jednom ih je glasan grohot sasvim nadvladao. 
To je Edmunda prenulo i za čas ga otrgnulo od 
njegovih knjiga. Slatko se nasmijao: 

»A vi ste toj Vi biste htjeli svoju svagda¬ 
nju porciju!« i tučnjava je započela. 

Sa svojim starijim bratom išao je Edmund 
često u luku i ondje gledao velikim okruglim 
očima, kako lađe dolaze i odlaze. Bilo ih je 
osim engleskih još i francuskih, španjolskih i po 
koja holandeska. Većinom velike trgovačke la¬ 
đe. Među njima su vidjeli jednom i ogromnu 
jedrenjaču Sebastijana Cabot-a, koja se vra¬ 
ćala u luku nakon dugog pustolovnog putova¬ 
nja. Obojici je srce življe zakucalo. Nestrplji¬ 
vo su čekali, kad će lađa konačno pristati uz 
obalu. Jesu li odvažni brodari i ovaj put doveli 
sa svog putovanja na Gronland ljude obučene 
u medveđu kožu, koji jedu sirove ribe? Ili da 
nisu možda otkrili Cathey, čarobnu i bogatu 
zemlju priča? Onu zemlju, o kojoj je svako 
englesko dijete već toliko puta čulo pričati za 
dugih zimskih večeri, a koje nitko još nije vi¬ 
dio? .... Dok bi stariji ozbiljno i tajanstveno 
pripovijedali o bajoslovnoj zemlji, djeca bi sje- 
djela nepomično, gutala svaku riječ i uzdisala 
od silne čežnje za njom. Je li to moguće? Kuće 
pokrivene zlatom! Svojim sjajem zaslijepe čo¬ 
vjeku oči! A djeca se igraju biserjem i dra¬ 
gim kamenjem kao ovdje pijeskom i kamen¬ 
čićima ! 

Da li su mornari ove ogromne lađe, koja je 
baš spustila sidro, vidjeli štogod od tih velikih 
krasota? 

Braća se teškom mukom progurala kroz 
bezobzirno mnoštvo i počela salijetati raznim 
pitanjima jednog mornara . . . Ali, nažalost, ovaj 
je bio odviše škrt s odgovorima. 

Kad su se onda naveče vraćali iz luke kući 
kroz tijesne ulice predgrađa, u kojima su ljudi 
govorili među sobom u stotinu jezika, budio se 
u njima pustolovni duh. 


Edmund Campion 

»Znaš, Edmund«, prišapne stariji svome 
bratu. »Za nekoliko godina bit ću i ja velik. 
Onda ću otploviti s Cabotovom lađom na kraj 
svijeta... I« 

U školi je Edmund doskora natkrilio sve 
svoje suučenike. Njegov bistri razum shvaćao 
je sve velikom lakoćom. Učitelji su govorili, da 
mu ne mogu pružiti dosta znanja. Tako je bila 
velika njegova želja za njim. A kakva je pitanja 
stavljao! Bio je nešto posve drugo, nego što 
su bili gospodičići odličnih i bogatih obitelji. 

Neka te Bog blagoslovi, mislio je njegov 
učitelj. Neka ti udijeli, sinko moj, da potpuno 
razviješ sve svoje duševne sposobnosti. 

Po gradu se već odavna koješta govorkalo, 
no ozbiljniji su mislili, da je to samo pusto 
naklapanje. Ali eto — ipak je istina. Mladi je 
kralj, Henrikov sin i nasljednik, već par dana 
mrtav... Imao je tek 17 godina. Zlatna kraljev¬ 
ska kruna leži u lijesu na svilenom jastuku 
iznad njegove glave i nikada više ne će resiti 
njegova čela! 

God save the Queen! 

Marija Tudor, polusestra kralja Eduarda, 
ulazi svečano u London. Zvonovi na katedrali 
veselo zvone i nadglasuju viku i buku na ulicama. 

Pokraj škole sv. Pavla, u sjeni vitkih tor¬ 
njeva katedrale, skupila se živahna četa uče¬ 
nika latinske škole! Radoznalo su gledali mno¬ 
štvo svijeta, koji je grnuo prema katedrali, i smi¬ 
jali se od srca, kad bi koji prestrašen konj 
uzbunio i poplašio svijet oko sebe. 

Vika se sve više približavala. Kraljica do¬ 
lazi! Prvi redovi kraljičine pratnje već prolaze 


ponosno i dostojanstveno kraj njih: tu su lor¬ 
dovi po trojica u redu; poslanici stranih kra¬ 
ljeva, u bogatom odijelu i svaki od njih okru¬ 
žen cijelom četom ljudi iz svoje zemlje ... Pa 
onda Sir Thomas White, gradski načelnik, i 
grof Arundel, koji nosi kraljičin mač. 

Napokon eto i same kraljice. Obučena u bo¬ 
gato odijelo, raskošno urešeno zlatom i dragim 
kamenjem, stupa kraljica mirno i dostojanstveno 
ispred Elizabete, svoje sestre i 160 dvorkinja, 
knjeginja i grofica — gospođa i gospođica. Iza 
njih jaši osam hiljada konjanika, nepregledno 
mn oštvo ponosnih muževa. 

Oduševljen narod neprestano viče: »God 
save the Queen! God save the Queen Mary!« 
Odvažniji pucaju iz pištolja, a sa Tovvera, sta¬ 
rog kraljevskog grada, pozdravljaju kraljicu to¬ 
povi muklim svojim gruvanjem. 

Edmund Campion stoji na trgu pred ško¬ 
lom sv. Pavla, par koraka pred ostalim _ učeni¬ 
cima. Obučen je kao page, ima na sebi krat¬ 
ke hlače, duge čarape, svijetle cipele, crni sa- 
metni kaput i bijeli visoki ovratnik. 

Oko mu zasja, kad opazi kraljicu i veli¬ 
čanstvenu pratnju. Duboko uzdahne. Sad se mo¬ 
ra odvažiti. 

Zar ne vidiš, Edmunde, kako su oči svih 
učitelja uprte u tebe? A možda te koji gleda 
i malo bojažljivo, s nekim nepouzdanjem? 

Srce mu jače zakuca. Onda odlučno stupi 
pred kraljicu i prigne koljeno. Zvonkim gla¬ 
som pozdravi novu vladaricu i zaželi joj do¬ 
brodošlicu. A ona se ne može dosta načuditi 
svježini i miru ovoga dječaka, tu usred tolike 
vreve i buke. 

»Kato ti je ime?« 

»Edmund Campion«, odgovori dječak i sav 
se zacrveni. 

»Tako! Jesi li doista pravi campion?«* 

»Borac i pobjednik, veličanstvo«, reče grad¬ 
ski načelnik. »To je najbolji od svih londonskih 
učenika. Kod posljednjeg natječaja dobio je 
prvu nagradu.« Zatim doda potiho još nekoliko 
riječi, kojih Edmund nije razumio. Marija upre 
svoj pogled u dječaka i dugo ga je promatrala. 

»Jesi li ti učenik sa škole sv. Pavla?« 

»Ne, veličanstvo. Ja idem u školu u ulici 
Newgate.« 

»A tako. Ovi su te dakle samo posudili. 
Jest, lord kancelar ima pravo. Moj Campion, 
budi hrabar borac za domovinu i — pobjednik 
za katoličku vjeru,« 

* »Campion« znači u engleskom »borac«. 


Dozrijevanje u buri i oluji 


Sir Thomas White, lord kancelar londonski, 
nije zaboravio Edmunda. Kad je nakon četiri 
godine osnovao u Oxfordu kolegij sv. Ivana, 
primio je Edmunda odmah na prijedlog trgo¬ 
vačkog ceha u ovu kuću. 

Mladi se študent brzo snašao u novim pri¬ 
likama. Rektor kolegija, dr. Belsire, visoko je 
cijenio sedamnaestgodišnjeg mladića. Srdačno 
ga je primio i slijedeći dan uveo u krug mla¬ 
dih doktora i magistara. Ovi su svog mladog 
učenika dočekali isto tako srdačno, ali i s ne¬ 
kom radoznalošću. Jer — već su mnogo hva¬ 
levrijedna čuli o njemu. 

Edmund je doskora osvojio srca sviju. Ito 
nesamo profesora, nego je stekao i među Stu¬ 
dentima mnogo prijatelja. Pače, nije dugo po¬ 
trajalo, a on je već bio duša i srce male čete, 
koja se sve tjesnije kupila oko njega. 

Nije ni čudo! Edmund je imao dobro srce. 
A ljepota duše davala je i njegovu izgledu— 
visokom čelu i tamnim očima — posebni izražaj 
ljepote i privlačivosti, kojom je brzo osvajao 
sve oko sebe. 

Campion je bio istom par godina u Ox- 
fordu. A ipak su ga već i doktori i magistri 
nazvali vođom pustolovnih studenata, dakako ne 
u tom smislu, da bi u tom bilo što zlo, nego 
štovanje i priznanje. Edmund je doista bio pra¬ 
vi mladić! U svojoj poduzetnosti vodio je prija¬ 
telje od jedne pustolovine do druge. I uvijek 

je imala njegova fantazija neke nove planove. 
No to mu je bila samo vanjska strana. Profe¬ 
sori su se zadovoljno smiješili, kad se on sa 
drugovima vraćao u galopu sa šetnje kući. Zna¬ 
li su dobro: danas su ovi u galopu projahali 
polja i livade, a sutra će sjedjeti kraj knjiga 
i učiti, kako to prije nije bio običaj u Oxfordu. 

Među Studentima je nastalo pravo natje¬ 
canje. Još nikada nisu latinski i grčki klasici 
bili tako obljubljeni kao u vrijeme, kad je Cam- 
pion bio vođa pustolovnih Studenata. Tako je 
pomalo značajnošću i plemenitošću postao vo¬ 
đom ponosne engleske mladeži. A on je po¬ 
stavio sebi za dužnost, da savjesno iskoristi i 
razvije sve svoje duševne sposobnosti, koje mu 
je dao Bog. Zato nije trošio vremena uzalud. 
Nije čitao romane, ali je to više čitao Cice¬ 
rona i Homera. Prijatelji su mogli doći k njemu 
u koje god doba i uvijek su ga našli za stolom 
a pred njim je bila knjiga kojega klasika ili 
filozofa. To ih je poticalo, da ga nasljeduju. 
Najprije u učenju, a onda i u svagdanjem ži¬ 
votu. Brzo su ispipali, kad ustaje, kad ide spa¬ 
vati. Pazili su na njegov način govora, nastup, 
vladanje pa nastojali da i oni tako rade. Šta 
više! I Edmundova frizura postala je za druge 
kao uzor, pa su tisuće študenata počeli nositi 
istu frizuru. 

Prošlo je par mjeseci. Iz Londona su do¬ 
šli neobični glasovi. Približavali se veliki do¬ 
gađaji. U studenom 1558., godinu dana nakon 
Edmundova dolaska u Oxford, umrla je kraljica 
Marija. Nakon nekoliko dana sjela je na kra¬ 
ljevski prijesto njezina polusestra Elizabeta. 

Za vladanja Marijina Engleska je većim 

dijelom postala opet katolička. Ito ne radi toga, 
što su bili smaknuti Wolsey, Cramner i drugi 
zloglasni heretici. Njihovo je smaknuće pače 
bilo više zaprekom. Nego zato, što je narod uza 
sav progon sa strane kralja Henrika ipak jos 
ostao duboko religiozan i katolički. Izvana se 
doduše mnogi pokoriše tiraninu, no na vratima 
srca morala se zaustaviti ohola riječ kraljeva. 

Elizabeta je najprije hinila, da poštiva ka¬ 
toličku vjeru. Jedino je na taj način mogla doci 
do kraljevskog žezla. Od svih evropskih vladara 
prvom je Papi javila svoje ustoličenje. Ali vec 
se u dane svoga svečanog dolaska u London 
potajno svjetovala s tajnim vijećem, kako će 
uništiti katoličku vjeru. Uza sve to nije se us¬ 
tručavala, da kod ustoličenja svečano izjavi, 
kako želi vladati u duhu katoličke vjere, i da 
zabrani ukidanje ili mijenjanje ijednog zakona 
ili odredbe, koje postoje u kraljevstvu. 

Studenti su kolegija sv. Ivana u Oxfordu, 
sakupljeni u svečanoj dvorani, napeto slusali 
sve ove najnovije vijesti. I Campion je bio me¬ 
đu njima. Magister, koji im je to pripovijedao, 
načini malu stanku. Rektor dr. Belsire pogleda 
ga oštro u oči. 

»Sir, ove novosti, koje ste nam pripovije- 
dali, pro-uzročit će u ovoj kući doskora velike 

promjene, ako...« ...» 

Studenti i magistri stanu se gurati blize 
k Rektoru. Svi su uprli svoj pogled u njega. 
Šta hoće tim da kaže? . . .. x 

»...ako možete jamčiti za istinitost vaših 
riječi. Ja sam tvrdo uvjeren, da je njezino 
veličanstvo vjerno katoličkoj vjeri. Potvrdila je 
pače i tajni kabinet pokojne kraljice ...« 


23 


»A ja vam mogu reći i to, da je kraljica 
imenovala za tajne vijećnike grofa Bedforda, 
Sir Nicolas Bacona, Sir Cecila i još neke dru¬ 
ge, koji baš nisu posebni prijatelji sv. Oca. Ce- 
cil je postao ovih dana državni tajnik, a Bacon 
je bio tako ljubezan te je primio mjesto kan¬ 
celara nadbiskupa od Yorka.« 

»Cecil, koji je vjeru snizio do politike?« 

»Koga su često vidjeli za vladanja kraljice 
Marije, kako pobožno pristupa k sakramentima, 
jer se od toga nadao nekakvoj koristi. , , Da, 
taj gospodin!« 

»To je, dakako, zlo. Ali još imamo naših 
ljudi u parlamentu. Ovi će radije dopustiti da 
ih objese, nego da popuste. Danas očekujemo 
dolazak Sir Thomas Whitea. On će nam pripo¬ 
vijedati o posljednjim sjednicama i pobjedi ka¬ 
toličke stvari.« 

Campionu zasjaše oči od veselja, kad je 
čuo, da će doći njegov očinski prijatelj. On 
je ljubio ovog pravog značajnog engleskog 
muža, 

»Vi ste nam, Sir, htjeli pripovijedati o 
krunisan ju«, reče nakon kratke stanke Rektor 
jednom magistru, koji je baš pred par sati do¬ 
šao iz Londona. 

»Da, pravo. Nije puno falilo, pa bi se usto¬ 
ličenje bilo izvrglo u tragediju. .. Zašto? Jer 
nijedan biskup nije htio pomazati kraljice.« 

Studenti se još više zgrnu na okup. 

»Konačno joj se smilovao biskup Oglethor- 
pe od Carlislea. Ovaj je kao študent ovdje u 
Oxfordu nešto previše težio za idealom, đa bu¬ 
de pravi gentlemen. Ja mislim, da je on samo 


zato krunio kraljicu, jer mu se činilo, da se 
držanje ostalih biskupa nekako protivi pravom 
viteštvu...« 

Svi se u dvorani glasno nasmijaše. 

» . , , ja ću svoju tvrdnju odmah dokazati. 
Oglethorpe nije sigurno učinio ovoga djela iz 
bojazni. Na Božić je služio svečanu Misu u 
kraljevskoj kapelici. Elizabeta mu poruči, da 
u njezinoj prisutnosti ne smije kod podizanja 
podići Hostije. A biskup nije ni časa oklijevao 
s odgovorom. Nad njegovim životom ima kra¬ 
ljica vlast, ali nad savješću ne. Nato se kra¬ 
ljica razgnjevi i ode sa svojom pratnjom od 
svete Mise usred podizanja.« 

Magister zašuti i pogleda značajno svoje 
slušatelje. 

»Jedna tajna novost«, nastavi mirno ma¬ 
gister. »Novo državno vijeće izradilo je plan, 
kako će se kraljica držati prema katolicima. 
Osobitu »ljubav« posvećuje ovaj nacrt onima, 
koji su na čelu crkvene uprave. Iz obzira prema 
njima trebat će u postupanju poći zaobilaznim 
putem. Najprije treba izraditi zakone, kojima 
će se kao katolici morati usprotiviti. Onda 
će im se njihov prekršaj oprostiti, ako . ..« 
Nato izvadi magister iz džepa komad pergamen¬ 
ta i počne čitati: » ... ako priznadu svoju po¬ 
grješku, uteknu se milosrdnosti njezina veličan¬ 
stva, odreknu se Pape i sasvim prisvoje novu 
''vjeru, t<i ,.. « 

Magister na čas prekine čitanje. »Sada do¬ 
lazi izdajnička rečenica: » ... i na taj način, 
ako se samo bude pametno postupalo, moći će 
se njezinu veličanstvu pomoći u velikoj nov¬ 
čanoj krizi.« 

»Toliko međutim o biskupima i svećenici¬ 
ma, No sasvim je razumljivo, da će kraljica 
nastupiti i proti sveučilištima. Osobito joj je 
zapelo oko o Cambridge i Oxford.« 

Studenti i profesori skočiše uzrujani sa 
stolica i počeše glasno prosvjedovati. Oni su 
katolici i ostat će katolici. Šta misli ta Eliza¬ 
beta? Zar sve ovo ne pokazuje očito, da se i 
ona želi poput svoga oca proglasiti vrhovnom 
glavom engleske crkve? Kakva bi to bila sa¬ 
blazan! Da jedna žena upravlja crkvom! 

Odjednom se pojavi među njima Sir Tho- 
mas White. Dok je u dvorani vladala vika i 
galama, unišao je on neopazice unutra. Pristupi 
k Rektoru i stisne mu srdačno ruku. U dvo¬ 
rani nasta opet tišina. 

»Prijatelji«, reče lord tronutim glasom, 
»približuju se ozbiljni dani. Na 25. siječnja 
stvorena je u Londonu odluka, koja nas sili, 
da prekinemo sa svakom polovičnošću i borimo 
se samo za jedno: da budemo poput hridina 
stalni u svetoj katoličkoj vjeri.« 

»Došli smo tako daleko«, nastavi Sir Tho- 
mas White, »da nam golobradi mladići propi¬ 
suju vjeru! Hoće da stvore jedinstveno vjero¬ 
vanje i zajedničku službu Božju za cijelo kra¬ 
ljevstvo. A uz to zabacuju istinu. Sedam ljudi 
sastavljalo je novu vjeru, onako, kako se to 
svidjelo kraljici i njima samima. Nato lord 
kancelar predloži nacrt parlamentu i — parla- 
menat ga primi! 

Prijatelji! Ja se [moram pred Bogom i 
pred vama opravdati! Kao zastupnik u gornjoj 
kući moram da odgovaram za ono, što se ondje 
odlučuje. I ja sam protestirao! Ja sam doviknuo 


tim dječacima, koji sjede u parlamentu: Ki¬ 
dajte čelik i zeljezo, ako ste objesni, Ali ne 
mojte otkidati Engleske od Rima, Nemojte ot¬ 
kidati uda od Srca Kristova Tijela, jer će se 
udo osušiti!... Htio sam im snagom vatrene 
riječi probuditi zaspale savjesti i uvjeriti ih, 
da vjere, koju su nam propovijedali tako dični 
muževi, ne mogu ukinuti ovako neiskusni ljudi! 

Ali da! Nije njima do Boga. Oni bi htjeli 
napraviti zlatno tele i klanjati se pred njim, 
žrtvovati mu. Ime tom teletu jest: moć i no¬ 
vac.« 

Edmund je došao u svoju sobu sasvim skr¬ 
šen. Pristupio je k prozoru i sate i sate pro¬ 
matrao, kako vijavica mota sniježnim pahulji¬ 
cama ... I njegove se misli ovako vrtjele po 
glavi... Nije mogao i nije htio vjerovati, da se 
Elizabeta kani proglasiti glavom engleske crkve. 

No već nakon par tjedana bilo je to posve 
očito. Svaki Englez, koji želi stupiti u javnu 
službu, mora položiti posebnu zakletvu kralji¬ 
ci. Mora priznati, »da je njezino veličanstvo 
jedina vrhovna glava... u svim duhovnim i 
crkvenim i u svim svjetovnim pitanjima i po¬ 
slovima ...<■< 

»Ponos Engleske« 


Oxford, ponosna tvrđava katolicizma, nije 
se predao kod prve navale. Prošlo je par go¬ 
dina, dok je došlo do toga, da je Sir Thomas 
White morao skinuti križeve sa zidova u dvo¬ 
ranama, a dr. Aleksander Belsire, optužen radi 
papinstva, odstupiti svoju službu dr. Elyu. 

Campion je budno pratio razvitak cijele 
stvari. Predvidio je, da će i za nj doći čas, 
kad će se morati odlučiti. Bog ili svijet, spa¬ 
senje duše ili svagdanji kruh. Slutio je, da će 
bura zahvatiti i bezbrižni život študenata. Ra- 
zlučit će odlučno i nemilosrdno pljevu od pše¬ 
nice. 

I u tjeskobnom strahu bacio bi se Edmund 
na koljena pred svojim Bogom u svetohraništu. 
Poznavao je dobro slabost svoga značaja. Kako 
je samo sklon, da primi u se duh svoga vre¬ 
mena i okoline! Što mu se sada čini dragocje¬ 
nije od života, to bi mogao jednom — ako se 
prilike promjene — kukavno odbaciti.., Zato 
je molio srdačno. Predao se Duhu Božjem, da 
ga sasvim prožme. Još je svako jutro čitao sve¬ 
ćenik u kapelici kolegija sv. Ivana sv. Misu. 
Još se je mogao Edmund svako jutro sjediniti 
s ovom žrtvom i uvijek nanovo posve se žrtvo¬ 
vati Gospodinu. Iza molitve bi osjetio novu sna¬ 
gu. U dubini duše skupljao je dragocjene re¬ 
zerve milosti. Vjera je sve više i više izgrađi¬ 
vala njegovu ličnost. 


U tom je bila tajna njegove snage. Kad 
je bio među Studentima, zahvaćala je i njih 
neka nadprirodna snaga, koja je prodirala iz 
Edmundove duše. Kad je govorio, izvirao je iz 
jednostavnih riječi žar duboke vjere. Hod i ci¬ 
jelo držanje bilo mu je svježe, mladenačko. 
Sve njegove sile bile su u potpunoj vlasti sna¬ 
žne volje, dok mu je razum prodirao do same 
biti stvari. Ali se nije razbacivao duševnim spo¬ 
sobnostima i darovima. Razum i volja ravnali 
su duševnim sposobnostima nevidljivo i snažno, 
kao što nevidljivo i snažno djeluje magnet. 

Tako se pomalo izgradio u ideal muža ka¬ 
tolika. Njegovo doba, kad su u Engleskoj sve 
više propadali pravi engleski tipovi, bilo je za¬ 
divljeno njegovom poniznošću i čednošću, nje¬ 
govom snagom riječi i oštrinom duha, harmo- 
ničkim skladom svih sila. 

Campiona je poznavao cijeli Oxford. Kod 
osobitih prigoda nastupio je kao govornik. Već 
g. 1560., druge godine nakon dolaska, svratio 
je na se pažnju sviju. Držao je nadgrobni govor 
pokojnoj supruzi Sir Dudleya, pokrovitelja sve¬ 
učilišta. Govor je bio tako snažan i odličan, da 
se o njem govorilo čak na kraljevskom dvoru. 

Jednoga dana zatrubi straža na gradskim 
vratima kraljevski pozdrav. Elizabeta je došla 
da pohodi sveučilište. Oxford ju je dočekao s 
neviđenim slavljem. Široka ulica bila je sva is¬ 
kićena zastavama i cvijećem. Kraljevska kočija 
praćena sjajnom pratnjom pomicala se mirno 
i dostojanstveno prema Christ-Church-Collegeu. 
Nebrojeno mnoštvo naroda klicalo je bez kraja 
i konca. 

»No sad ćemo jesti, piti i uživati«, smijao 
se Campion. »Matica se odvažila, da dirne u 
pčelinjak! Robert Parsons, čuješ li te pčele, 
kako zuje?« 

»Ovih dana ne će se sigurno nitko preki¬ 
nuti od posla«, odgovori njegov pratilac, 

»Kako se uzme. Misliš li,da ću moći sutra 
održati pred kraljicom filozofsko predavanje 
bez ikakve priprave?« 

O ne, On je bio sjajno pripravljen. Kad 
je upro u Elizabetu svoje crne oči i govorio 
pozdravni govor, svaka mu je ,riječ bila na 
mjestu. 

Nakon govora branio je dvije teze iz filo¬ 
zofije. Elizabeta je bila zapanjena takvom sna¬ 
gom duha i riječi. I kad je svršio, pozva ga 
ona k sebi te mu pruži ruku: 

»Čestitam vam na vašem uspjehu!« 

Zatim se obrati k Sir Dudleyu: 

»Mylord, ovoga mladića stavljam pod va¬ 
šu posebnu zaštitu. Čuvajte ga kao dragulj moje 
kraljevske krune.« 

Radosna srca i vedra čela povrati se Cam¬ 
pion među svoje drugove, koji su mu od srca 
čestitali. 

Nakon nekoliko dana pokuca netko na vra¬ 
ta njegove sobe. Jesi li čuo, kako je španjolski 
poslanik razljutio kraljicu? Ona ga je pitala — 
s prikritim ponosom na svoju englesku mladež 
— kako je zadovoljan sa svečanom filozofskom 
raspravom. 

»Izvanredno«, odgovorio je. »No uostalom 
nisam ni najmanje iznenađen. Mladi se ljudi 
dobro priprave prije nego što će nastupiti.« 


O, kako su te riječi upekle kraljicu! Od¬ 
mah je javila u kolegij, da će večeras opet 
doći na javnu raspravu. S njom će doći špa¬ 
njolski poslanik, državni kancelar Sir Dudley 
i cijela kraljevska pratnja. I znaš, nitko nema 
pojma, o čemu će se raspravljati.! 

Uto dođe Rektor. Čuo je zadnje riječi mla¬ 
doga magistra i nadoda: 

»Pače mnogi ne zna ni toga, da će baš on 
<mora£ večeras raspravljati! Tako na pr. vi, 
Mister Campion!« 

Senor Guzman, Španjolac, mislio je, da su 
Campion i njegovi drugovi zato tako lijepo us¬ 
pjeli, što su se marljivo i savjesno pripravili. 
No brzo je uvidio, da se je prevario. 

Mister Campion je malo podrhtavao, kad 
se je popeo na katedru. Tema još nije odre¬ 
đena. Kraljica se savjetuje sa svojim susjedima. 
A onda prišapne Dudleyu neka proglasi, da će 
se raspravljati o — vatri. 

Raspravljanje je započelo. Uspjelo je još 
bolje nego zadnji put. I sam je Senor Guzman 
to priznao. Ponosni se Španjolac zadovoljno na¬ 
smiješio, kad je morao priznati: 

»Engleska je mladež izvojštila danas veliku 
pobjedu!« 

Grof Cecil, kasnije lord Burghley, prvi čo¬ 
vjek u kraljevstvu, sjećao se je ove večeri još 
nakon četiri godine. Kad je čuo, da je Cam¬ 
pion pobjegao u inozemstvo, reče: 

»Kolika šteta! Srce me boli od žalosti, što 
je takav muž ostavio domovinu. Doista, on je 
bio ponos Engleske.« 

Izdajnička prisega 


Campion je sve češće pohađao kancelara 
Dudleya. Bacio bi se na konja i u brzom 
kasu pohrlio prema istoku. Samo naprijed! Pri- 
šapnuo bi ponosnoj životinji u uho i podbo je 
ostrugama. U Dudleyevoj konjušnici ima do¬ 
bre zobi! 

Kancelar ga je uvijek prijateljski dočekao. 
A Campion je visoko cijenio ovog moćnog čo¬ 
vjeka. U dugim su razgovorima pretresali ra¬ 
zna suvremena pitanja. Govorili su o veličini 
Engleske, o smjelim putovanjima Francis Dra- 
kea u novi svijet, o kraljici... pa i o očajnom 
položaju katolika. Jer Dudley je u dnu duše 
ipak volio katolike. Istom onda, kada je ova 
ljubav imala da bude zapreka častohlepnim nje¬ 
govim planovima, nastao je kod njega potpuni, 
preokret. 

»Ja ne razumijem«, reče on jednoga dana 
svom mladom prijatelju, »zašto niste već davno 
prihvatili kraljičinu ponudu i podvrgli se nje¬ 
zinoj volji. Nemojte biti odviše čedni. Nije to 
samo zapovijed njezina veličanstva, nego i moja 
iskrena želja, da vam pomognem.« 

»Vaše prijateljstvo, gospodine kancelare, 
više cijenim nego sve darove.« 

«Ali jedva imate sredstava, da živite do¬ 
lično prema svom staležu.« 

»Ja sam takav, Ekscelenco, da mi više po¬ 
mažu vaše velike nade, koje stavljate u mene 
nego vaš novac.« 

Jednom se povlasticom ipak rado okoristio: 
da kopa po Dudleyevoj knjižnici. To mu je 
tijekom vremena izvrsno pomoglo, da napre¬ 
duje u znanosti. 

Neki su od Edmundovih prijatelja zabrinu¬ 
tim okom pratili njegov razvitak. Ta zar jad¬ 
nik ne vidi, na kakav je opasan put zašao! Nije 
li se već samim tijesnim prijateljstvom s kra¬ 
ljičinim pouzdanikom otuđio svetoj vjeri? Ka.ko 
se može još pouzdavati u Elizabetu i njezine 
ljude, kad oni dan na dan sve više nište Crkvu? 

Svi biskupi, koji su ostali vjerni katoličkoj 
vjeri, pozatvarani su ili prognani. Nijedan od 
njih nije više na slobodi! 

Kraljičini ljudi obilaze od župe do župe 
i daju župnicima na potpis dva spisa. U jednom 
je sadržana zakletva kraljici, kojom potpisani 
priznaje kraljicu vrhovnom glavom crkve i od¬ 
riče se Pape, a u drugom potvrda župničkog 
mjesta. Tko ne će da potpiše prvoga spisa, ne 
dobije ni drugoga, a to znači, da gubi mjesto. 

Katolici su znali dobro, da su svi župnici 
— izuzevši par njih — otpravili sa svoga žup¬ 
nog dvora nepoželjne goste s oba papira. No 
vlada je upotrebila sotonsko sredstvo — laž 
i kletvu — da uzdrma njihove redove. Javno 
je razglasila, da su svi svećenici, osim nekoliko 
fanatika, položili zakletvu. »Jer — njoj je bilo 
mnogo do toga«, piše kronista, »da prikrije pra¬ 
vi broj, samo da katolici ne postanu svijesni 
svoje moći, i da svaki pojedini misli, kako je 
on jedini ostao vjeran, dok su ipak tisuće sta¬ 
jali postojani kao jedan muž!« 

Elizabeta je sanjala o jedinstvenosti kra¬ 
ljevstva. Za ljubav ovoj jedinstvenosti punila je 

tamnice vjernim katolicima. Mladež, pripravlje¬ 
na za svetu borbu, sposobna da gradi sretnu 
budućnost Engleske, čamila je okovana i nemoć¬ 
na pod paskom golih mačeva, jer nije htjela 
da bude ožigosana kao izdajničko pokoljenje. 

Pred Edmundom Campionom pružao se ši¬ 
rok put k lijepoj budućnosti, ako položi za¬ 
kletvu, Hoće li podleći napasti? 

Slijedeća je pripovijest kratka, ali žalosna. 
Ne ćemo ništa poljepšavati. To nije ni potrebno, 
jer nitko nije ovaj čin tako oštro i bezuvjetno 
osudio, kao kasnije Campion sam. 

U palači Dudleyevoj upozna Campion bi¬ 
skupa Cheneya od Gloucestera. Ubrzo se ti¬ 
jesno sprijateljiše. 

Ovaj je biskup bio drukčiji, nego što su 
bili drugi kraljičinoj volji ropski odani prelati 
i visoki dostojanstvenici. Bio je pobožan i — na 
svoj način — brinuo se za spasenje duša. 

Campion je imao u nj veliko pouzdanje. 
No ipak nije nikako i nipošto smio zatražiti od 
njega savjet u najtežem pitanju svoje savjesti. 
Da je on to konačno ipak učinio, znak je, kako 
je skrivao u sebi želju za odgovorom, koji će 
ga u savjesti vezati samo napola, a možda i 
nimalo. 

Smijem li položiti zaletvu? Ovo me pitanje 
muči već par godina. Ekscelenco, ja vas molim 
i zaklinjem! Dajte mi pravi odgovor. Molite 
skupa sa mnom prije nego što mi odgovorite. 
Ja hoću da čujem iz vaših usta glas Božji, a 
ne ljudski. 

Da, ja sam već sve pokušao, što ste mi 
svjetovali. Znam točno, što kažu crkveni sa¬ 
bori. Prisustvovao sam raspravama kraljičinih 

propovjednika. Ali, njima nije do istine. Oni se 
bore svim mogućim sredstvima grubosti, kle¬ 
vete, laži, samo da zadrže svoje nadarbine. 
Sveto sam Pismo neprestano listao i proučavao 
i sad sam na koncu. Ali ne mogu naći konačnog 
odgovora. »Da« i »ne« neprestano se ispreple¬ 
ću, Tek što odlučim, da se ne ću zakleti, već 
predbacujem sam sebi, da to sigurno nije volja 
Božja, jer Bog ne će da zakopam svoje spo¬ 
sobnosti. On je nazvao onoga, koji je tako 
radio, lijenim slugom... Ako se pak odlučim 
na zakletvu, uzbuni mi se cijela nutrina. Ja ne 
znam, što je to. 

Biskup je imao već odavna svoje planove 
s Campionom. On je mnogo toga započeo, za¬ 
snovao, a ovaj njegov mladi prijatelj mora to 
izvesti. Zato mora postati njegov nasljednik na 
stolici biskupa Gloucesterskih. 

Stoga ponuka mladog čovjeka, neka nano¬ 
vo proučava djela svetih otaca i odluke crkve¬ 
nih sabora. Pa neka ne odstupa od ovog kra¬ 
ljevskog puta prastarog osvjedočenja. 

Campion je morao samo da ga upozori na 
protivurječje njegovih riječi: ta on je baš tu 
najjasnije našao katoličku vjeru. Ali — on ni¬ 
je toga učinio ... Zašto ne bi odvažno pošao pu¬ 
tem, koji se prostire pred njim? Skrupula će 
pomalo već nestati! Da, razumije se. To su sa¬ 
mo Skrupuli! 

Edmund Campion položi zakletvu Elizabeti 
kao vrhovnoj glavi engleske crkve. 

Ali sad je tek osjetio na svojim leđima ne- 
podnosivo breme. 

Nije htio prisustvovati anglikanskoj službi 
Božjoj. To ga je učinilo sumnjivim. Komesari 
mu nisu htjeli vjerovati. Naložili su mu, da 
propovijeda i tako javno očituje svoje osvje¬ 
dočenje. No on ne htjede. 

Iste godine uskrati mu trgovački ceh u Lon¬ 
donu novčanu pomoć za nauke. 

No još je bilo gore, i to je zapravo jedino 
nešto značilo, da je on sam osjećao, kao da je 
zapao u neku groznu tamnu noć. Usred posla 
počeo bi odjednom drhtati i tresti se. 

Što je još nedavno želio, da naime postane 
biskup i upravlja biskupijom, to mu se sad či¬ 
nilo kao zamka đavolska, koja ga odvraća od 
njegove prave životne zadaće. 

Sav zbunjen i rastresen prolazio bi ulica¬ 
ma Oxforda, koji mu je postao drugim zaviča¬ 
jem. Ne bi ni primjetio začuđenih pogleda svo¬ 
jih učenika. Kod susretaja s kojim prijateljem 
osjetio bi gorko kajanje, koje je poput kakve 
bujice zahvaćalo cijelo njegovo biće. 

Evo i ovoga si mogao svojom stalnošću u 
vjeri ohrabriti i učiniti od njega odvažnog borca 
Božjeg . . . No nakon tvog pada postao je i on 
slabiji! 

Jednom ga na mostu preko rječice Iris u- 
hvati netko za ogrtač. Okrene se i opazi nasmi¬ 
jano lice Roberta Parsonsa. 

»Čovječe! Edmunde! Ma ti juriš kroz grad 
kao vihor. Jedva sam te stigao. Htio sam ti 
zahvaliti — i u ime drugih studenata — što 
si nam isposlovao, da smo mogli bez one iz¬ 
dajničke ,,. oprosti... bez zakletve položiti is¬ 
pit. Sve je sretno prošlo.« 

Campion pogleda svoga prijatelja. Njegovo 
ga veselje malo zbunilo. 

»Hajdemo malo van, u polje.« 

»Vrlo rado, Edmunde! Moram ti saopćiti 
jednu veliku novost. Ali istom vani izvan grada.« 

Gusta se magla nadvila nad grad. Istom 
kad su se uspeli na mali brežuljak, obasjalo 
ih je sunce, dok je pod njima ležao cijeli grad 
u moru sive magle. 

Parsons se okrenu prema Edmundu, a oči 
mu sijevnu vatreno: 

»Ti šutiš, kao da još ništa ne znaš!« 

»Ima li što posebno?« 

»Dakako! Inače te ne bih vukao tako da¬ 
leko. Približuje se strašni sud, strašna kazna 
Božja. Edmunde! Konačno je kraj ropstvu. Pa¬ 
pa je izopćio Elizabetu, i na sjeveru se već 
širi ustanak. Engleska se probudila. Da, opasno 
je tako podlo dirati u ono, što je u jednom 
narodu najsvetije. Grofovi na sjeveru zatrubili 
su na ustanak i povukli za sobom sav narod. 
Ona poganka strepi i drhće od straha... A 
oni kreću na jug, prema Londonu!« 

Campionu zastade dah. Je li to doista o- 
slobođenje iz ove strašne nesreće? 

Kod kuće je našao pismo od svog pouzda- 
nog prijatelja Gregorya Martina. Ovaj je ne¬ 
davno dobio mjesto kao uzgojitelj sinova grofa 
od Norfolka. No on će, piše, čim dovrši ovo 
pismo, otputovati iz Engleske. Odriče se i mje¬ 
sta i pouzdanog općenja s grofovskom obitelji. 
Strašno ga muči savjest radi izdajničke zaklet¬ 
ve. Zato bježi, traži slobodu, slobodno ispovije¬ 
danje svoje vjere. »Dođi, Edmunde! Dođi, da se 
duševno obnovimo. Nemoj se bojati siromaštva. 
Ako nas dvojica budemo zajedno i tješili je- 

dan drugoga, imat ćemo sve, što je potrebno 
za život. Imam i nešto novaca za prve dane...« 

Campion je oklijevao nekoliko dana. No i 
njega je sve više zahvaćala čežnja za nutarnjom 
slobodom. Prvoga kolovoza 1569. držao je kao 
sveučilišni sudac zaključni latinski govor. Ujutro 
je pročitao tiho za sebe sveto evanđelje onoga 
dana: Sv. Petar u okovima. Kad je nakon go¬ 
vora napustio sveučilišnu zgradu, odahnuo je i 
visoko podigao glavu. Činilo mu se, kao da su 
i njemu pali s rukii željezni okovi kao nekoć 
apostolu u tamnici. 

Najprije se zahvalio na svim akademskim 
službama. Zatim je pošao po gradu, da se opro¬ 
sti s prijateljima. Pohodio je još jednom sta¬ 
ricu, kojoj je jednom kao mlad študent skinuo 
s leđa tešku košaru i odnio je njezinoj kući. 
Stisnuo je i starom »medonji«, podvorniku ko¬ 
legija sv. Ivana, njegovu snažnu ruku. 

»Ah, Sir!« reče ovaj tronutim glasom. »Vi 
biste baš sada kao magister morali ostati ovdje. 
Zašto idete od nas? Zar smo vam mi tako oja- 
dili život?« 

»Vi ne, dragi moj. Sigurno ne! Ali kako 
da ostanem ovdje, kad je u našim crkvama 
utrnuto vječno svijetlo? U Oxfordu nije više 
lijepo... otkada čovjek mora postati izdajicom... 
Do viđenja, medo!« 

Edmund se baci na konja. I uz pratnju Ri- 
charda Stonyhursta žurno odjaši iz grada. 

Na bijegu pred progoniteljima 


Kraljica je počinila atentat na vjeru otaca. 
Ali nakon toga postala je silno nemirna. Morala 
je zacijelo misliti na davna vremena, kad je 
Engleska bila slaba i rascijepana, jer u srci¬ 
ma nije bilo jake duboke vjere. Zar nije u ono 
doba svaka grofovska kuća bila zavađena sa 
svojim susjedom, a često i s najbližom rodbi¬ 
nom? Bili su doduše jedna rasa i zajednički 
su osvojili jednu zemlju. Ali čim je prestalo 
pljačkanje neprijatelja, počeli su se među so¬ 
bom klati i glodati. Kako je onda bio pust i 
prazan ovaj otok! Zar ga nisu zvali »otok 
mrtvaca«? _ 

Onda je morala misliti na kralja Ethel- 
berta, koji se prvi susreo s križem, u doba, kad 
je Grgur Veliki poslao na Britansko ostrvo svog 
redovnika Augustina, da preobrati Engleze u 
anđele. 

I zar mu nije uspjelo? Zar nisu surovi 
gospodari odložili krvlju omašten mač i prihva¬ 
tili križ, da njim blagoslove svoje podanike? 

Mir, sreća i milozvučni glasovi zavladali su 
u Engleskoj nakon dolaska Papina poslanika. 

Pa zar Otac kršćanstva u Rimu nije bio 
pravi otac anglosaskog naroda? Ne moraju li 
mu Angli biti zahvalni kao djeca? 

Ali — onda je Wicliff, heretik iz Lutter- 
wortha, posijao u narod otrovno sjeme mržnje 
prema Rimu.. . Njega je doduše doskora stigla 
kazna Božja, kad se kod sv. Mise za vrijeme 

podizanja, kojeg je duboko značenje nijekao, 
udaren od kapi srušio mrtav. No engleski na¬ 
rod? Zar nije više bio tako jak, da uguši ot¬ 
rovno sjeme? 

Bilo je časova, kad je Elizabeta bila gotovo 
pripravna, da opozove sve svoje odredbe, koje 
su bile proti Rimu. No bila je već previše u 
mrežama svojih političara i njihova vođe grofa 
Cecila. Na početku vladanja htjela je osigurati 
prijestolje pa se pobrinula za pouzdane pomoć¬ 
nike. A sad je vidjela u časovima mirnog raz¬ 
mišljanja, kako sa otoka sve više nestaje onog 
jakog duha, koji je doveo otok do njegove 
slave. 

Ona bi ga htjela pozvati natrag. No bila je 
preslaba i premalo odlučna. Podmuklost i lu¬ 
kavost njezinih pomagača pobijedila je potpuno 
ono malo dobre volje, koja je još ostala u njoj. 

Edmund Campion imao je sada dosta vre¬ 
mena, da razmišlja o sudbini svoje domovine. 
Sa svojim učenikom Stonyhurstom otputovao 
je u Irsku. Stonyhurstov otac, katolik staroga 
kova, pozvao ga je na svoje imanje u Dublin. 

U samoći i tišini došao je Edmund opet 
k sebi. Gorko kajanje radi izdajničke zaklet¬ 
ve mučilo bi ga katkada do skrajnosti. Uza 
sve to odahnuo je potpuno. . . 

Ovi ljudi ovdje sasvim su drukčiji nego 
oni tamo u njegovu zavičaju. Kako su samo is¬ 
kreno pobožni! Cijelo im je biće prožeto pra¬ 
vim kršćanskim duhom. A pogled! U plavim 
očima ni traga zlobi ili podmuklosti! Iz njih 
sijeva sveta radost i čistoća duše. 

Ovamo još nije doprla moć tiranske okrut¬ 
nosti, da skuči slobodu savjesti. Srcima ovih 
ljudi vlada još uvijek nepokolebiva vjera, koju 
im je propovijedao sv. Patrik... Campion bi 
po cijele sate slušao pripovijedanje svojih no¬ 
vih prijatelja. I čuo je, kako se irski narod ju¬ 
nački i odvažno bori za svetu vjeru, kako su svi 
ostali čvrsti poput hridi. Ovdje je pobijedila 
istina, jer je bila duboko ukorijenjena u srcu 
svakog pojedinog. 

To ga je duboko potreslo. Kad bi samo mo¬ 
gao bar jednu iskru ove žive vjere irskog na¬ 
roda prenijeti u svoju domovinu. Onamo, gdje 
neprijatelj slavi slavlje, gdje gruba sila bezbož- 
ne Elizabete ruši u srcima plamen svete vjere. 
Kako bi to bila sjajna zadovoljština za njegov 
grijeh! 

Campion odluči, da će napisati povijest Ir¬ 
ske. Tu će iznijeti svijetu sve junaštvo i pleme¬ 
nitost ovog naroda. Otok svetaca mora još jed¬ 
nom izvršiti svoje poslanje. 

No tek što je okrenuo hereticima leđa, već 
su ga počeli proganjati. Nije još doduše istupio 
iz protestantske crkve. Nije nikome ništa rekao 
o svojim tajnim osnovama. Ali nije ni pohađao 
državne službe Božje. I tim je postao sumnjiv. 

Omražene vladine uhode preplavile su ze¬ 
mlju kao roj dosadnih komaraca. Nitko nije bio 
siguran od njih ni u krugu najpouzdanijih pri¬ 
jatelja. 

Upravitelj Irske Sidney obećao je Sir Sto- 
nyhurstu, da ga »ni jedan od ovih beznačajni- 
ka ne će smetati radi tako časnoga gosta, kao što 
je Mister Campion«. No odjednom se sve pre- 
okrenulo. Prošla je ponoć. U Stonyhurstov dvor 

dođe glasnik i javi: upravitelj zemlje ide u ino¬ 
zemstvo, zato je imenovao svoga zamjenika. A 
ovaj je odmah zapovjedio, da zatvore Campi- 
ona. 

Sir Stonyhurst već je i s tim računao. Sto¬ 
ga je bio sve tako uredio, da Campion može 
svaki čas pobjeći. I sad je trebalo samo nekoli¬ 
ko kratkih zapovijedi, pa nije prošlo ni pola 
sata, a Campion je već bio sa Stonyhurstovim 
sinovima Richardom i Walterom izvan kuće. Ja- 
hali su brzim kasom po prilici jedan sat i došli 
do nekog samotnog dvorca. Pošlo im je za rukom 
da bez velike buke probude gospodara Sir 
Christophera. I kad se bjegunac na prstima 
penjao u svoju sobu, jedva da ga je koji od 
mnogih slugu primijetio. Samo što se noćni stra- 
žar na gradskim vratima začuđeno pitao u po- 
lusnu, tko je to tako rano izjahao iz grada. 
Richard naime i Walter krenuli su odmah na¬ 
trag i nemilosrdno podboli konje, da mognu još 
prije zore biti kod kuće. 

Tajinstveni Campionov dolazak u kuću, 
buka i komešanje u noći, pa njegov tihi hod, 
da koga ne probudi, sve je to unijelo neku uz¬ 
bunu među praznovjernu služinčad . .. Drugi 
dan je Campion sjedio u svojoj sobi i mirno 
čitao. Već se bilo počelo mračiti. Odjednom se 
otvore vrata. Stara je sluškinja htjela ostaviti 
tu svoj škaf za ribanje. Spusti škaf, podigne 
glavu i — opazi u sobi nepoznati čovječji lik. 
Duh! Kosa joj se naježi, jadna žena problijedi. 
Hoće da viče, ali ne može od straha ... Onda 
se na čas sabere, istrči napolje vičući: »Gore 
je u sobici duh, pravi pravca ti duh!« I nisu je 
nikako mogli smiriti. Campion je kasnije, na 




veliko veselje svih ostalih, ipak uspio da uvjeri 
staricu, kako je on ipak čovjek od tijela i 
krvi. 

Iz pisma, u kojem opisuje ovaj događaj, 
odsijeva veselje i potpuna duševna smirenost. 
Campion je opet posjedovao istinu i u njoj na¬ 
šao svoju sreću. 

I ovdje se brzo sa svima sprijateljio. Mlad 
čovjek, izvanrednih umnih sposobnosti, a dobar 
i plemenit, kao što je bio Edmund, bio je kao 
gost prava blagodat za tihi, mirni dom. 

Sa Sir Christopherom raspravljao bi o dnev¬ 
nim događajima, a gospođi bi pripovijedao o 
svojim doživljajima u Oxfordu. Kad bi se oko 
njega okupila dječica, igrao bi se s njima, ho¬ 
dao s najmlađim četveronoške. Događalo se i 
to, da su ga djeca privezala o stol: Bello, sad 
moraš dobro čuvati kuću. Inače ne ćeš dobiti 
kolača. 

Ali nije potrajalo dugo i već su ga uho¬ 
de nanjušile. Morao je opet bježati. Još dva 
puta bili su mu progonitelji za petama, 

I u ovakvim prilikama svršio je Campion 
svoju Povijest Irske. Uza sve to, njegova je 
Povijest djelo klasične vrijednosti. 

Gregory Martin poslao mu je opet pismo. 
Ovaj put ga zove, neka dođe u Flandriju, U 
engleskom sjemeništu u Douaiu dovršit će svo¬ 
je bogoslovne nauke. Tu su se okupili mladi 
borci oko Dr. Allena, muža žarke ljubavi prema 
vjeri i domovini. 

Campion prihvati rado poziv vjernog pri¬ 
jatelja, Počne se spremati na put, kad li ga je¬ 
dan prijatelj upozori, da su ga uhode nanju- 

šile. Mora promijeniti plan, da ga ne uhvate 
kod ukrcavanja na lađu , .. 

U uniformi lakaiea, kao Patrik, sluga gro¬ 
fa od Kildarea, ukrca se Campion u Tredehu 
na brod. 

Mornari razapnu jedra, kapetan stoji na 
kormilu, a lađa krene polako iz luke. Uto se 
otisnu od obale jedan čamac i brzo se približi 
k lađi. Nekoliko policista uspne se na lađu. 

»Mi tražimo Edmunda Campiona iz Oxfor- 
da. Je li tu na brodu?« 

»U popisu putnika nemamo toga imena.« 

»Onda moramo pretražiti brod.« 

Kapetan je nerado dao dopuštenje. 

Kad je Campion opazio policiste, protrnuo 
je od straha. Sad je sve propalo. Dospio je još, 
da se kratkom molitvom reporuči sv. Patriku, 
čije je ime sada nosio. Jedan od policajaca 
pošao je ravno k njemu. Ali — na veliku ra¬ 
dost — prošao je mimo njega i otišao dalje. 
Sve su putnike točno ispitali otkuda putuju i 
kamo. Uspoređivali su i njihove poteze lica s 
nekakvim crtežem, koji je jedan od policajaca 
držao u ruci. Samo su Campiona pustili na miru. 

Razumije se, Edmunda Campiona iz Oxfor- 
da nisu našli. Onda su u svom bijesu pretra¬ 
žili sve prostorije na brodu. Ali lopova Campi¬ 
ona nema. Jedan ga je pače gurnuo na stranu: 
»Mičite se, gospodine! Kad čovjek u tolikoj 
žurbi traži jednog papistu, ne može gledati na 
sve strane!« Campion se ispriča i makne se na 
stranu. Cijela mu je stvar postala domala smi¬ 
ješna. No odjednom zavlada veselje među po- 
licistima. Jedan je od njih našao Campionovu 
Povijest Irske. Počeli su još jednom pretraži¬ 

vati. Sve uzalud. Konačno izgubiše svaku nadu 
i siđoše opet u čamac. 

Je li moguće, ili se možda prevario? Je¬ 
dan od tih ljudi namigne Campionu za opro¬ 
štaj. Prijateljski ali tako, da drugi toga ne opa¬ 
ze. On protrnu. Dakle su ga prepoznali! 

Progonitelji su već davno bili na obali. Tad 
se istom sjeti Campion, tko je bio onaj čovjek. 
Govorio je s njim u Dublinu. Onda, kad je u 
predgrađu obilazio podrumske stanove, da upo¬ 
zna taj sirotinjski svijet — i njegovo vanjsko 
siromaštvo i nutarnje bogatstvo. Sjeti se i ve¬ 
selja ovog čovjeka kad mu je dao paketić bur- 
muta. 

Što se više približavahu Londonu, to se vi¬ 
še vrzli po brodu sumnjivi tipovi. Naglo se koji 
od njih okrenuo, pogledao putniku u lice i bez 
ijedne riječi otišao dalje šuljajući se kao mačka, 
željan plijena kao vuk. 

Campionu se ovi tuga oko srca. Pomisao, 
da je ipak u domovini, napuni ga gorčinom . . . 

U Londonu je vidio, kako hoće da prisile 
neku staru gospođu, da uđe u katedralu. Ona 
se opirala svim silama. Napokon se baci na ko¬ 
ljena. »Bože«, promuca, »ti znaš. Ja ne ću. Ja 
ne idem unutra. Nama je katolicima zabra¬ 
njeno.« 

»Ali kraljica zapovijeda!« izdere se vojnik, 
»Hoćeš li da ideš u zatvor?« 

»Radite, šta hoćete. Ali ja ne idem unutra.« 

U prijestolnici je vladala velika uzrujanost. 
Ustanak na sjeveru krvavo je ugušen. No kra¬ 
ljica je još uvijek bjesnila. Zapovjedila je, da 
za kaznu unište cijela sela. 

Zakoni proti katolicima bili su još pooštre¬ 
ni.. . Tko biše po drugi put ustručavao da po¬ 
loži zakletvu kraljici kao vrhovnoj glavi engle¬ 
ske crkve, bit će kažnjen strašnom smrtnom kaz¬ 
nom kao izdajica domovine. Tko ne će da ide 
k državnoj službi Božjoj, mora platiti veliku 
novčanu globu . . . Ako ne može platiti odmah, 
mora položiti jamčevinu, inače će osim nov¬ 
čane globe dopasti još i zatvora. 

Još je uvijek bila polovica Engleza odana 
katoličkoj vjeri. Tisuće, koji su od straha po¬ 
ložili zakletvu, ostali su u srcu katolici. K to¬ 
me je Marija Stuart, škotska kraljica, uza sve 
to, što je čamila u sužanjstvu, sve više osvajala 
ljubav potlačenog naroda. 

Prijetila je opasnost i od njemačkog cara, 
a španjolskog kralja. U narodu se govorilo, da 
je car sakupio veliku vojsku. Pobjedonosni špa¬ 
njolski vojskovođa Alba iskrcat će se u kojoj 
luci i Elizabetu strogo kazniti. 

No Elizabeta je i dalje bez obzira ništila 
sve, što je katoličko ... U srcu joj se nanovo 
pojavi negdašnji strah, da bi mogla izgubiti pri¬ 
jestolje. Stoga izda zapovijed, da se na Tyburnu 
podignu nova vješala za »papiste«. Jedna od 
prvih žrtava njezine mržnje bio je John Storey, 
sudac iz vremena kraljice Marije Katoličke. 
Optužili su ga radi veleizdaje i dovukli na sud. 
Počinio je taj zločin, što je pobjegao u Flan¬ 
driju i ondje se »zakleo da će ubiti kraljicu«. 
Uistinu je pak morao pobjeći, jer mu je pro¬ 
gonstvo pod vladanjem Elizabetinim postalo ne- 
podnosivo. U nekoj flandrijskoj luci namamio 
ga je jedan izdajnički prijatelj na englesku la¬ 
đu i predao u ruke Ćecilu. A Cecil, koji je 




ravnao sudbinom Engleske, odmah je upoznao 
vrijednost ovakova plijena. Storeyem će se po¬ 
služiti, da konačno zada zadnji udarac kato¬ 
ličkom režimu pokojne kraljice. Sudac je naime 
u ono vrijeme igrao prevažnu ulogu. Tako će 
smaknućem Storeyevim uništiti i vanjsku moć 
katolika. Storey će biti u tom slučaju kao neki 
simbol. 

Campion je prisustvovao sudbenoj raspravi. 
S negodovanjem i odvratnošću morao je usta¬ 
noviti činjenicu, da tu ne igra ulogu istina i 
pravda, nego samovolja tužitelja, koji su po¬ 
stigli od suca ono, što su htjeli. 

Storey, kao vješt jurista, branio se izvrsno. 
Padali su poklici proti njemu. Kad nije obrana 
ništa koristila, reče: »Neka mi Bog bude milo¬ 
stiv.« I primi osudu posve odan u providnost 
Božju. 

Osuđen je na vješala. Još živome će prere- 
zati konopac, rasjeći tijelo na četiri dijela i ko¬ 
made baciti u kotao ... 

Campion je gledao kao u snu: stražari su 
svezali 67-godišnjeg starca, na putu prema Ty- 
burnu neprestano su se motali oko osuđenika 
uličnjaci i prosta svjetina i rugali mu se, plju¬ 
vali na nj . ,. Onda vješala, konop oko vrata . . . 
a napokon je čuo riječi, kojima je starac izra¬ 
zio sreću, što smije umrijeti za svetu vjeru . .. 
On se okrenuo i opazio, kako se svjetina silno 
zgrozila nad nečovječnim prizorom. I već je po¬ 
mislio: Storey je svršio. Ali! Sa stratišta je još 
dopirao glas osuđenikov. 

Kad je konopac bio prerezan, htio je krv¬ 
nik da izvadi mučeniku utrobu. Storey se očaj- 


nički branio, dok mu glas nije potpuno umu¬ 
knuo. 

Edmund je opet sjedio u maloj sobici, u 
kojoj je proveo svoje najranije djetinjstvo. Kako 
mu je srce radosno zakucalo, kad je opet ugle¬ 
dao svoje najbliže. I u njemu se probudi želja, 
da se povuče, .. Da se ne brine za sve ono, 
što se vani događa ., . Da živi mirno i veselo u 
krugu svoje obitelji. 

»Sinko moj«, reče mu majka. »Nijesi li već 
mislio na to, da svoj život tako urediš, te se 
povučeš iz vječite borbe za ideje? Da se brineš 
jedino za ženu i djecu? Zar je danas uopće još 
moguće što drugo?« 

»Majko! Dirnula si u najosjetljiviju ranu . .. 
Ali, majko, kako možeš tražiti od mene, da se 
brinem za svoju vlastitu sreću, kad mi domo¬ 
vina srće u vječnu propast! Zaklinjem te, majko, 
prvom molitvom, koju si me učila, daj mi svoj 
blagoslov i pusti me opet van u — borbu. Pusti 
me, da spašavam duše! Tako mi krvi Storeyeve, 
svetog mučenika Kristova, ja ne mogu drugo 
raditi, nego da svjedočim za potlačenu istinu.« 

Iza nekoliko dana stajao je Campion na pa¬ 
lubi jedne flandrijske jedrenjače, koja ga je 
imala prevesti u Flandriju. Nije osjećao po¬ 
sebnog čuvstva slobode, jer je znao, da će se 
jednom opet vratiti natrag u domovinu, u — 
borbu. A ipak je gledao vedra čela u budućnost. 
Osjećao je u sebi snagu za veliki apostolat i kli¬ 
cao od radosti, da će jednom moći spašavati 
duše. 



No što je to? ..... 

Jedrenjača je odjednom promijenila smjer 
vožnje. Jedna engleska lađa koja je malo prije 
prošla kraj njih, krenula je prema njima. 

Tražili su bjegunce katolike. Campion nije 
imao svih spisa u redu. Kad je nakon jednog 
sata jedrenjača opet krenula dalje, sjedio je on 
u engleskoj lađi i vozio se u — zatvor! Kod 
iskrcavanja u luci pregledao mu je kapetan 
novčarku i pošteno je ispraznio. Iza toga je, 
čini se, bio obuzet čuvstvom zahvalnosti, jer 
kad su išli pješke prema gradu, nije kapetan 
očito hotimice opazio, kako Campion sve više 
zaostaje. Ovaj je to iskoristio i kod prve prili¬ 
ke pobjegao . . . 

U školi Duha Svetoga 


Drugi put je Campion bio bolje sreće. Sret¬ 
no je doplovio u Flandriju. U Douaiu su ga 
prijatelji radosno dočekali. Preko polovicu ta¬ 
mošnjih studenata poznavao je već iz Oxforda. 
Drugi su međutim već mnogo čuli o njemu. 

Dr. Allen bio je jako veseo. Campion u nje¬ 
govoj kući! Bio je uvjeren, da će sad zavladati 
među njegovim seminaristima osobita revnost. 

I nije se prevario. Campion je doskora potpuno 
oduševio svoje drugove za veliku ideju: da.En- 
glesku opet vrate k pravoj vjeri Krstovoj. Rije¬ 
čima i primjerom neprestano ih je podsjećao 
na konačni cilj i smisao njihovih nauka. 

»Prijatelji!« doviknu im on jednom u veli¬ 
kom govoru. »Zloba odbačenih zapalila je kuću 
Božju. I oni bi je htjeli uništiti. Hoće da za¬ 
varaju duše. I da bezbroj njih strovale u vječni 
ponor! A ipak svaka od njih vrijedni ja je nego 
vlast nad cijelim svijetom! 

Ja vas zaklinjem, nemojte gledati ovako 
grozne događaje kao kakvu komediju! Nemojte 
spavati, jer neprijatelj brižno bdije! Nemojte 
se igrati, dok prijatelj grabi svoj plijen. Ne¬ 
mojte se podavati neradu i beskorisnom radu, 
dok on pohlepno posiže za srcima vaše brace. 

Nije na kocki zdravlje, sloboda ili društve¬ 
ni položaj, nego vječna nutarnja vrednota sva¬ 
kog pojedinog od nas, nutarnja sloboda: naša 
duša, naš duh, naš jedino pravi život! 


Imajte na umu, prijatelji, da nosite u sebi 
duhovno plemstvo. I nemojte izgubiti ni jednoga 
časa od dragocjenoga vremena. Tako ćete jed¬ 
nom ostaviti ovu kuću puni duhovnog bogatstva, 
sposobni da odgovorite potrebama našega vre¬ 
mena.« 

Odmah prvih dana svoga boravka u Douaiu 
bio je Campion od Dr. Allena opet primljen u 
Katoličku Crkvu. Zakletva, koju je položio u 
Oxfordu, silno ga je pekla u duši. Proganjala 
ga je čak i u snu. I nakon mnogo godina još 
je trpio od ove nutarnje muke. 

Veći dio dnevnoga reda u kolegiju bio je 
određen za nauke, Edmund se brzo u nj uži¬ 
vio. On je proživljavao katoličku nauku i sa¬ 
svim se predao vjerskim istinama, da djeluju 
na; nj. Tu i tamo dodao bi perom na okrajku 
knjige primjedbu: Ova je istina vrijedna, da 
je branim vlastitom krvlju... San jednog mu¬ 
čenika! primjećuje na to jedan od njegovih ži- 
votopisaca... 

Pokraj svojih nauka morao je i poučavati. 
Predavao je retoriku. Ta bio je u govorništvu 
nenatkriljiv! 

Nakon nekoliko mjeseci bi zaređen za đa¬ 
kona. A onda stvori novi plan. Htio je da ga 
provede do kraja. A to je bilo uistinu jako 
teško. Ni sam nije točno znao, što ga konačno 
čeka. No jedno je znao sigurno: on će se jed¬ 
nom vratiti u Englesku. Tamo će radi opasnosti 
morati ići sam svojim putem, bez utješne riječi 
dragog prijatelja, bez olakšanja duše u pouzda¬ 
nom razgovoru. A možda će doći i ono posljed¬ 
nje — mučila i konopac! 

Kad bi na to pomislio, nehotice bi zadrhtao. 

Ne zato, što bi se P bojao smrti. Bojao se svoje 
vlastite slaboće. Hoće li moći on, kojeg su u 
Svotu svi tetošili, hoće li moći uz svoju ka¬ 
rakternu pogrješku, radi koje je jednom vec 
Sko duboko® pao, prkositi ovoj žestokoj buri? 

Stoga je htio da otvrdne. On mora po¬ 
stati tvrd, tvrd kao granit! Zato je odabrao ono, 
što će ga otvrdnuti. Odrekao se ljubavi dr. A 
na koji mu je bio drugi otac; odrekao se pri 
jatelja; nije htio više da sluša slatke zvukove 
materinskog jerika. Sve je veze prekmuo, da 
može ići sam svojim putem... 

I sad se za tihih noći borio u molitvi, da 
spozna, što Bog od njega želi. Nakon duge^bor¬ 
be sa samim sobom odluci, da pođe u Rim i 
ondje zamoli, da ga prime u Družbu Isusovu. 

U školi ovoga Reda - tako ,e mislio - oja 
čat će i otvrdnuti. 

Prijatelji nisu mogli shvatiti, da će ih daj 
ista tako brzo ostaviti. Ali on uzme u ruku 
putničku palicu pa se zaputi na jug. Om su 

ga ispratili dan hoda. 

»Sad se lijepo svi skupa vratite kuci!« za¬ 
povjedi im Campion, kad se sunce spuštalo pre¬ 
ma zapadu. »Naučili ste me opet pjesaciti. Sad 

mi vas više ne treba.« 

Zadnji put se još s njima malo našalio. 
Brzo mu je uspjelo, da razdijeli svoje P ra1 ^ 
u dva tabora i da zakvači jedne s drugima. 
Dok su se oni bučno prepirali, oprosti se on 
smiješeći se od njih. Još ga jednom pozdrave, 
aonimodzdravi svojim velikim prosten.arskm. 
šeširom i pođe brzim korakom ... 

Prolazio je uz rijeku Rajnu prema jugu. 
Iza nekoliko dana hoda pozdrave ga vrhunci 
Alpa. I on se odvažno počne penjati alpskim 
putem ... 

Neki konjanik jašio je prema njemu. Ed- 
mund ga je opazio istom onda, kad je već bio 
pred njim. 

»Halo!« vikne Campion uplašen i skoči na 
stranu. I konj se je preplašio. U brzom kasu 
otkasao je dalje. Campion je nastavio put, kad 
odjednom primjeti, da se jahač vraća. 

»Oprostite, gospodine«, reče jahač engleski. 
»Niste li vi moj zemljak?« 

»Jesam.« 

»Jesmo li se mi već jednom negdje vidjeli?« 

»Ne znam. Možda u . ,.« 

»Možda u Oxfordu? Niste li vi magister 
Campion?« 

Jahač je bio jedan od njegovih učenika, 
koji ga je upoznao na sveučilištu kao otmenog 
magistra. Srdačno pozdravi ovog tako glasovi¬ 
tog čovjeka. No nije nikako mogao shvatiti, zašto 
je sada tako jadno i siromašno obučen. 

Campion mu prizna, da je izabrao drago¬ 
voljno siromaštvo. To zapravo mnogo bolje pri¬ 
staje čovjeku nego srebro i zlato. 

No ovaj ga nije mogao razumjeti. Izva¬ 
dio je pače novčarku i silio Edmunda da uzme 
koliko mu samo treba. Ali Edmund mu srdačno 
zahvali i progovori mu nekoliko vatrenih riječi 
o preziranju ovoga svijeta i o veličini nasljedo¬ 
vanja siromašnoga Krista. Mladić bi duboko po¬ 
tresen i na oproštaju stisnu mu ganut ruku. 

U Oxfordu je pripovijedao o susreta ju s 
Campionom i izručio njegove pozdrave. Kad su 
studenti čuli o Campionovu obraćenju na kato¬ 
licizam i o njegovu ozbiljnom nastojanju oko 
savršenosti, osvijestio se mnogi od njih. JNeki 
su pošli u sjemenište u Douai. Nakon nekoliko 
godina zaputio se i Robert Parsons preko Alpa 
i zamolio na vratima sv. Andrije u Rimu, da 
ga prime u novicijat Družbe Isusove. 

Kad je Campion prispio u Rim, cvjetale su 
ondje narandže i bademovi. Budio se nov živo 
i nosio u zametku novi plod. 



DRUGA KNJIGA 


SAVJEST 

SE ENGLESKE BUDI 



U Češkoj 


U jeseni g. 1569. poslao je Papa svoga po¬ 
slanika Mortona u Englesku s tajnim nalogom. 
On će javiti plemstvu sjevernih grofovija sadr¬ 
žaj Papine bule, kojom je Elizabeta svrgnuta 
s prijestolja: Elizabeta, koja nosi kraljevsku 
krunu, jest otpadnica od vjere. Zato gubi sve 
zemlje i svu vlast, kojom tlači katolike ... Tako 
određuje i zapovijeda on, Pijo V., koji je kao 
Papa vrhovna duhovna glava jedne, svete, kato¬ 
ličke Crkve i od vremena Magna Charta go¬ 
spodar kraljevstva na Otoku. 

Rim je dugo oklijevao da učini ovaj ko¬ 
rak. Koliko li je prije toga očinski opominjao! 

»Mi opominjemo i zaklinjemo tvoje pre- 
jasno veličanstvo«, tako je pisao Papa u jednom 
od mnogih listova. »Otpusti opake savjetnike, 
koji ne traže tvoje dobro, nego samo služe svo¬ 
jim pohotama ... Onda možeš sve očekivati od 
naše pomoći: moću i ugledom našega položaja 
i naše časti sve ćemo učiniti, da po Tvojoj želji 
osiguramo spasenje Tvoje duše, ali i učvrstimo 
i povećamo Tvoju kraljevsku čast.. .« 

Cecil, lukava lija, znao je jako dobro sve 
tako urediti, da je samo malo od ovih pisama 
došlo Elizabeti u ruke. Znao je i to, kako će 
steći što veći upliv. Neopaženo ali sigurno pot¬ 
puno je vladao kraljicom. Bio je Machiavelliev 
učenik. »Religija je moć«, tako je čitao u spi- 

sitna, učiteljevim. »Ali ona mora biti sluškinja 

države.« , ,, 

Je li mogao ovakav kancelar kraljevstva 
trpjeti, da Papa, čuvar istine i pravice, ima još 
kakav utjecaj u Engleskoj? Ne! Mi određuje¬ 
mo, što je istina! Pravica? Lijevajte što vise 
topova. Oni čuvaju pravicu. I gradite brodove. 
Doklegod španjolske prekooceanske lađe pre¬ 
voze zlato i srebro, dotle imamo priliku da im 
ga otmemo. Onaj ima pravo i slobodu, tko je 

jači! . i 

Tako je u Engleskoj gospodarila samo jedna 

volja: volja moći. 

Engleski gusari nadajući se, da će ipak 
jednom otkriti čarobnu zemlju Cathey, koja je 
postojala jedino u njihovoj mašti, plovili su sa 
svojim lađama na sve strane svijeta. U dalekom 
novom svijetu zasadili bi drvo kriza, ali ne kao 
simbol istine, nego kao oruđe laži;. ne kao slu¬ 
ge Kristove, nego kao ortaci vlasti. 

Kraljevske se riznice nevjerojatno punile. 
No narod je zapadao u siromaštvo, jer su vjer¬ 
ni katolici krvarili od prekomjernih novčanih 
globa. A siromašni, koji nisu mogli plaćati nov¬ 
čane globe, plaćali su uslijed sve većeg pri¬ 
tiska sa strane vlasti bogatstvom svoje duše: 
otpadali su od istine! . .. 

Filip II- španjolski i drugi vladaoci htjeli 
su svakako pomoći potlačenim katolicima. No 
kraljica je Elizabeta otklonila svako posredova¬ 
nje Ali na zapadu je nastao nered, nered me¬ 
đu kršćanima. Zato je Papa progovorio pozi¬ 
vajući se na dvostruku svoju vlast nad En¬ 
gleskom. Elizabeta bi proglašena izopćenom i 
svrgnuta s prijestolja. 

Campion je došao u Rim u ožujku 1573. 
Njegovi engleski prijatelji sjajno su ga doče¬ 
kali. Predstavili su ga već prvih dana protekto¬ 
ru Engleske kardinalu Gesualdiu. Ovaj ga po- 
nuka, neka ostane zauvijek u vječnom gradu. 
Kardinal je Čuo za njegove izvanredne sposo¬ 
bnosti. Ne bi li htio ove darove upotrebiti na 
kojem prikladnom mjestu u službi domovine? 
Ovdje će brzo doći do visokih časti i važnog 
utjecaja. 

»Eminenco, mene je Bog već pozvao. Ja 
ću stupiti u Družbu Isusovu.« 

»A tako! To je sasvim u redu. Ali vi želite 
ipak raditi za Englesku, zar ne? A Isusovci 
nisu dosada još ništa poduzeli za Englesku. 
Kako ćete, dakle, kod njih postići svoj cilj? 
Pa što mislite o buli Pape Pija V.?« 

Campion je govorio sasvim otvoreno. Eli¬ 
zabetu je svakako trebalo pozvati na odgovor¬ 
nost. Ali ipak radi ove bule imat će podložnici 
još više poteškoća u svojoj savjesti. Oni moraju 
živjeti u Engleskoj, a ne smiju priznavati kra¬ 
ljičinih zakona. Moraju nastojati da dođu do 
važnog utjecaja, a ne smiju primati od kraljice 
nikakvih služba. Elizabeta pak postupa s kato¬ 
licima sve gore i gore.* 

* Napominjemo, da je Grgur XIII., izričito izjavio i 
pismeno potvrdio tumačenje bule Pija V. u tom smislu, 
da ona veže samo Elizabetu, a ne katolike, dotle, dok 
bula ne bude javno po papinskim vlastima proglašena. 
Prema tome je Campion radio sasvim u skladu s papin¬ 
skim odredbama, kad je u svojoj obrani tvrdio da Papa 
nije skinuo s prijestolja Elizabetu i kad ju je smatrao 
svojom zakonitom vladaricom. Isp. Pastor, Geschichte der 
Papste, IX, st. 285, bilj. 1. Nap. Izd. 

Na koncu zamoli kardinala, neka sve po¬ 
duzme, da se ublaže neke točke u buli, koje 
se tiču podanika. 

Je li to bio njegov zadnji čin za domovinu? 

Možda je i njemu samome došla koji put 

ova misao, a sigurno su mu to govorili i njegovi 
prijatelji, kad je koncem travnja 1573 od no¬ 
vog generala Družbe Isusove, Eberharda Mer- 
curiana, bio primljen u Red. Kako li je težak 
boj morao da bije u tim časovima. 

No on je ostao stalan u svojoj odluci. U 
službi Božjoj mora čovjek biti velikodušan. On 
je osjetio u sebi poziv milosti i odazvao mu se 
srčano, odlučno. Znao je, da u kraljevstvu Bo¬ 
žjem pravo uspijeva tek ono, što je niklo u 
svetoj zemlji smionosti. Stoga se sasvim pre¬ 
dao svom nebeskom Ocu, I nije ni časa posum¬ 
njao, da će na taj način najbolje služiti domo¬ 
vini. Pri tom je najprije pošao putem, koji ga je 
odveo daleko od domovine. Činilo se, da je 
propala svaka nada. S nekoliko drugih Isusova¬ 
ca otputovao je daleko na sjever i tu naj¬ 
prije u Pragu, a onda u Brnu — obavljao svoj 
novicijat. 

U miru i tišini natjecao se sa svojim mla¬ 
dim sunovacima u nastojanju oko napretka u 
savršenosti: sa Stjepanom, Melchiorom, njegovim 
»predragim prijateljem«, sa Georgom, Karlom i 
drugima. Njihovo mladenačko oduševljenje dje¬ 
lovalo je na njegov nutarnji razvitak. Ali se 
ipak trudio, da mu u dugoj, srdačnoj molitvi 
prožme dušu žar Duha Svetoga. I pun toga žara 
nije se mogao zadovoljiti tišinom redovničke 
kuće. Od poglavara je izmolio dopuštenje, da 
smije van, u narod. Obilazio je sela oko Brna 


i priveo mnogu dušu natrag u krilo Majke 
Crkve. Osjećao je, da mu je osobita dužnost 
boriti se proti Wicliffovoj nauci, koja je pro¬ 
drla iz Engleske u ove krajeve i zavela u blud¬ 
nju mnoge duše. 

Nakon jedne godine novicijata poslali su 
ga poglavari u Prag. Tu ga je posve zaokupila 
mučna ali i lijepa služba profesora na gimnaziji. 

I ovdje je predavao retoriku. Njegovi su ga 
učenici gledali s nekim posebnim počitanjem. 
Znali su dobro, da je njihov profesor ne ri¬ 
jetko nakon školske obuke sjajnom propovijedi 
u kraljevskoj dvorskoj kapelici drmao dušama 
njegova veličanstva, cijeloga dvora i stranih 
poslanika! 

U školi je Campion znao da oduševi svoje 
slušatelje za veliku ideju spašavanja duša. 
Pred njima nije bio samo profesor, nego i kao 
prijatelj, vođa. Odgajao im je i jačao volju, 
izvađao s njima pozorišne komade i prikazivao 
s njima u gradu. Dva komada, koje je on sam 
sastavio: »Kralj Saul« i »Ambrozijanska tra¬ 
gedija« — morali su na želju kraljičinu ope¬ 
tovati više puta na kraljičinu dvoru. 

U rujnu g. 1578. zaredio ga je biskup praš¬ 
ki Antun za svećenika, a na Malu Gospu rekao 
je prvu sv. Misu. Odsada je svaki dan žrtvovao 
Ocu nebeskom sa žrtvenim darovima svoju vo¬ 
lju, slobodu, cijelo svoje biće. 

Velikoj revnosti Oca Campiona nije bilo 
dosta, što je poslije podne nakon gnjavaže u 
školi sjedio po nekoliko sati u ispovjedaonici 
i liječio izmorene duše. Nego bi otkidao od sna 
i pobožno molio... Podrhtavao bi od sreće u 
takvim časovima, jer je osjećao, da u molitvi 

dobiva snagu, kakve mu san ne bi mogao pru¬ 
žiti. Onu snagu, koja je kasnije nadvladala ne- 
vjernost Engleske. 

Sa Otoka su od vremena do vremena dopi¬ 
rali tužni glasovi. Guthbertha Mainea, jednog 
od Campionovih prijatelja u Oxfordu i kasnije 
njegova suučenika u Douaiu, prepoznali su kao 
svećenika i uhvatili ga na jednom imanju za¬ 
jedno sa sedamdeset katolika. Doveli su ih pred 
feud. Guthberht Maine morao je na stratiste 
na Tyburn. 

Burghley, grof Cecil, htio je ovom osudom 
prestrašiti svećenike, koji su došli iz sjeme¬ 
ništa u Douaiu. No uzalud. Istina, jedan je pao. 
Ali deset je drugih došlo na njegovo mjesto. 
Divna je bila srčanost ovih mladih ljudi. 

Otac Campion pridruži se u duhu ovoj četi. 
On je pripadao njima. Borio se s njima, da iz- 
vojšte zajedno svojim zemljacima ustrajnost u 
vjeri Molio je i žrtvovao bez ikakvog pndr- 
žaja. Morao je da još više otvrdne. Jer i on 
bi htio jednom natrag u domovinu, gdje ga če¬ 
kaju muke, smrtna osuda! 

U Brnu je imao viziju: Marija, njegova ne¬ 
beska Majka, dala mu je okrvavljen plašt. . . 
Kako se je onda osjećao sretnim! Nadao se, da 
će doskora u Englesku. Ali — odonda je vec 
prošlo par godina... 

Kad li ga usred, rada iznenadi zapovijed 
Oca generala, neka putuje u Englesku. 

Bilo je to u ožujku 1580. 

Prema otoku smrti 


Campion je već nekoliko dana u Rimu. Po 
vječnom se gradu razliježu veseli glasovi us¬ 
krsnih zvona. Misionari su posve zaokupljeni 
pripremom za putovanje u Englesku. O. Cam¬ 
pion jedva dospijeva, da se na čas sjeti prošlih 
tjedana... Na svoj oproštaj s Pragom, gdje su 
ga svi tako rado imali: redovnička braća, uče¬ 
nici, kongreganisti iz kongregacije, koju je on 
vodio, pa nebrojeni vjernici... A on je tako 
naglo otputovao. Nije se zapravo ni s kim ni 
oprostio. Još su ga par tjedana nakon njegova 
odlaska iz Praga zvali na portu. »Da ste se 
bili počeli opraštati, i da se je bilo pročulo 
u gradu, da ćete otputovati«, čitao je u jednom 
pismu, »ne biste do danas svršili s rukovanjem 
i.. , tješenjem ožalošćenih duša.« .,. Sjetio bi 
se koji put i srdačnog oproštaja s Rektorom. 
Oni su na rastanku izmijenili svoja odijela, kao- 
što su nekoć vitezovi mijenjali mač i štit. Nije 
još zaboravio onog čuvstva, koje ga je bilo obu- 
zelo, kad je čitao na vratima svoje sobe nat¬ 
pis, koji mu je za šalu napisao jedan od re¬ 
dovničke braće: »Edmund Campion — mu¬ 
čenik«. 

A onda je mislio i na svoj kratki boravak 
u Munchenu, kad je putovao iz Praga u Rim. 
Tu je govorio pred kraljevskim dvorom i Stu¬ 
dentima o riječima: »Vi ste sol zemlje«. S ka¬ 
kvim li je veseljem gledao pred sobom ovu 
krepku njemačku mladež! Bio je uvjeren, da će 

Na 18. aprila krenuše svi skupa na put. Isti 
dan projašio je kraj njih jedan engleski doušnik. 
Sa sobom je nosio popis imena misionara i nji¬ 
hov opis. I dok su ovi polako putovali, preo¬ 
bučeni, da ne bi prerano svratili na se pozor¬ 
nost državnog tajnika Wolsinghama, ovaj je 
već prevrtao u rukama zgužvane papire, što mu 
ih je glasnik donio. Zatim izda nalog da se po¬ 
jačaju straže na granici i da ga točno obavije¬ 
ste, kada dođu misionari. 

Putnici su u Milanu posjetili glasovitog mi¬ 
lanskog natpastira Karla Boromejskog. U ono 
su doba velike nevolje tištile kršćanski zapad. 
No usred bura i oluja stajali su jaki muževi, 
sveci. Ito ne daleko jedni od drugih, raspršeni, 
nego tako, da su jedni druge pohađali i jačali. 

Došli su i u Ženevu, središte kalvinizma, 
prijatelja Elizabetinih i engleskih novotara. Kad 
su dobili od gradskog poglavarstva dopuštenje, 
da mogu ostati u gradu tri dana, pošli su gra¬ 
dom, da nađu zgodnu gostionicu. Ljudi su ih 
gledali kroz prozore i pokazivali prstom na njih: 
»To su sigurno svećenici.« Drugi su opet go¬ 
vorili : »Ne, to su redovnici.« Neki se čovjek 
pače približio k putnicima i povuče Oca Cam- 
piona za rukav. O. Campion je bio obučen kao 
sluga i išao pokraj natovarenog živinčeta zadnji 
u povorci. »Cujas es? — Iz koje si zemlje?« 
Htio je jamačno da vidi, da li ovaj čudni put¬ 
nik zna latinski. No O. Campion ga samo za¬ 
čuđeno pogleda i odgovori: »Signor, no! — Ne, 
gospodine!« Odgovor je uspio. Ženevljanin se 
porugljivo nasmije. Taj glupan pokraj natova¬ 
renog magarca misli, da je moje pitanje bilo 
talijanski. Mislio je naime, da ga pitam, da li 
je budala! No ipak mu stavi još jedno pitanje: 

Edmund Campion 5 65 

»Potesne loqui latine? — govoriš li latin¬ 
ski?« ■ ■ A 

O. Campion samo slegne ramenima i ode 
dalje, da svoga junačkog govornika ostavi ru¬ 
glu i porugama njegovih sugrađana. 

Neki su od mlađih suputnika htjeli, da 
svakako posjete i Bezu, nasljednika Kalvmova. 

U mladenačkoj smionosti htjeli su ga pozvat , 
da raspravljaju s njim o bilo kojo, vjerskoj 
temi. Tko bude pobjeđen, neka bude spaljen 
na trgu kao krivovjernik. Od ovog nauma od¬ 
vrati ih Poveli, trijezan i razborit Englez, ko¬ 
jeg su O. Campion i Parsons poznavali jos iz 
Oxforđa. On je svjetovao, da ne izazivaju e- 
Z e. Po njegovoj uputi krenuše jos iste noći na 

put. 

Konačno su prispjeli u Reims. 

Zadnji dani putovanja bili su grozni. Dva¬ 
naest je dana neprestano lijevala kiša. Biskup 
Goldwell, koji je bio već u godinama i silno že¬ 
lio da dođe s njima u Englesku, mal da ni] 
platio glavom. Uhvatila ga je jaka prehlada, 
jedva joj se oteo. 

U Reimsu ih je srdačno dočekao Dr.Allen. 
Kako li mu je bilo drago, . °P e t vldlpred 
sobom O. Campiona. No ipak je kod toga ra 
dosnog dočeka bilo nešto, sto je O. Campiona 
jako zabrinulo. Dr. Allen bi odjednom nekako 
žalosno i zabrinuto pogledao putnike . Onda 
bi prekinuo misao usred rečenice. Usred zivah 
nog razgovora naglo bi ozbiljno zašutio, 
pionu se činilo, kao da u tim časovima svi po¬ 
mišljaju na one apostole, koji su otišli u En 
glesku prije njih i ondje već svrsili na vjesa- 

lima. Činilo mu se, kao da ga svaki, s kojim 
govori, želi pitati, kad će primiti vijest o nje¬ 
govoj smrti. 

Misionari su već htjeli u malim grupama 
nastaviti put, kad im odjednom dođe vijest, ko¬ 
ja ih je gotovo skršila. Papa je u savezu sa 
Španjolskom i Dr. Sandersom, Englezom i po¬ 
litičkim protivnikom Elizabetinim, spremio flo¬ 
tu i poslao je u Irsku. Tako će nevjernoj kćeri 
silom oteti cijeli Otok, koji su negda njegovi 
predšasnici dali engleskoj kruni kao leno. 

Papini su vojnici pristali na južnoj obali. 
Ustanak u Irskoj opet je oživio. Kraljica se 
silno uplašila, ali je konačno ipak sve nad¬ 
vladala. 

»Sad ona više ne će razlikovati Papu kao 
vladara od Pape čuvara Božjih prava«, reče 
Campion. »Posljedica će biti, da će svi, koji 
dođu u zemlju kao poslanici Papini, biti držani 
za političke sumnjivce... Pa i mi! A mi ipak 
dolazimo samo zato, da spašavamo duše!« 

Je li Campion slušao već unaprijed užasnu 
hajku, koja će doskora započeti na sve strane? 
Na vješala s tim opasnim intrigantima strane 
vlasti! Da, ovi su najopasniji. Sakrivaju se pod 
plaštem vjere i dobra. A uistinu su izdajice 
svoje domovine! Plaćenici neprijateljevi! 

»Ja ne znam, što bih, Sir«, reče O. Cam¬ 
pion Dr, Allenu. »Ima li sad još uopće smisla 
da idem u Englesku?« 

»Isto tako kao i prije.« 

»Ja se bojim, da u Engleskoj ne ću imati 
pravoga uspjeha u radu. U Češkoj sam imao. 
Da nisam možda prebrzo napustio prijašnji, 
posao!« 

Sotona i Isusovci dolaze 


xt ax 0 TT Prađu vas može i koji dru- 
g> vaš brat nadon^ti* ■" VS 

Enffesktl vi°vr»iadite više nego tri druga Oca. 


Ne boje se kleveta! Ne boje se pogibelji! 
Borci Kristovi krenuše prema engleskoj grani¬ 
ci. Neka ih drži za što tko hoće, pa makar i 
za tajne španjolske špijune ili papinske agente. 
No oni dolaze kao apostoli i prema tome će 
raditi. Pomalo će se obratiti i zašutjeti mnogi 
od grlatih vikača. 

Krenuše u grupama po trojica i četvorica, 
da ne pobude previše sumnje. Isusovci udariše 
preko St. Omera. Tu ih lijepo dočekaše i po¬ 
zdravile flandrijski Isusovci. A onda — dođe 
čas rastanka i odvažnosti. O. Parsons će prvi. 
A kad javi O. Campionu, onda će on za njim. 
Zanimljivo! Tako im je lako pri srcu. Pa ipak 
je svaki od njih pomislio, kad su stisnuli jedan 
drugom ruku, hoće li se ikada još vidjeti! Šta 
onda, ako je već svako pogranično mjesto oba¬ 
viješteno o njihovu dolasku? 

»No to bi doista bilo izvanredno vješto oko, 
koje bi u O. Parsonsu prepoznalo ma samo i 
tračak od redovničke skromnosti«, piše O. Cam- 
pion preč. O. Generalu. »Bio je obučen kao voj¬ 
nički časnik i dotjeran kao paun. Kako je li¬ 
jepo znao igrati ulogu jednog časnika!« 

Pa ipak, dani prolaze, a dogovorenog zna¬ 
ka još nema. 

»Mi možemo slutiti samo zlo«, piše O. Cam- 
pion u Rim. »Znamo naime jako dobro, da se 
nesamo šapće o našem dolasku, nego se svuda 

Nisam poznavao ni jednog katolika, na ko¬ 
jeg bih se mogao obratiti. No ipak! Milošću i 
dobrotom njezina veličanstva sigurno će biti koji 
od njih u tamnici. Otišao sam u tamnicu Mar- 
schallsea i doista! Našao sam dobrog znanca, 
Tomu Pounda. Odveo me je u svoju ćeliju, 
jednu groznu rupu. Ondje me je zagrlio. »Hva¬ 
la Bogu«, reče. »Konačno ste ipak tu. Kad biste 
znali, kako smo svi mi katolici čekali na vas 
i na Mistera Campiona, i koliko smo molili 
za vas! Neka vam naš Gospodin stostruko na¬ 
plati. Mi se u vas dvojicu isto toliko pouzda- 
jemo, koliko vas se kraljičini propovjednici boje 
i mrze vas. Neka je Bog blagoslovljen!« Od 
nutarnjeg uzbuđenja nije mogao dalje govoriti. 
Doručkovao sam s njim i s još nekim katolici¬ 
ma. Iza toga mi je dao adresu moga vjernog 
učenika Georga Gilberta, koji se reče 
razvio u sjajnog mladića.« 

O. Campion je krenuo odmah na put. Pu¬ 
tovao je pod imenom Mister Edmunds, kako se 
bio dogovorio s O. Parsonsom, ito kao dragu¬ 
ljar, jer je htio »da predobiva duše, koje su 
mu bile dragocjenije od biserja i dragog ka¬ 
menja«. 

Na 24. lipnja ukrcao se s bratom Emerso- 
nom u Calaisu. Bilo je veče, a sunce je ve¬ 
černjim svojim rumenilom zacrtalo u vodi trak 
crven kao krv te prekrilo njim put, kojim su 
trebali poći. Sidro se dignu i — brod krenu 
na zapad. 

Divna noć. Na nebeskom svodu sjajne zvi¬ 
jezde, a odraz njihova sjaja prelijeva se u mor¬ 
skim valovima . . . 

Iz tamne noći pojavio se otok i postajao 
sve veći, veći. A kad je jutarnje sunce oba¬ 
sjalo engleske vrhunce, stupili su M iste r Ed 
munds i njegov pratilac na tlo rođene grude. 

Potražili su zgodno zaklomšte među klisu¬ 
rama i u tihoj molitvi još jednom prikazali 
Bogu žrtvu svoga života. Jer — tko zna, ne 
će li već slijedeće minute odlučiti o uspjehu 
njihova putovanja. 

Pođu mirno prema cariniku. Ovaj ih preko 
svakog očekivanja primi vrlo neprijazno. Bas 
su naime pred nekoliko sati dobili ukor, zašto 
bolje ne vrše svoje službe. Svojom su nepaz 
njom propustili jednog Isusovca. 

Brižljivo promatraju svakog pojedinog. Na- 
to stavi carinik ruku 0. Campionu na rame i 

»Sir, vas ne mogu pustiti. Vi i vaš pratilac 

morate sa mnom.« r 

»A smijem li znati zašto?« upita 0. Cam- 
pion na oko bezbrižno. Bio se je doduše upla¬ 
šio, ko nikada dosad, ali se ipak prijazno na- 

Smi, !>Vi'ste sumnjiv, da ste papista. Moram vas 
odvesti k načelniku.« , ■ 

Kad je 0. Campion stajao pred načelni¬ 
kom, pogleda mu ovaj oštro u oči. 

»Doista. Čini se, da je to on. Recite, bir, 
sasvim otvoreno.« 

»Ne znam, što bih vam to morao otvoreno 

reći.« , 

»No, Sir! Da se u vašoj iskaznici mora 

čitati mjesto Mister Edmunds Mister Gabrijel 
Allen.« 


Otac odahne. Već je bio pomislio, da su 
ga doista prepoznali. No sad se više ne da 
zbuniti. 

»Pripravan sam se zakleti, da nisam Mister 
Gabrijel Allen.« 

»To možete urediti u Londonu pred kra¬ 
ljevskim sudom. Ja ću vas svakako njemu iz¬ 
ručiti.« 

Konji su već bili izvedeni iz staje i pri¬ 
pravljeni. Otac i brat čekali su u predsoblju i 
tiho molili svaki za sebe. Uto izađe iz načelni- 
kova ureda neki starac sa sijedom kosom i re¬ 
če im: 

»Možete ići. Good bye!« 

A oni brzo pokupe svoje stvari pa izađu... 
Kad su se malo iza toga vozili čamcem prema 
Londonu, i bili pomiješani sa svakojakim stra¬ 
nim i domaćim ljudima, čuli su oko sebe za¬ 
nimljive vijesti. 

Govorilo se o Škotskoj. Ondje je grof 
D’ Aubigny, ta katolička kukavica, koji se gradi 
protestantom, samo da može nesmetano izvrši- 
vati svoje podle osnove, podigao bunu proti 
kraljici. 

Onda su govorili o Irskoj. Ondje je poku¬ 
šaj dr. Sandersa i Sir James Fitz Mauricea, da 
%dignu bunu i svrgnu kraljicu, potpuno skršen. 
Elizabetini su ljudi bunu krvavo ugušili, pri¬ 
povijedao je neki čovjek. Šest stotina tjelesa 
— muževa i žena — poredali su kao kakvu ubi¬ 
jenu divljač na pijuku kod Smerwicka. Stra¬ 
šan dug, krvav red. 

Odjednom netko spomenu riječ »Isusovci«. 
Campion pogleda letimice lica suputnika. Ne¬ 
kima se ođrazivalo na licima veselje, a nekima 
strah. Oči jednog odličnog muža zakrijesiše se 

ad veselja, 1 o» poće « d “”° £ jlt Si-”- 
opet mladić s plavom kosom k° * 1.^ ^ r ; ieč , 

?&£ «, taj da je cijelo njegovo 

tijelo osjetilo osobitu snag • , 

Kod priprostog P^^^Tasni^kao da že- 
Ljudi su počeli govoriti od gveg ono g 

le jedan drugog o r nazvali jednom 

strašnog i groznog, sto su on 

riječi - Isusovci da sotona sko . 

Zemlja se potresi zvono na kate- 

čio na hridine Otoka, veii y di j edva 

drali u Westminsteru, ko,e dvanaest Mj 

jajua'ptmukiim 7asom - PP' 1 ° triali “ 
elo za nekom tamnom prikazom. 

’ Jedna seljakinja 

prema Campionn , P»™“ f „ tim slva . 

»Sire, reče, »drugi toli 8°, i]na fjjima ne 
rima i hvastaju se , s ^,j » j, r da nikom ne is- 
mogu o tom fr 1 ' !™tu stvarT Kad sam po- 
Š°ala vaSa u oći, pomislila sam, da vama 

t Kod nas pripovijedaj* su 

60, došli »> ljude u dugim cr ; 

stva vidio ih je ^ ^ str ašno, Sir, sto ovi 

Sdl hoće da upropaste našu slavnu kralje- 

Ti ” U Otae nije mogao, a da se ne. nasmije. Na- 
stojao je, da staricu malo primiri. 

»No!« reče ona nešto smirena, »naša kra¬ 
ljica im ne će pustiti tako lako, da rade, što 
hoće. Ima ona svagdje svojih pomoćnika i u- 
hoda . ..« 

Čamac prispije k obali. Svećenik dade o- 
prezno pratiocu znak. Morali su biti oprezni. 
Razgovori ovih ljudi poučili su ih, da se moraju 
čuvati. 

Baš su htjeli da izađu iz čamca, kad netko 
zovnu sa obale: 

»Mister Edmunds!« 

Otac je mislio, da će ga kap udariti. Zar 
su ga već prepoznali? 

»Dajte mi ruku, Mister Edmunds. Čekam na 
vas i odmah ću vas odvesti k vašim prijate¬ 
ljima.« 

Tko će znati, što sve ljudi ne misle? Cam- 
pion pogleda s ukočenim smiješkom nepoznato 
lice. 

»Dobro, vodite nas!« odgovori teškom mu¬ 
kom. 

Prolazili su šuteći kroz ulice i gurali se me¬ 
đu mnoštvom svijeta. Onda skrenu u Chancery 
Lane. Tu stane mladi provodič i veselo pokaže 
kuću, tamo iza onih bukava i hrastova. 

»Onamo k Mister Franku.« 

Otac Campion, koji je prošlih tjedana ne¬ 
prestano slušao imena progonitelja katolika, po¬ 
gleda neznancu oštro u oči. 

»Pa to je kuća najvećeg progonitelja kato¬ 
lika! Gospodine, kako se zovete?« 

»Doskora ćete sve saznati, velečasni! Samo 
hajte brzo! U lavskoj jami i njegovu ždrijelu 
najbolje ste sakriveni.« 

Uništi su unutra. U j® d , n °j m P °^3u ’ dlana- 

MđC Td-a Letimice pogleda svakog od njih. 
est mladica. Letimice P B • oki širokih ple- 

TS™ vat« i nepokolebiva od- 

"“"jedan od niih »tupi napriied i pn* Oou 

ruku. v ■ v, i- e sretno pri¬ 

zvala Bogu, velečasni, sto ste 

snieli. Poznate li me.« •• 

»George Gilbert! Doista! A ovo su 

prijatelji?« ... , { mi im amo samo 

»Da, moji prijatelji. 1 svi vaša laka 

jednu želju: da pomažemo vjaa ^ s mo . 
^om D r^ an . A sld nas blagoslovite na 

riječi blagoslova, dopiru k njima g> 
sa katedrale sv. av r£Če Thomas Jay, 

Uoji^r^a&oJ ovamo. »Oče, mi smo 
pripravni!« 


Borac Kristov 


»George Gilbert postao je uzorom za cijelu 
Englesku«, piše kasnije O. Parsons sv. Ocu u 
Rim. »Taj je čovjek posjedovao ogromno bo¬ 
gatstvo i bio na dvoru vrlo obljubljen. Sve je 
svoje imanje žrtvovao za katoličku stvar. Kad 
smo stupili na ostrvo, on nas je odvažno primio, 
dok su drugi ostali po strani u strahu i neod¬ 
lučnosti. Pomagao nam je, odijevao nas, hranio 
i davao novac, konje, sluge . ., « A onda dodaje 
sjajno svjedočanstvo o vrijednosti ovoga laika 
apostola: »Ako smo učinili štogod dobra, veliki 
dio od toga moramo zahvaliti ovom mladom 
čovjeku.« 

George Gilbert odgojen je protestantski. U 
Rimu je upoznao O. Parsonsa. Postali su pri¬ 
jatelji, Očajno vjersko stanje u domovini obo¬ 
jicu je teško zabrinulo. 

Svećenikove su riječi prodirale duboko u 
dušu mladoga prijatelja. Doskora mu je postalo 
sasvim jasno, da Engleska, koja je postala ve¬ 
lika i moćna snagom sv. Križa, mora ostati vjer¬ 
na Kristu. I on odluči, da će postati vitez sv. 
Križa. Najprije htjede u Jeruzalem, kamo su 
nekoć hodočastili svi križari. No Parsons ga od¬ 
vrati od toga i nagovori ga, da se vrati u En¬ 
glesku. Tu je još jednom pohodio svoju za¬ 
ručnicu, koja je svršavala zadnje pripreme za 
vjenčanje. Dogovorio se s njom, i oboje se za- 
kleli, da se ne će vjenčati, dok katolička vjera 
ne izvojšti u Engleskoj potpunu slobodu. Zatim 

3e sa svojim prijateljima zav^cno^pred 

bi. Djevice Marije — svoj, -lje, da će žrtvo- 

su jedni drugima svecan^^ Božjih prava u 
vati sve svoje sile njihova jedina 

Engleskoj. I odsada je to mi 

želja i briga. , svoje ogromno 

om** KJSSa ŽUeske. 

imame . đav noći koji seljak 

A kad bi odsada za tam ^ ta ^ nstv enu 

sreo na poljskim i se0S ^ re J ra šen, da vidi utva- 
sjenu, Pomislio bi s P k ^ 0 d svećenika, 

ru ili vukodlaka. No to je o » q prolazlo kroz 

koji je Gilbertovom p eškoće . Topota konj- 

nebrojene opasnosti P . su kopita bila 
skih kopita nije se ćulo, J 

'omotana krpama. u London. O. 

O. Campion stiže 2 . P ^ u g ra du, dok 

Parsons mu je i^ ^ tovanja, na kom je 
se on ne vrati sa svog P . q Lampion 

mislio ostati dva ijedna. T ^ gradu radi 
imao dosta vremena, da g . nas to,ao 

za gpasenje duša. P^^ji ’ su se vrzli po 
da čita m. 0C1 1 u tlh U p’ sjajnim palačama, 
ulicama ili se P ku ći. Srce ga je zebjo, 

Kasno navece vraćat> bijeda -svuda vla- 

kad je vidio, koll ^ f ti da ope t predobije te 
da. Hoće li mu uspjet . Ko gU p? - 

duše, koje sUVe n C n fXe prema istini, ili su je 
stale posve ravnodusn P - z očiju? Hoće li 

zamrzili, i mrznj bojažljivost dobrih. 

moći nadvladati slabost ) srcu biti dovo- 

Hoće li sveti Plamen u nj 

ljan, da probu vra ćao um oran 

Kad se jednom pred Th omasa Jaya: 

kući, zapitao ,e svoga pratioca 


»Reci mi, ima li kakav lijek proti nehaju 
i mlakosti, proti đavlovim okovima i pospanosti 
dobrih?« 

Njegov pratilac upre u nj svoj pogled: 

»Velečasni, meni se čini, da će jedan muž, 
kao što ste vi, biti za to izvrstan lijek. Za oko¬ 
ve se traži plamen, a za pospanost malj, koji će 
buditi pospane savjesti...« 

Približavao se blagdan sv. apostola Petra 
i Pavla, George Gilbert, koji je dobro pozna¬ 
vao snagu Campionovih riječi, želio je svakako, 
da Otac propovijeda pred većim brojem sluša¬ 
telja, No teško je bilo naći prikladno mjesto. 
Njihov je stan bio premalen za velik broj onih, 
koji su htjeli doći. A u kojoj javnoj zgradi 
nisu bili dosta sigurni. 

Lord Paget spasi ih iz nevolje. Iznajmi za 
sebe veliku jednu palaču pa je prepusti njima. 

Odvažni se mladići već ranim jutrom raz¬ 
mjeste po parku, da čuvaju kuću. Campion je 
međutim propovijedao. Govorio je o riječima 
Spasiteljevim: »Ti si Petar, tj. stijena, i na toj 
stijeni sagradit ću Crkvu svoju, i vrata paklena 
ne će je nadvladati.« 

Nakon sv. Mise opkoliše slušatelji Oca i sa 
suzama u očima stisnuše mu zahvalno ruku: 
»Kako je dobro, Oče, što ste vi među nama. 
Dok nam u tami svijetli svijetlo, ne ćemo za- 
lutati.« 

»Ovako vatrena propovijed obratila bi i 
protestante«, govorili su oduševljeno mladi su¬ 
borci Campionovi. »On mora i njima govoriti. 
Mi preuzimamo na se, da ih sakupimo.« 

Slijedećih dana bie je Otac od raim jutra 

ilfatnda ^^v^edralAv. Pavla. 
Konačno i na kraljičinu dvoru. 

Rurđhlev je bjesnio. Zapovijedi© je svojim 
najboljim uhodama, da u ^^^Ss^olSi 
Moraju se uvuci uhvatiti propo- 

o’Sn.&nije ni slutio, u kakvo, 

Se P Većte‘h“o la ž ovoriti s nekim osobama, koje 

Vec e nuo g ^ jednom htjele ćuti 

katoličko^propovjednikm No prijidelji sadvora 

Tjedan dana iza toga vrati se O. Parsons 
sa svog prvog misijskog putovanja. _ 

Prvo što je sad čekalo Isusovce, bilo je, 

velikHi ^E^dnlS- 

^Tu‘ Southwa,k„. jednom predjelu london- 
skom, održali - jeku-tu ^de^?”^ 

SaTkakt pSSe *Jp ^ 

msssm£ 

General. 


»Ako to još nije dosta, da se opravdamo«, 
rekoše konačno, »onda možemo svoju izjavu 
potvrditi jedino još krvlju. Pa ako i do toga 
jednom dođe, malo nam je stalo, da li će nam 
se vjerovati, ili će i nas kao nekoć Krista i 
njegove apostole ubrojiti među zločince i osu¬ 
diti na smrt kao neprijatelje Cezarove.« 

No trebalo je razjasniti još jedno drugo 
važno pitanje. Neki su katolici nadajući se još 
uvijek, da će se položaj poboljšati, mislili, da 
se može učiniti s vladom neki kompromis: da 
se izbjegne velikim novčanim globama i tam¬ 
nici, slobodno je prisustvovati anglikanskoj slu¬ 
žbi Božjoj. 

Proti tome su ustali svi prisutni. U vrije¬ 
me progona nije dopuštena nikakva polovičnost. 
Svaki mora otvoreno nastupiti za svoje osvje¬ 
dočenje. Pa makar trebalo žrtvovati sve svoje 
blago, pače i sam život! Gospodin nije učinio 
nikakve iznimke, kad je rekao: »Tko ne prizna 
mene pred ljudima, toga ne ću ni ja priznati 
pred svojim Ocem nebeskim.« 

Dok su vođe katolika vijećali u Southwar- 
ku, vrzao se po Londonskim ulicama neki Sledd, 
jedan od najpogibeljnijih Elizabetinih špijuna, 
i tražio plijen. Bio je dugo u Rimu u engleskom 
kolegiju i dobro poznavao sve, koji se ondje 
pripravljali za svećenički stalež. I mnogi je od 
ovih, kad ga je Sledd susreo, bio nasred ulice 
uhapšen. Hoće li i danas biti dobre sreće? 

Najednom, eto sreće i radosti! Pred sobom 
opazi svećenika Roberta Johnsona. Sledd ga je 
dobro poznavao i u duši silno mrzio. Pred ne¬ 
koliko godina zajedno su se vratili iz Rima. 

n„da mu je taj poboinjaković još sve vjerovao 

“■ d "S'e J bf“o^a 

Sv ne bi toga doznao. AUjead ,e^ve dobro 

StS ZtZ, pomislio je. On mi i onako 

ne će izmaći. 

A sad ga eto ima! 

Dugo se šuljao za Bvecenikom. U kao, 
^lolit S A Ć Sjc m Ć1 slutfo!°da e pred par dana, 

Parsonsa, mal da nj ... t I uhapsio 

T • m ,i se puta pričinilo oklijevanje 

predugo^Stoga se obrati na je^iog^strazara i 

^‘^^«moie 

od Sledda lskaz “V 1 „osljedica. Svećenik je 
imati jako 7 ems i i najmio čamac, da se 

međutim došao k nndie prisustvuje sa- 

TT e StraS”nlo P za ovaj sasta- 
stanku. Strazar J Sle dd htio također da uzme 

Ltac P da* 1 ! S-je izmata 

sasvim 

^ da 

dođete sa mnom.« 


Govorio je tako glasno, da upozori druge 
ljude na špiona. To mu je i uspjelo. O Sleddu 
se brzo raširila vijest, da je uhoda i njegovu 
podlom zanatu bi kraj. 

Robert Johnson dođe u tamnicu. Danas ga 
Crkva slavi kao blaženika. U zatvoru je ostao 
sve dotle, dok nije skupa s O. Campionom iz¬ 
veden pred sud i osuđen na smrt. 

Navještaj borbe 


došli u zemlju, a vlada ■ dini u području 

ilaX !ie 

nakon obiave 

kanama, koje ™ 

s nX ^a^jasijantS; 

SJTSiih za ni toVTa sl dVut 

ssr jx »i“ L k ' dievskož 

”“s$W. tri mjeseca izdala je kraljica opet 
dVa £ m'j način^j^Ocima^ila nemoguće, da 

ostan« dulje u Londonu^ St^odluw da ^će 

°G d eorte P S’ert S obsibi d | 

£ Sa b Tk k r a sl“ Koirniriied »‘oB- 

bertoT A malo za 

laSldoie'seTHoistau, udaljenom pokrajiu- 

^0Žtm su sijevale kosa Bila je žetva 
o. Campion je stajao sa gospodarem kuće, S 


Villamom Catesby, pod krošnjatom bukvom is¬ 
pred dvorca i pitao ga za sve i svašta. Bio je 
radoznao upravo do neiscrpljivosti. Znao je 
naime, da u jednoj sobi u dvorcu kleči pj;ed 
O. Parsonsom gospodarica i kazuje mu svoje 
grijehe ... A sinovi i kćeri čekaju pred vratima, 
dok dođe na njih red. Sir Villiam ne smije o 
tom ništa znati, jer je protestant. Nije ni slutio, 
da se ove noći ogriješio o kraljičinu zapovijed, 
jer je primio na stan svećenike. Opazio je samo 
to, da su se mnoga lica na njegovu dvoru raz¬ 
vedrila, otkad je u njegovoj kući George Gil- 
bert sa svojim prijateljima. 

Svećenici su htjeli odmah slijedećeg jutra 
krenuti dalje. Opremljeni konji već su nestrplji¬ 
vo kopali nogama. Pred očima su klečali po¬ 
božni katolici i čekali na blagoslov. Odjednom 
uleti u kuću sluga, koji je vani stražio: »Iz 
Londona juri na konju neki nepoznati jahač!« 

O. Parsons ga prepozna već izdaleka. »Tho- 
mas Pound! Nedavno sam ga posjetio u ta¬ 
mnici.« 

Stranac preda konja slugi. Onda će prija¬ 
teljima: 

»Nemojte misliti, da sam sasvim pušten na 
slobodu. Kupio sam samo kratki dopust. Moram 
govoriti s Isusovcima.« 

Pođoše u jednu sobu. Pound se nasloni li¬ 
jevom rukom na kamin, a u desnoj je držao 
vrč, što mu ga je domaćica pružila za okrepu. 

»Glasovi, da su Isusovci došli radi poli¬ 
tičkih razloga, ne će nikako da umuknu. Pače 
iz dana u dan sve se više šire, pogotovo odon¬ 
da, kaiAo su Isusovci ostavili London... Svako 
obraćenje u pokrajini držat će se kao veleizda- 

vijeća, bit ce nemnu . , :- e j letake 

telj domovine. Onda ce tiskati Knjig ^ 

Takove prevariti ^puk »""veliku Štetu katoličke 

stvari. ^ moglo iz bjeći, ako biste vi, 

i„S Ptiie »eSo ,«o «^‘"’S/wov”u“ Z 

lSpt^loT“eX l bra„iti S vaS dobar glas . 
jateliu°veselo Su" .Neto vS“o 4 tojoslovi 

“”'5£s« 

IZl a St/ulS oSrrvoiu zadni« telju, 

N«e Pisao «&«?££ Z $*^5 
la preko papira. Jedva je m B na ba- 

t0k miS oap?r V1 b r ila C1, s”slika nagloga uzleta nje- 
cio na P a P^- blla t orla uz digla u visine 

Tu d Pisao je bez priprave, u žurbi, pred 
duha .. . Pisao je w v r , . tl ^ 0 raz- 

odlazak, dok ^ ^rug dQ vrcmena pogledavali 

govarali i od vremen _ đotovo tri lspi- 

na njega. Pa iP ak l® 8 tiče forme i sadržaja, 

sane trane — st . . b jeda katoličke 

bilo ^ V ^ s n °:' e P U p rav ljen lordovima kraljevskog 

vijeća! S će ga, alo bude uhapšen, preslu- 

»Vrlo cijenjeni! Moji su Ja- 

re a ^žje Č fspaslnj a adSa Se doXm u ovo kraljev¬ 


stvo, u moju dragu domovinu. Ali zbog nepre¬ 
stanih sumnjičenja i uhodarenja bit ću po svoj 
prilici zaustavljen u svojem radu. Zato želim da 
se osiguram za svaki slučaj. Držim, da je po¬ 
trebno, da imam pripravljen ovaj spis. Ne znam 
naime, što će se sa mnom dogoditi, ako po vo¬ 
lji Božjoj dođem u tamnicu. A vi, lordovi, pro¬ 
čitajte ovo moje pismo i dobro proučite moju 
stvar. Nadam se, da ću vam na taj način olak¬ 
šati posao: ono, što biste vi morali tek svojom 
oštroumnošću istražiti, ja vam otkrivam otvore¬ 
nim priznanjem. Da lakše sredim misli i jasno 
ih prikažem, iznijeti ću ih u devet točaka ili 
članaka, koji će vam po istini i bez okolišanja 
izložiti moj rad i planove. 

1. Priznajem, da sam, premda nevrijedan, 
svećenik katoličke Crkve i pripadam po velikom 
Božjem milosrđu već više godina Družbi Isu¬ 
sovoj. Njezinim zavjetima posvetio sam se na 
poseban način jednoj vrsti ratne službe pod sti¬ 
jegom poslušnosti; odrekao sam se svega ze¬ 
maljskog blaga, bogatstva, časti, uživanja i dru¬ 
gih svjetskih ugodnosti. 

2. Na poziv našega Generala — u tom po¬ 
zivu gledam zapovijed s neba i volju Kristovu 
— pošao sam iz Praga u Rim, gdje boravi Otac 
General. Iz Rima sam došao u Englesku. A da 
su me poslali u koju drugu zemlju ili u po¬ 
ganske krajeve, isto bih tako rado pošao onamo. 

3. Moja je zadaća, da bez ikakve plaće 
propovijedam evanđelje, dijelim sakramente, 
poučavam sve, koji su dobre volje, obraćam 
grješnike, da se borim proti krivim naukama, 
ukratko: da navijestim boj proti opačinama i 
bludnjama, u koje su sputani toliki od mojih 
zemljaka. 

4 Nisam nikada mislio na to — pače om, 
koji su me ovamo poslali, najstrože su mi za- 
branili - da se miješam u poslove državne ili 
U politiku. Ovakvi su poslovi daleko 

zvanja. I nije mi doista ni na,man,e teško, da 

se držim daleko od njih. 

5 Radi slave Božje i po vašoj naklonosti 

molim vas ponizno za trostruko nepnstrano ^ 
pravedno preslušavanje. Ponajprije pred vama 
kao lordovima, pred kojima bi to «« 

O vjeri, u koliko se ona tiče dobra države i 

vas, plemenita ££*>!*** ^ $°K°ma, 

magistrima 6 i izabranim dlanovima obaju veu- 
čilišta. Pred ovima bih htio braniti vjeru naše 
katoličke Crkve neoborivim dokazima iz Sv. 
Pisma crkvenih sabora, Otaca, povijesti i do- 

kS razuma i ćudoređa. Konačno molim ^ 

me nustite pred stručnjake kanonskog i gradan 
skog prava. Pred njima bih htio dokazati is¬ 
pravnost naše vjere iz zakona, koji su jos na 

snazi. , ,. 

6 Naglašujem: ne ću ništa iznijeti, sto bi 
bilo slično kakvom hvastanju ili iza f™*£ ava * 
ja sam za ovaj svijet jedan mrtvac i pnp ra ™ 
sam, da podmetnem svoju glavu pod čiju go 
nogu i da poljubim zemlju, na kojoj stoji moj 
protivnik. No ipak sam - jer se radi o slavi 
Isusa Krista, moga Kralja! —.vedra cela i pun 
nepokolebivog pouzdanja u njegovu pomoć pa 
sam siguran o pobjedi moje stvari, o ocevidno- 
sti njezinih dokaza. Sasvim sam i potpune► uvie 
ren: nijedan protestant, niti svi protestanti sku¬ 
pa, niti ikoja druga protivnička sekta ne može 
se održati u raspravljanju, pa makar om 

znam kako grmjeli sa svojih propovijedaonica, 
i onima, koji su uz njih — tj. školskoj djeci 
i ljudima bez vlastitog suda — govorili, da smo 
pobjeđeni. Zato molim ponizno i srdačno, da 
mi se da prilika za raspravljanje s njima, sa 
više njih ili sa pojedincima ili sa najučeniji- 
ma, koji se nalaze među njima. Što se bolje 
priprave, to će mi biti draže. 

7. Budući da je Bog u svojoj dobroti ob¬ 
dario kraljicu, moju prejasnu gospodaricu, tako 
divnim darovima naravi i duha i prednostima 
kneževskog odgoja, nadam se pouzdano: ako 
njezino veličanstvo ne bi držala za nedostojno, 
da mi da priliku za sastanak, moglo bi se raz¬ 
jasniti mnogo toga, što je nejasno, i mnoga 
bi prijekorna pitanja zasjala u takvom svijetlu, 
da bi njezino veličanstvo poradi svoje revnosti 
za istinom i ljubavi prema narodu opozvala one 
odredbe, koje su štetne za kraljevstvo, a prema 
nama potlačenima bila bi obzirni ja. 

8. Osim toga ne sumnjam, da ćete vi, ci¬ 
jenjeno vijeće kraljičino, koji ste obdareni bi¬ 
strim pogledom i iskustvom u tako važnim stva¬ 
rima, razumjeti, na kako nepokolebivoj stijeni 
stoji naša katolička vjera. Treba samo, da vam 
sva ova vjerska pitanja budu samo jednom ne¬ 
pristrano objašnjena. Naši su ih naime protivnici 
hotimice zamrsili i zamračili. Uvidjet ćete ja¬ 
sno i to, kako su njihovi dokazi labavi i besmi¬ 
sleni, budući da oni mogu učiniti štogod proti 
nama jedino radi okolnosti. Vi ćete 
onda poradi svog vlastitog spasenja i dobra 
tolikih tisuća duša, do kojih siže vaša moć, od¬ 
baciti zabludu, čim je upoznate, i poslušati one, 
koji bi radosno i krv svoju za vas prolili. Mno¬ 
ge nevine ruke upravljene su dnevno, da, svaki 

sat, prema nebu za vas; ruke onih engleskih 
studenata, kojih se broj neprestano povećaje, 
koji onkraj mora nastoje oko kreposti i znanosti, 
da mogu posvetiti ovo djelo. Svi su oni odlu¬ 
čili, da ne će dopustiti, da vi propadnete, nego 
— ili će vas predobiti za nebo, ili će umrijeti 
od vaše ruke. A što se tiče naše Družbe: mi, 
svi Isusovci cijeloga svijeta, kojih bi nepresta¬ 
ni prirast i veliki broj bio dovoljan, da nad¬ 
vlada sve spletke Engleske, čvrsto smo odlučili, 
da s veseljem uzmemo na se križ, koji ćete nam 
natovariti, ali nikada ne ćemo zdvojiti nad vašim 
obraćenjem, doklegod živi ijedan od nas, koji 
će radosno primiti radosti na stratištu Tyburnu 
ili muke vaših mučila u tamnicama ili smrt u 
tijesnim zatvorima. Mi smo sve dobro promislili. 

Djelo je započeto. Više se ne smije odgađati. 

Bog to hoće! S ovim je pouzdanjem i sigurno¬ 
šću zasađena vjera, i istom će snagom biti opet 
pomlađena. 

9. Ako odbijete moju ponudu, ako moj trud, 
što sam prevalio tisuće milja, da vama činim 
dobro, bude uzaludan, ako je plaća za sve to 
samo crna nezahvalnost, onda nemam ništa vi¬ 
še reći. Ja mogu još jedino moju i vašu stvar » 

preporučiti Svemogućemu. Neka nam on dadne 
svoju milost. Neka učini, da budemo istog mi- | 

šljenja prije dana velikog obračuna! Da bu- 1 

demo prijatelji bar u nebu, gdje je kraj svakoj 
nepravdi.« 

Campionova zadnja želja! Želja za bor¬ 
bom, za borbom za svoju domovinu! Velika lju¬ 
bav prema Engleskoj progovara iz ovih redaka. 

I kolika revnost za istinu! On, koji^ se uvijek 
borio za istinu, nije mogao podnositi njezina 


zarobljivanja. Ova nutarnja bol izgrađivala ga 
I učinila ga velikim. Nešto veliko, sveto živje¬ 
lo je u njemu i proželo mu tijelo i dušu. I on 
je to budno čuvao. 

Tako se pojavio kao zadnji vitez na izma¬ 
ku ponosnog doba: muž plemenita srca. I po¬ 
šao je naprijed u novo doba, kao prvi od Kri¬ 
stovih boraca novog vremena. Ovih boraca, koji 
su osvojili kraljevstvo istine, i svaki od njih nosi 
je ponosan u svojim grudima kao svetu tajnu 
i sakriveni žar, koji izbija iz riječi, kretnja, 
pogleda te s velikom čežnjom zahvaća srca dru¬ 
gih, dok ne dođe dan potpunog ostvarenja. 

Campionov je spis zahvaćao poput ognja. 
Kad ga je Pound čitao vraćajući se u tamnicu 
tako se oduševio, da se je osjećao sretnim, što 
smije trpjeti za vjeru, koja ima takve muževe. 

U tamnici dade drugima da čitaju. Ovi su 
prepisali i dali opet dalje. Doskora je saznao 
London pa cijela Engleska za Campionovih de¬ 
vet točaka . ., 

Katolicizam se probudio. Iz redova potište¬ 
nih, i onih, koji su stajali skrštenih ruku, pro¬ 
bio se jedan čovjek i pretekao neprijatelja. Već 
su dugo na to čekali. Mnogi su katolici već bili 
klonuli pod teškim teretom novčanih globa. Re¬ 
dovi se prorijedili. Neki su već pitali, kako će 
još dugo vladati u Engleskoj prava Kristova 
nauka. 

Kraljevsko je vijeće, doduše, računalo još 
s godinama, ali je već brojilo godine na prste. 
A sad eto dođe taj mračnjak, taj Isusovac, sa 
svojim spisom od tri strane i uspije mu, da 
otrijezni svoje ljude .. . Kraljičini činovnici, 
koji su imali da okrivljene prisile na zakletvu 

kraljici kao vrhovnoj glavi engleske crkve i 
tako ih pomire s kraljicom, ostali su bez pra¬ 
voga posla. Svi su ih odmah zajedno s njiho¬ 
vim papirima otpravili iz svoje kuće. 

Kraljica je mogla, doduše, opet prisvojiti 
nekoliko lanaca zemlje od onih, koji su odbili 
polaganje zakletve. I doskora će biti najveća 
posjednica u zemlji. Iza novih vijesti vjernosti 
Rimu ima obično dobar apetit, ali hoće li 
moći probaviti? 

Potajni špijuni preplaviše zemlju, oa so¬ 
bom su ponijeli kraljičinu zapovijed za ovog 
ili onog sheriffa, da odmah uhapsi nekoje u- 
plivnije katolike i strpa ih u tamnicu ili ih 
stavi pod pasku heretika. Lista onih, koje je 
Elizabeta dala zatvoriti u Wisbeach Castle, bila 

je užasno duga. , , ... , . 

Otac Parsons protrnu, kad je vidio, kako 
se bura razbjesnila. »Novo progonstvo proti 
nama katolicima oživjelo je strašnom žestinom 
u cijelom kraljevstvu«, piše on. »Nešto slično 
nisu naši pređi doživjeli od vremena, kad su 
postali kršćanima. Plemstvo i obični puk, mu- 
ževe i žene vode sa svih strana u tamnice. Pa 
i djecu vežu lancima. Otimaju katolicima no¬ 
vac, imetak, oduzimaju im sunčano svijetlo. 
Kraljičini vikači, i oni sa zvoncem u ruci i oni 
na propovjedaonicama, proglašuju nas kao ve- 
lezdajnike i buntovnike. Čuo sam, da je pred 
mjesec dana predano 50.000 imena onih, koji 
ne će da pohađaju heretičke crkve. Razumije 
se, da je odonda optuženo još mnogo više.« 

U svaki grad, u svako selo u krajevima 
Northumberlanda šalje Burghley svoje ljude: 
gdje su onih četrnaest svećenika iz Reimsa i 
Rima? I prije svega gdje su Isusovci? 


Ovi nisu ni časa izgubili. Bili su svagdje. 
U ranu zoru ili kasnu večer pokucali bi na 
vratima tihih dvoraca, Odjedamput bi se po¬ 
javili i opet naglo iščeznuli. No oganj Božji, koji 
je Krist donio na svijet, planuo bi sad ovdje, 
a sad ondje. Znak, da su onuda oni prošli. 

Strah kraljičin pred katolicima sve je više 
rasao. Sheriff bi često došao usred noći, opko¬ 
lio s petnaestak ljudi kuću, u kojoj su se na¬ 
dali naći Isusovce i ... traži uzalud. I kad bi 
se ujutro vraćao ljutit kući, sreo bi svoga kole¬ 
gu iz susjedstva. Već bi mu izdaleka doviknuo 
s gorkim podsmijehom: 

»Halo! I vi se vraćate s lova na Isusovce? Ko¬ 
liko ste ih ulovili?« 

»Ni jednoga! A mislio sam, da ću danas 
svakako uspjeti!« 

»Tješite se. Već je mnogi tako mislio, no 
uspjeh je uvijek isti.« 


Složnim silama 


Četiri mjeseca propovijedali su Oci Cam- 
pion i Parsons po raznim grofovijama. 0 Cam- 
pion se odijelio od svog redovničkog brata. U 
listopadu će se — tako su se dogovorili — 
opet naći u Londonu. 

Campion je nosio kožnato odijelo, o pasu 
mač. Dugi brkovi i tamna brada pokrili su mu 
donji dio lica. Jašio je na vatrenom divljem 
pastuhu, koji je pred gradskim vratima nemirno 
i divlje udarao kopitama tako, da se je straža 
žurila, da mu što prije otvori. 

Kako li je Campion lako vladao ovim div¬ 
ljim konjem! Kako je sigurno sjedio u sedlu! 
Pa kad je opet odlazio, domahnuo je perjem 
zakićenim šeširom stražarima i smiješeći se sr¬ 
dačno se oprostio od njih. 

Vjerni njegovi pratioci, mladi plemići, vo¬ 
dili su ga u svaki dvorac. Anđeo Čuvar poma¬ 
gao mu je, da sretno izmakne svoj lukavosti 
i prepredenosti progonitelja, I tako je s vreme¬ 
nom postao još odvažniji. 

Doskora su počeli dolaziti na propovijedi i 
protestanti. Čim bi se pročulo, da je Campion 
u ovoj ili onoj kući, dohrlili bi oni zajedno s 
katoilicima. 

»Premda im je zabranjeno svako općenje 
s nama, posjećuju nas velikom revnošću. Mno¬ 
gi dolaze izdaleka i predaju svoju sudbinu po¬ 
sve u naše ruke.« 

Često je bila kuća, u koju bi došao O. Cam¬ 
pion, do zadnjeg kutića puna ovakovih ljudi. 
Gilbertova pokretna pomoćna četica obično je 
sve dobro organizirala. 

»Svaki dan jašim dalje zemljom«, piše O. 
Campion. »Žetva je preobilna. U sedlu razmi¬ 
šljam o predmetu, o kojem ću propovijedati. 
Kada dođem u kuću, izradim propovijed. Onda 
govorim sa svima, koji žele sa mnom razgova¬ 
rati, ili ispovijedam.« 

Ostaje mu grozno malo vremena za po¬ 
jedince. Tako je naučio, da s nekoliko riječi 
rekne puno. Jer — jadni ljudi morat će mje- 
srce crpsti korist od ovih kratkih razgovora. 

Na jednom mjestu smio se je zadržati samo 
jedno veče i slijedeću noć. I u to vrijeme došlo 
bi k njemu često preko stotinu ljudi s tisuću 
raznih pitanja i poteškoća. 

Uz ispovijedanje, duhovne razgovore sa 
skupinama i pojedincima — a ovakvi su razgo¬ 
vori bivali sve češći, jer su sve više nastajali 
razni zapletaji savjesti — uz pripravljanje za 
propovijedi, morao je i krstiti, vjenčati, posje¬ 
ćivati bolesnike. 

I tako bi obično bilo već kasno u noć, kad 
bi Otac duboko uzdahnuo i pošao u svoju sobu. 
Onda bi pisao pisma, u kojima bi se ispreple- 
tale razne misli, po čemu vidimo, kako je često 
bio od rada sasvim iscrpljen. Kad je bio s t im 
gotov, ojačao bi se još za slijedeći dan — koji 
su već pijetli naviještali — srdačnom molitvom 
a onda kratkim nemirnim snom čovjeka preu- 
morenog od napornog rada prošloga dana. 

Kad su svijetle sunčane zrake obasjale svo- [ 

jim prvim tracima vrške jablanova i dvorca, po¬ 
šao bi Otac u kapelicu, običnu sobu preudešenu 
za službu Božju. Sabrano bi pristupio k oltaru. 

Oko oltara kleče članovi obitelji znanci i pri¬ 
jatelji iz susjedstva, dvorski sluge i sluškinje. 

U očima sviju odsijeva žar voštanica i du¬ 
boka radost. Danas je za njih blagdan. Opet 
jedan nakon nekoliko mjeseci! I svim srcem 
sjedinjuju se sa svetom žrtvom. I muškarci i 
žene lijevaju suze radosnice. 

U sobi vlada još polutama, a slabi plame- 
čak voštanica baca neprijatno svećenikovu sje¬ 
nu preko pobožnih vjernika. Ovi kleče i pjevaju, 
stariji poluglasno, ali mladež je zaboravila na 
oprez. Svaka njihova pjesma ječi punim jekom 
kao zakletva vjernosti Kristu. 

Danas pjevaju osobitom snagom i odušev¬ 
ljenjem. Jer — ovaj čovjek tu na oltaru silno 
ih je oduševio za Krista. 

Radi Krista žrtvovao je on sve. U velikoj 
prostranoj domovini nema on ni kamena, na 
koji bi mogao nasloniti glavu za počinak. Poput 
proganjane zvijeri bježi od mjesta do mjesta, 
od grofovije do grofovije, A sada eto stoji tu, 
na oltaru, uspravan, podignutih ruku prema ne¬ 
bu. Neobično sjajan pogled upro je na posre¬ 
breni križ... I 

Moli Oče naš. Kod riječi »Budi volja tvoja, 
kako na nebu, tako i na zemlji« zatitra mu na 
usnama laki smiješak. Bićem mladih ljudi pro- I 

struji nešto poput struje. Ta još pred par mi¬ 
nuta govorio im je: 

»Slutim dobro, da ne ću više dugo moći 
izbjegavati progonitelje. Protivnici imaju toliko 


očiju, toliko ušiju, nebrojeno mnogo uhoda .. .« 
No on ih se ne boji. Osjeća, da je sakriven u 
Bogu... 

Gotovo svi prisutni pristupiše k sv. Priče¬ 
sti, Katkada bi pomogao Ocu i koji svjetovni 
svećenik, koji je živio sakriveno. »Svećenici na¬ 
še zemlje«, piše on, »sjajni su muževi, urešeni 
krepošću i znanjem. Oni su ucijepili u duše 
vjernika toliko poštovanja prema našem Redu, 
da se gotovo ne usuđujem govoriti o tom.« 

Iza svete Mise bila je propovijed. »Svi slu¬ 
šaju izvanrednom požudom.« On, koji je sna¬ 
gom svoga govora znao oduševiti i samoga kra¬ 
lja na dvoru u Pragu, pripravljao se savjesno i 
za ovaj mali krug slušatelja, da im pruži so¬ 
lidnu hranu za dušu. 

Cijelo njegovo biće, svaka riječ, svaka kret¬ 
nja svjedočila je za Krista! Katoličke istine 
zasjale su u svoj svojoj jasnoći. On ih je go¬ 
tovo nesvijesno prelijevao iz svoga srca, i slu¬ 
šatelji su osjetili, kako je Krist potpuno zavla¬ 
dao' njim, kako je Bog njegova jedina misao, 
jedina čežnja. 

Doručak i objed bili su slični gozbama pr¬ 
vih kršćana. Sjedinjeni u iskrenoj ljubavi sje¬ 
ći jeli su vjernici — bogati i siromašni — za¬ 
jedno. I dijelili su među sobom brige i bojazni. 

»Dok ovo pišem«, javlja O. Campion u jed¬ 
nom pismu, »bjesni grozno progonstvo. Kuća, u 
kojoj boravim, kuća je žalosti. Ni o čem se dru¬ 
gom ne govori do li o smrti članova obitelji, o 
skrovištima, okovima i gubitku imanja. Uza sve 
to, još ima srčanosti.« 

Edmund Campion 7 97 

Jer — tješili su se snagom svete vjere i 
veseljem, što joj smiju pripadati. Tako su na 
čas zaboravljali strašno progonstvo. Svijest, da 
su članovi Katoličke Crkve, da pripadaju takvoj 
jednoj zajednici, koje svijet nikada ne može 
stvoriti, davala im je srčanosti. 

Šta više! Ovi teški dani bili su katkada 
ispunjeni i predivnom radošću. »Utjeha, koja 
nas napunja u našim nevoljama, tako je velika, 
da nam nesamo oduzima strah pred kaznama, 
nego i najgore kazne zaslađuje neopisivom slaš- 
ću. Čista savjest, nepobjediva srčanost, nevjero¬ 
jatno živa revnost, tako uzvišeno djelo, bez¬ 
brojna obraćenja kod najviših plemića, kod 
srednjih staleža, običnog puka svake dobi i 
spola! 

Među protestantima vrijedi kao poslovica: 
tko svoje dugove savjesno plaća, taj je sigurno 
katolik. Ako koji katolik nanese komu kakvu 
štetu, predbacuju mu: takovo što ne dolikuje 
jednom sinu Katoličke Crkve ... « 

Svagdje je Campion slušao o primjerima 
junačke vjernosti. 

Nijedan od biskupa nije u tamnici popu¬ 
stio. Svi su ostali svijetli svjedoci istine do 
zadnjega daha. Svima je prednjačio neustrašiv 
biskup, bivši državni kancelar, Nikola Heath. 

Za Henrika VIII. još kao protestantski bi¬ 
skup dobio je biskupsku stolicu Rochester g. 
1539., a g. 1543. Worchester. Za Henrikova na¬ 
sljednika Eduarda VI. nastupio je već kao ljut 
protivnik kalvinista i morao je radi svoga na¬ 
stupa za istinu napustiti biskupsku stolicu te 
poći u tamnicu. 


Nakon dvije godine oslobodi ga Marija Ka¬ 
tolička i — budući da se je potpuno povratio 
k vjeri otaca i bio na dvoru visoko poštivan — 
postane biskup od Yorka i najviši činovnik u 
kraljevstvu. 

Kad je g. 1558. došla na kraljevsko prije¬ 
stolje Elizabeta, pozdravio ju je on — ma da 
je bila nezakonito dijete — kao svoju gospoda¬ 
ricu i kraljicu. Kaošto su Thomas Moore i 
John Fisher pred tridesetak godina, i on je 
pošao tako daleko, kako mu je samo dopuštala 
njegova savjest, 

No doskora je prozreo Elizabetine prave 
namjere. Od tada je ostao poput stijene čvrst 
i neslomiv kod svoje odluke, da je ne će kru¬ 
niti za kraljicu. Nato su ga uhvatili i bacili u 
tamnicu. Već nekoliko godina trpi tu grozne 
muke. A sad je Campion na svom putovanju 
čuo, da je biskup pred nekoliko godina umro... 
kao svjedok borbe između moći i istine, koji ne 
žive više zajedno kao tijelo i duša, da se me¬ 
đusobno potpomažu i jačaju, nego su radi se¬ 
bičnosti ljudi rastavljeni na veliku štetu cije¬ 
loga puka. 

Campion je svagdje slušao prava čudesa 
vjernosti, koja je spontano vladala srcima vjer¬ 
nika. 

Slušao je o svećenicima, koje su okovane 
vodili po ulicama. Tako su na pr. izveli na trg 
i ulice Cliftona. A on je stupao tako veselo, da 
su se svi samo čudili i gledali za njim kao za 
kakvim čudovištem. 

Jednom se čak glasno nasmijao. Upitali su 
ga, kako to, da je u tolikoj nevolji tako ve¬ 
seo. 

»Jer u cijeloj ovoj igri ostajem pobjednik«, 
glasio je odgovor. 

Smiješeći se pošao je natrag u tamnicu, usu- 
sret — vješalima. 

Campion je slušao i o plemićima, najodlični- 
jim obiteljima u kraljevstvu, koji su u jednoj 
jedmoj godini platili globu od kojih milijun i 
po u našem novcu, jer su prisustvovali potajno 
katoličkoj službi Božjoj. No uza sve to nisu 
smalaksali, pače već su opet skupljali novac 
unaprijed, da uzmognu i slijedeće godine pla¬ 
titi tu ogromnu svotu kao globu za svoju vjer¬ 
nost katoličkoj vjeri. 

Koliko je pak od njih ležalo u tamnici! 
Heretici su zahtijevali od ovih katolika samo 
to, da idu u njihove protestanske crkve i slu¬ 
šaju protestantske propovijedi. Nudili su im, 
da će se zadovoljiti i time, ako samo jednom 
u godini dođu u njihovu crkvu, pa makar, ako 
baš žele, neka prije toga dadnu izjavu, da ne 
idu u crkvu protestantsku radi toga, što bi 
možda time htjeli očitovati svoje suglasje s pro- 
testanskom naukom i vjerom, nego da je to sa¬ 
mo iz poslušnosti prema kraljici, vrhovnoj cr¬ 
kvenoj glavi. Kako li je to bila opasna ponu¬ 
da! Hoće li joj mnogi podleći? No vrijeme 
ovakve slabosti već je davno prošlo. Katolici 
su se već odavna sasvim otrijeznili i snašli. 
I ostali su stalni u vjeri. 

Jednom se na sjeveru nekoliko grofova da¬ 
lo zastrašiti prijetnjama pred novčanom globom. 
Obećali su, da će ići u protestantske crkve. 
Ali su grofice ustale proti njima i zaprijetile 
se, da će ostaviti kuću, ako oni iz straha pred 
ljudima postanu nevjerni Bogu i crkvi. 

Iz istoga razloga ostavljala su djeca svoje 
roditelje. Ova je mladež voljela izvrgnuti svoju 
tjelesnu sreću nesigurnosti i nesigurnoj buduć¬ 
nosti, nego izvrgnuti opasnosti svoju dušu. 

»Novi se borci vrstaju u redove«, piše Otac 
Campion, kad govori o ovoj vjernosti puka. 
»Veterani proliše svoju krv. Ova krv i ove 
žrtve pružit će zadovoljštinu Bogu. Pobjeda ni¬ 
je daleko.« 

Engleska je opljačkana . . 


Campion je neprestano progonjen. Već na¬ 
kon kratkog vremena piše: »Proti nama su iz¬ 
dani proglasi puni najgorih prijetnja. Samo naj¬ 
veći oprez, molitva dobrih i moćna zaštita ne¬ 
beskog Oca omogućit će nam, da pređemo do¬ 
bar dio Otoka. Mnogi, koje poznajem, misle 
samo o našem dobru i sasvim su zaboravili na 
svoju sigurnost... Moje je odijelo divno. Če¬ 
sto ga mijenjam, a isto tako i svoje ime. Dali 
su mi već više pisama da čitam, koja su po- 
čimala riječima: »Campion je uhvaćen.« Kud- 
god dođem, svagdje me očekuju s ovom novošću 
tako, da sam već protjerao svaku bojazan, Ani- 
ma mea in manibus meis semper — moja je 
duša neprestano u mojim rukama. To je gra¬ 
đa za svagdanje razmatranje svim onima, koji 
se spremaju da nam dođu u pomoć ... 

Vijest o nenadanoj opasnosti upravo me si¬ 
li, da završim. Exsurgat Deus et dissipentur mi¬ 
mici eius! Bože, digni desnicu svoju i rasprši 
neprijatelje svoje!« 

Tri mjeseca živio je O. Campion u ne¬ 
prestanoj opasnosti. Jesen je već davno zavla¬ 
dala zemljom, kad je opet krenuo prema Lon¬ 
donu. Izdaleka je ugledao brežuljke oko Ox- 
forda. Dvije velike bukve lagano su se njihale 
na uzvisini, na kojoj je pred mnogo' godina 
sjedio s Robertom Parsonsom i Guthbertom 
Maineom i s mnogim drugima pun smjelih pla¬ 



nova za budućnost... Nisu li već onda željeli 
da osvoje svijet? 

Lišće je već opalo s drveća. Guthbert je 
već nekoliko godina mrtav. Prvi je od njih za¬ 
vršio na Tyburnu. Ne čeka li i njega, Campi- 
ona, ista sudbina? 

Možda. Ali, da svoje smjele planove na¬ 
pusti? Nikad! 

Kad bi se on borio sam za sebe, možda. 
Ali on je borac Kristov i stoga će izdržati do 
konca. Šta znači tjelesni napor, pogibelji, os¬ 
kudica, samo ako njegov Kralj ima pobijediti! 

Pošao je dugim zaobilaznim putem oko pri¬ 
jestolnice, preko Berkshire, Oxfordshire, Nort- 
bamptonshire: kao iskusni vojskovođa, koji želi 
očistiti predjele pred tvrđavom. 

Konačno dođe u London i u kući Mister 
Griffitha, nedaleko od Uxbridgea, sastane se 
s O. Parsonsom. Pripovijedao mu je o svojim 
putovanjima, doživljajima i neumornim plano¬ 
vima. 

O. Parsonsu su sjajile oči od radosti, kad 
je slušao o Campionovu uspjehu. Jer svaka ku¬ 
ća, u koju se O. Campion navratio, postala je 
kao vjerska utvrda za cijelu okolicu. Zato pro¬ 
gonitelji toliko bjesne. Odatle i tolika opasnost, 
u kojoj se neprestano nalazi. 

S veseljem je Campion izgovarao imena 
nekih glasovitih muževa, koje je priveo k je¬ 
dinstvu s Rimom i k pravoj vjeri: Sir Thomas 
Tresham of Rushton, Sir Villiam Catesby of 
Ashby Leger, Lord Vaux of Horrowden ... Ime¬ 
na, koja su poznata na daleko, i koja sad na- 
viještaju pobjedu, kao da su radosna zvona na 
katedrali. 

I 0. Parsons, koji je obilazio zapadne kra¬ 
jeve, pripovijedao je o velikim uspjesima. U 
Stratfordu on Avon među ostalim predobio je 
opet za sv. vjeru i John Shakespearea, oca gla¬ 
sovitog pjesnika Shakespearea. No osobit je 
Božji blagoslov pratio njegova redovničkog bra¬ 
ta, O. Campiona. 

Kad je O. Parsons sjedio i slušao Campio- 
novo pripovijedanje, pojavilo se u njemu opet 
ono staro udivljenje pred tim čovjekom, koje 
je nekad pred mnogo godina imao u Oxfordu, 
Iznova je morao priznati pred samim sobom, 
da je taj čovjek pravi utjelovljeni gentleman. 
Divnoga rasta, muževnih crta lica, velikih sjaj¬ 
nih očiju, koje su neodoljivo osvajale, bio je 
cijelim svojim bićem ljubežljiv, skroman u op¬ 
ćenju s ljudima. Nikad ne bi koga oštro osudio 
ili uvrijedio pa ipak je znao gromko zagrmjeti, 
kad se je trebalo boriti proti zlobi i grijehu. 

Život je gledao uvijek sa svijetle, sunčane 
strane, i kad je govorio, neprisiljeno pripovije¬ 
dao, zahvaćala je slušatelja neka nutarnja ve¬ 
drina, koja bi prodirala u najtamniju dubinu 
njegova bića i pobudila vruću čežnju za isti¬ 
nom i svijetlom, koje je prožimalo ovog čo¬ 
vjeka Božjeg. 

U ovom času, kad je govorio o posebnoj 
zaštiti Božjoj, koja ga je pratila na njegovim 
putovanjima, činilo se Parsonsu, da nije još 
susreo duše s tako mnogo pouzdanja, s toliko 
žive vjere, koja prenaša brda, kao što je to kod 
O. Campiona. Koliko li je oduševljenja za sve 
lijepo i plemenito krio u svojoj duši ovaj čo¬ 
vjek! 

Kako god je bio fine duše i finih osjećaja, 
bio je ipak i pravi borac! Kako li je samosvi- 
jesno i ponosno podastro protivnicima svoj spis 
sa devet točaka. S kolikom li je smionošću 
obilazio grofovije! S kakvim li je mirom pri¬ 
stupao k straži na gradskim vratima, kojoj je 
bila prva zadaća da uhvati »buntovnog Isusov¬ 
ca«! S kakvom li je ljubežljivošću i neprisi- 
ljenošću pitao stražare za ovo i ono! 

»Vi ste upravo bezobrazno drzak, dobri moj 
Oče«, prekine ga iznenada O. Parsons. 

Campion se radosno nasmije. »To su mi 
rekli i moji pratioci iz Gilbertove čete. Još ma¬ 
lo pa bi oni sami vjerovali kojekakvim priča¬ 
ma, koje kolaju među narodom. Na pr. gore 
u brdima je poplava posve razorila jedno selo. 
To je učinio Isusovac, jer su ondje vjernici 
bili odviše nehajni u vjeri. Ali jedno svakako 
stoji.. .« On se uozbilji, a na licu mu se poka¬ 
za velika zabrinutost. »Ja sam se mnogo borio 
i trpio za ove nevjerne ljude!« 

No naši apostoli nisu dugo uživali mir i 
sigurnost u kući ispod krošnjatih oraha. Novi 
posao čeka, novi planovi sile na rad. Kasno 
naveče primali su posjete. Preko polja bi pro¬ 
jahao koji nepoznati jahač. Sa svih strana sa¬ 
kupljali se svećenici i u bogato urešenoj dvo¬ 
rani pripovijedali o svom uspjehu. 

Svi su oni stajali pod vodstvom ove dvo¬ 
jice Isusovaca. Parsonsova razboritost i pom¬ 
njiv oprez učiniše ga njihovim predpostavlje- 
nim. Molili su ga za savjet i naputke. A Cam- 
pionov ih je duh jednostavno očaravao. On je 

pokrenuo novi život. Njegov rad usprkos mu- 
čilima i vješalima najprije ih je začudio. Zar 
taj čovjek ne misli na pogibelj? No doskora 
se povedoše za njim, U vinogradu se Gospod¬ 
njem radilo veselo i radosno na očigled pro¬ 
gonitelja. 

Vladin je biješ na Campiona dostigao svoj 
vrhunac. Ta i u samom uredu kraljičinu kolao 
je potajno njegov spis, njegovo »Objašnjenje«, 
od ruke do ruke; jedni bi ga prepisali i onda 
sa zlobnim smiješkom dali dalje .. . Taj eto ima 
još srčanosti da govori! šaptalo se. No zašto 
mu ne odgovore s druge strane? Ah, taj je 
Isusovac pravi đavo! Pred njim strepi i sama 
kraljica. Ona ga je sama slušala u Oxfordu 
i uvjerena je, da mu nije dorasao nitko u En¬ 
gleskoj ! 

Bilo je nemoguće, da O. Campion ostane 
dulje u blizini Londona. Na put! Ne smije okli¬ 
jevati, da ne bude prekasno! 

Katolici iz Lancashirea i Norfolka usrdno 
ga mole, da dođe k njima. Gilbertova je četica 
ondje nabasala na pravu zlatnu žilu vjernosti 
sv. vjeri. 

O. Campion se spremi i htjede k njima. No 
morao je odgoditi svoj plan na nekoliko dana, 
jer iz Londona se pronio glas poput zujanja 
uzrujanih osa, kad im netko dirne u osinjak, 
da se dižu rimski svećenici. A na čelu su im 
Isusovci. Sve je uhode i doušnike uzbudila ova 
vijest. Špijuni stadoše zavirivati u svaku kuću, 
turati svukud svoj nos, ne će li gdjegod nanju¬ 
šiti miris tamjana. 

O. Campion spakuje svoj prenosni oltar i 
strpa u putni kovčeg dosta papira. 

»Velečasni, napišite kakvu utješnu knjiži¬ 
cu za katolike. Za svog progonstva naći ćete 
dovoljno vremena za to«, rekoše mu nekoji sve¬ 
ćenici, 

»Ne«, rekoše drugi. »Napišite radije tako, 
da slabi budu doduše utješeni i ojačani, ali da 
ujedno i prodrmate one, koji radi svjetovnih 
probitaka ostaviše Boga.« 

Treći su opet predlagali: »Raskrinkajte pro¬ 
testantske laži.« 

Campion je neko vrijeme razmišljao, 

»Prijedlozi su dobri. No ako bi bilo po mo¬ 
jem, ja bih izabrao drugu temu, koju nije nitko 
spomenuo... »De heresi desperata!« Da naime 
pokažem, kako je hereza u Engleskoj već o- 
čajala.« 

Svi su se smijali na ovu šalu. Jer nikada 
dosad nije hereza tako divljala i bjesnila kao 
sada. 

»Baš radi toga«, reče Campion. »Njezin 
bijes pokazuje njezinu slabost. Tko živi u nadi, 
da će njegova stvar pobijediti, ne laća se ta¬ 
kvih sredstava.« 

Okrijepljen i ojačan otputova O. Campion 
iz ovog tihog zakloniš ta. Za prošlih slobodnih 
dana pripravljao se molitvom i duhovnom sa- 
branošću po običaju Družbe na obnovu zavjeta. 
Kod oproštaja je još jednom preporučio 0. Par- 
sonsu, da priskrbi kakvu tiskaru, u kojoj bi ti¬ 
skali letake pa ih širili među pukom i stu¬ 
dentima. 

Tek što je ostavio tihu šumicu kod Ux- 
bridgea i navukao šešir na oči, susretne neke 
jahače — špijune. On ih uljudno pozdravi di¬ 
gavši se malo u sedlu. 

U osinjaku . . . 


»Kad bi ove prazne tikve ma izdaleka samo 
slutile«, reče svom pratiocu, »kako su masnu 
izdajničku plaću malo prije profućkali, ne bi 
se, mislim, onako bezbrižno smijali.« 

Svagdje je nailazio na špijune. No oni ga 
nisu prepoznali. »Moje vrijeme još nije došlo«, 
reče smijući se. 

Katolici, kojima se na putu svraćao, bili 
su za nj više zabrinuti, nego on sam. Cesto su 
ga držali i po nekoliko dana zatvorena u svo¬ 
jim »sobama za svećenike«, Tako se putovanje 
oteglo. 


Otac Parsons se još usudio, da zađe u sam 
osinjak. Pošao je u London, uza sve to, što je 
izdan novi proglas proti Isusovcima i u Toweru 
badava dijeljen. Nije mislio, da je stvar baš ta¬ 
ko opasna. No morao je upotrebiti sav svoj o- 
prez, da izmakne progoniteljima. Često je mije¬ 
njao stan. Spavao je sad u predgrađu, sad u 
kraljičinoj palači. Ulazio je i u kuću najljućeg 
protivnika katolika. Dok su kraljičine sluge lju¬ 
bomorno stražarili pred kućom španjolskog po¬ 
slanika i vrebali na Isusovce, prolazio je O. 
Parsons kraj njih kao sluga i pratilac španjol¬ 
skog poslanika i jedva se uzdržavao od smijeha, 
kad su ga oni onako službeno pozdravljali. 

Ali kako će to dugo potrajati? Gotovo je 
svaki dan došla koja strašna vijest o hapšenju. 
Svećenici Thomas Cottam, Robert Johnson, Lu¬ 
ke Cirby, James Bosgrave i Thomas Briscoe 
već nekoliko dana uživaju strašno gostoprim¬ 
stvo u Toweru pod paskom poručnika Hoptona. 

Pa i John Pascal je u okovima. S Campi- 
onom je i Parsonsom kao študent engleskog 
kolegija u Rimu prešao pod vodstvom Sher- 
v/insa preko granice. Idealan, izvanrednih spo¬ 
sobnosti, bio je u mnogom sličan O. Campionu. 
No jednoga dara nije imao, kojim su se odli¬ 
kovali Isusovci: a to je ljubav prema križu i 
srčanost, da ide do konca svojim putem bez 
obzira na radost i žalost. 

Pascal se preplašio muka, I tako on za¬ 
pravo nije više bio pravi katolik već i prije svog 
otpada. Na putu prema sobi za mučila popu¬ 
stio je i zamolio da ga dovedu pred kraljičino 
vijeće. 

Položi izdajničku zakletvu. Ni kasnije nije 
imao snage, da je opozove. I negdje u zatišju, 
odbačen i zapušten, dočekao je žalostan svrše¬ 
tak svog kukavnog života. 

No Ralph Sherwin je dočekao dan milosti. 
Parsons ga nije vidio, otkako je otputovao iz 
Reimsa, dok ga nije našao pred nekoliko dana 
sakrita u Hogsdonovoj kući. Nekoć je bio :e- 
kao Parsonsu: »U Engleskoj mora poteći sveće¬ 
nička krv. Pripravan sam, da primim na se 
ovu žrtvu. ..« A sad je eto već nekoliko dana 
u tamnici. 

Kako će još dugo potrajati, dobri Sherwi- 
ne, dok ne dođe onaj dan, u koji će ti skinuti 
okove i svezati konopac oko vrata?. ,. 

I tako svaki dan postaje molitva na oltaru 
sve duža. 0. Parsons bi htio za utjehu prika¬ 
zati svakom utamničeniku bar jedan Memento. 

0. Parsons radi svim silama, da uredi ka¬ 
kvu tiskaru. Campion ima pravo, kad je mislio, 
da će protivnici doskora pomoću letaka podići 
cijelu viku proti njegovu spisu, koji su oni na¬ 
zvali drskim izazivanjem. Zato treba pripremiti 
obranu. 

Mladi jedan prijatelj, kongreganist Stephan 
Brinkley, pomogao mu je u tom. Pet milja od 
Londona našli su kuću, zgodnu za njihovu svr¬ 
hu. No eto neprilike: kuća pripada heretičkom 
biskupu u Londonu. 


Ali zar nije on već toliko poteškoća nad¬ 
vladao? Biskupov zet iznajmi kuću za sebe i 
prepusti je Isusovcima. 

Tiskara radi dan i noć. Već cijele tjedne. 
Kad li, jedan od slugu, koji je radio u tiskari 
i bio u sve dobro upućen, bi uhvaćen i stavljen 
na muke. 

Tko ne zna grozne muke na rastezalima? 
One čovjeka jednostavno moralno ubiju. Samo 
još usta žive, da sve odaju, što je zakopano u 
najdubljoj dubini duše. Parsons i Gilbert shvate 
veliku opasnost. Moraju bježati. 

No doskora čuju, da je sluga ostao jak i 
postojan u mukama. Uostalom, kamo da se 
sklonu? Nisu mogli naći nikakvog kutića, gdje 
bi se mogli zakloniti. Vrate se natrag. Ali — 
tu ih dočeka pobjednička vika neprijatelja. 

Ministar Villiam Charke, jedan od glav¬ 
nih vođa nove vjere, sastavio je spis kao od¬ 
govor na onih Campionovih devet točaka. Malo 
zatim opet jedan. U njem je sasuo svu vatru 
na katolike. 

Iz histerički nemirnog stila i sastavka, iz 
svih onih laži i kleveta razabire se, kako je 
žalac neprijatelja Crkve duboko zadro u nji¬ 
hovu srž. 

Stoga O. Parsons zapravo i ne bi bio u 
velikoj neprilici. Jasno je, istina ima prednost. 

Ali njegov sluga Alfield vlada se već neko¬ 
liko dana tako čudno. On mu nije nikada sa¬ 
svim vjerovao. A sad eto traži sluga, da može 
ići u Gloucester, jer mora posjetiti oca. No 
vješto oko O. Parsonsa, koje čita u dno duše, 
odmah opazi, da momče uopće ne misli na Glou¬ 
cester, nego na London, ne na oca, nego na 

Nortona, nadstojnika mučila i na neko obe¬ 
ćanje, koje mu je ovaj zadao. 

To ga uznemiri. Mora brzo raditi. Slugu ot¬ 
pusti, U kući Francisa Browna našao je mje¬ 
sto, gdje će sakriti tiskaru. Ondje otisne od¬ 
govor na spis Clarkeov, dok su revne kralji¬ 
čine uhode projurili ispod njegova prozora i 
pod vodstvom otpuštenog sluge uzalud ga tra¬ 
žili u prijašnjem stanu ... 

U svom odgovoru dobro je O. Parsons za¬ 
solio Misteru Charkeu, a dodao je i priličnu 
dozu bibera. 

Radio Campion dobro ili zlo, kaže on, vi 
ćete to tumačiti na zlo. Ako govori skromno, 
nazivate ga licemjerom. Ako je korektan i hvali 
vaše dobre strane, nazivate ga laskavcem. Ako 
ističe pouzdanje u svoju stvar, predbacujete mu, 
da se hvalisa. Kada traži, da ga preslušate, 
ne date mu pristupa k vama. Molio on ili tra¬ 
žio, ništa mu ne koristi. Villiam Charke ga na¬ 
ziva glupanom, hvastavcem, kukavicom, veleiz¬ 
dajnikom. 

Campion je dakle došao ovamo, jer se čvr¬ 
sto nada, da će doskora doći »zlatni dan«, kad 
će Elizabeta umrijeti ili biti zbačena s prije¬ 
stolja? Ne, Mister Charke, zlato je riječ, koja 
nije sadržana u nadama ovog svećenika. Sve 
zlato cijele Engleske ne vrijedi u njegovim o- 
čima više od blata i smeća. On prezire zlato 
toliko, koliko vi za njim težite! 

Tiskara ne počiva ni časa. I katolici sa svo¬ 
je strane potiču budnog O. Parsonsa, da izdaje 
obrambene spise. Dr. Alban Landale izda bez 
potpisa jedan spis, u kojem tvrdi, da posjeći¬ 


vanje protestantske službe Božje nije zabranje¬ 
no. Može se ići u crkvu, da se izbjegne nepod- 
nosivim novčanim globama i neprestanim šika- 
nacijama sa strane vlade. 

Parsons to shvati kao ljagu na časti kato¬ 
ličke vjere. Koncil u Tridentu i skupština u 
Southwarku drugačije su odlučili. Ima vreme¬ 
na, u koja Crkva mora tražiti od vjernika he- 
roičku izdržljivost. A sad eto jedan hoće da 
prekine čvrste redove! 

No doskora je mogao pisati: »Nakon izda¬ 
nja moje knjige, u kojoj sam odgovorio na spis 
Dr, Landalea, pomalo je iščezlo ovo zlo — 
cessavit malum.« 

Edmunđ Campion 

Isusovački otrov 


0. Campion je međutim pošao prema sje¬ 
veru, iskorišćujući svaku slobodnu minutu, da 
piše svoju knjigu »O očaju hereze«. 

Za izrađivanja opazi, da je ova tema pre¬ 
više negativna. On je došao, da donese vjer¬ 
skom životu u Engleskoj sunce i život. Nikoga 
ne smije vrijeđati, jer napadnut se zabarikadira 
iza zidina i zatvori vrata. A vrata srca tvrđa 
su od željeza i čelika. 

On nije htio, da ponosno nadvlada, nego 
da uvjeri; ne da nekoga poklopi, nego da obja¬ 
vi pobjedu Crkve. Stoga nazva knjigu »Deset 
razloga, na koje se oslanja Edmund Campion, 
kad je pozvao anglikanske propovjednike na 
raspravljanje o vjeri«. 

Pero mu je često ispalo iz ruke. Nakon 
napornog dnevnog rada bio je tako iscrpljen! 
Ali tijelo mu nije više gotovo ništa značilo. 
Campion je zaboravio na sebe. U njemu je 
plamtio još jedino žar Kristov. 

I opet je obilazio u pratnji Gilbertovih lju¬ 
di od dvorca do dvorca. Zalazio bi svukud, 
gdjegod bi mislio, da će ondje ojačati bar 
jednu katoličku dušu. Na njegovim ga se pu¬ 
tovanjima moglo slijediti gotovo korak po ko¬ 
rak. Na licima se ljudi moglo čitati, da je o- 
namo prošao O. Campion. Jer, gdje su lica 
vjernika sjala od veselja i radosti, tu je sigurno 
bio Campion. 




* 



Rad mu je oko duša bio blagoslovljen div¬ 
nim uspjehom. Na Ivanovu brdu u zapadnoj En¬ 
gleskoj pridobio je za svetu borbu Villiama Har- 
ringtona, sina svoga gostoprimca, i učinio od 
njega oduševljena borca Kristova, Villiam je 
nakon tri godine pobjegao preko mora, došao 
u Reims i vratio se kao svećenik, da umre u 
domovini kao mučenik. 

Pohodio je majku svog prijatelja Mister 
Allena, gdje je kroz nekoliko dana velikoj sku¬ 
pini ljudi propovijedao riječ Božju. Ovdje na 
sjeveru padalo je sjeme riječi Božje na vrlo 
plodno tlo. Kronisti pripovijedaju upravo nevje¬ 
rojatne stvari. O. Henrik More, koji je g. 1664., 
dakle nakon 80 godina, prolazio onim krajem, 
pripovijeda nam, da je zabilježio Campionove 
propovijedi o Majci Božjoj, o deset gubavaca 
i o posljednjem sudu iz usmene predaje nekih 
obitelji. 

U okolnim je kućama boravilo veliko mno¬ 
štvo, koje je željelo da čuje Campiona. Njemu 
se ražalilo nad ovim bijednim pukom, i pri tom 
je sasvim zaboravio na svoju vlastitu sigurnost. 
Katkada je propovijedao sasvim javno. 

Ali jednog dana banuše iznenada progoni¬ 
telji. O. Campion je baš stajao vani kraj rib¬ 
njaka usred dvorišta. Nije bilo više nikakvog 
izgleda, da će se moći sakriti. 

Srce mu na čas zadrhće. Kad li mu po¬ 
mogne sluškinja, koja je prala u blizini, da se 
izvuče iz ove neprilike. 

Progonitelji su već tu. I najednom prasnu 
u smijeh. Divno je to djevojče! Tako energi¬ 
čno! Jednim zamahom baci svoga — tako su 
oni mislili — nasrtljivog ljubavnika u — rib- 

njak! Hahaha! Jeste li se smočili, Sir? Ne¬ 
mojte prestrašiti ribe! No i vi ste se sami pri¬ 
lično prestrašili; bilo je odviše nenadano, zar 
ne ? 

Svećenik se sav mokar i zadihan izvuče iz 
vode. Sheriff prođe smijući se kraj njega i po¬ 
čne pretraživati kuću. Kad je nakon nekoliko 
sati uvidio, da je sve pretraživanje uzaludno, 
ode otkud je i došao. 

Kraljica nije više znala, što bi. Opet je 
sazvala parlamenat, prvi nakon šest godina. 
Burghley naloži, da u njezino ime saopći parla¬ 
mentu novu zadaću. Treba pronaći lijek proti 
isusovačkom otrovu. 

Donja kuća predloži, da se propiše jedan 
sveopći dan posta i molitve. Ali to samo raz- 
draži kraljicu. Ona nema ništa proti sklonosti 
svojih podanika k postu i molitvi, ali takve 
odredbe smiju biti predložene isključivo od 
nje. Inače — tko je onda vrhovna glava en¬ 
gleske crkve? 

Kuća zamoli ponizno za oprošten je i na¬ 
stojala je, da pooštrenjem predloženih zakona 
proti katolicima opet stekne kraljičinu milost i 
naklonost. 

Već nakon nekoliko dana primljeni su novi 
zakoni od Donje i Gornje kuće. Na 18. ožujka 
1581. potvrdi ih kraljica Elizabeta »na slavu 
Božju, sigurnost kraljice i dobro naroda«. 

Odsada je bilo veleizdajstvo, ako je sve¬ 
ćenik kojeg Engleza pomirio s Katoličkom Cr¬ 
kvom. I onaj, koji se pomirio, držan je tako¬ 
đer za veleizdajnika. Svaki, koji je navršio 16 

godina, ako ne će da prisustvuje anglikanskoj 
službi Božjoj, mora svaka četiri tjedna platiti 
globu od 20 funti sterlinga. Svaki, koji prisu¬ 
stvuje katoličkoj službi Božjoj, mora za svaki 
pojedini slučaj platiti globu od 100 srebrnih 
maraka — kojih 250 hiljada dinara u našem 
novcu. Svećenik, koji čita svetu Misu, mora 
platiti dvostruku kaznu. K tomu je bila za svaki 
pojedini slučaj određena kazna od godine da¬ 
na zatvora, itd. Jasno je, da je na taj način 
svaki vjeran katolik bio osuđen na propast. 

I sada su vjernici morali utrnuti svako svi¬ 
jetlo, ako je tko htio noću potajno k svećeni¬ 
ku. Prozori privremenih »kapelica« nisu više 
ukrasivali bojadisanim staklom s likom sv. Jur- 
ja, kako ubija zmaja, ili sv. Augustina mona¬ 
ha, koji pokazuje križ poganskim pradjedovima. 
Na prozorima su navučeni teški zastori, da za¬ 
ustave svaki tračak svijetla, koji bi se htio pro¬ 
vući van. 

U svakoj katoličkoj kući, u koju se je svra¬ 
ćao svećenik, napravili su tajna skloništa, koja 
su doskora postala glasovita u povijesti Engle¬ 
ske. Izdubli bi u zidu uzak prostor, ili bi u 
samom kaminu izgradili tijesnu ćeliju. Svaki čas 
je svećenik morao biti pripravan, da se zavu¬ 
če u takvu rupu. Jer — često bi iznenada za¬ 
grmio na kućnim vratima strogi glas sheriffov: 
»U ime kraljice — otvorite!« 

O. Campion je bio tek pola godine u zem¬ 
lji, a već je slutio, da se bliži konac. No još 
nije dovršio svoga djela, kojim je htio probu¬ 
diti savjest Engleske. 

Morao se požuriti. Konačno je dovršio i 
zadnje riječi svojih »Deset razloga« i onda još 

samo popratno pismo studentima obaju sveuči¬ 
lišta. Bilo je to na Uskrs 1581. 

U pismu piše, da je njegov spis, koji su 
protivnici nazvali izazovnim, objavljen proti nje¬ 
govoj volji. No ipak je jako čudnovato, kako su 
„ se prema njemu ponijeli. Mjesto da mu kažu: 
»Dođi, primamo tvoje uvjete«, viču oni na sve 
strane: »Jezuita! Bezobraznik! Hvališa! Izda¬ 
jica!« To je smiješno. Radi točnijeg sporazu¬ 
ma daje im on ipak razloge, koji su mu dali 
srčanosti, da ih izazove. On se ne pouzdaje u 
sebe, nego u istinitost svoje stvari. Njega mo¬ 
gu ubiti, ali vjere, koja živi u njemu, nikada! 

I onda u deset poglavlja razlaže svoje raz¬ 
loge. Evo ih ovdje, dakako u jako skraćenom 
obliku. 

1. Pravo tumačenje sv. Pisma i potpuna 
istina nalazi se samo u Katoličkoj Crkvi. Here¬ 
tici imaju uvijek neki određeni cilj, za kojim 
idu, i pretjeranim naglašivanjem jedne istine, 
često su prisiljeni da niječu druge. 

Luter je zabacio poslanicu apostola Jakoba, 
kao bezvrijednu, jer nije pristajala u njegov 
sistem. 

2. Isto tako i stalna neka mjesta sv. Pi¬ 
sma — na pr. »Ovo je tijelo moje« — krivo 
tumače. 

3. Crkva mora biti vidljiva, inače je ne bi 
mogli slušati i pojam bi Crkve bio nutarnje po¬ 
rušen. 

4. Nauka Koncila drukčija je, nego nauka 
anglikanaca, ali je ista kao i nauka, koju Rim 
zastupa. 

5. I svjedočanstvo je sv. Otaca na strani 
Rima. 

6. Osobito jasan dokaz pobjede daje mu 
jednodušno tumačenje sv. Pisma,* koje svi sveti 
Oci tumače u smislu katoličkom. 

7. Cjelokupna povijest divno je svjedočan¬ 
stvo prave vjere, koju uči rimska Crkva. 

8. Pod naslovom »Paradoksi« navada pro- 
tivurječja reformatora, koja bi bila upravo smi¬ 
ješna, kad se oni ne bi tako fanatično njih 
držali. 

9. Krivi zaključci i dvoznačne riječi pro¬ 
tivnika svjedoče o labavosti njihovih dokaza. 
Tako oni kažu na pr., da je sv. Misa vražje 
djelo, jer se riječ »misa« ne nalazi u sv. Pismu. 

10. Konačno divan primjer nebrojenih sve¬ 
taca ori se kao skladan veličanstven pijev i po¬ 
tvrđuje jedino pravu nauku. Svi obraćeni na¬ 
rodi, koje je Crkva otela tami poganstva, sve 
visoke škole, svi redovi Crkveni, koji su se ju¬ 
nački borili oružjem duha za istinu; katolička 
umjetnost u crkvama, na zidovima i vratima 
gradova, sve zgrade javnog života; primjer na¬ 
ših pradjedova — sve je ovo veliko svjedočan¬ 
stvo za to, da samo katolička vjera može pot¬ 
puno prožeti dušu naroda i da samo ona može 
biti narodu sve: sreća i ispunjenje i najviši ra¬ 
zvitak svih snaga. 

Konačno se obraća Elizabeti: »Čuj me, 
premoćna kraljice! Kažem ti, jedno isto nebo 
ne može primiti i Kalvina i kršćanske knezove, 
koji su vjerno služili Crkvi. Njima se priključi! 
Budi dostojna svojega imena, svoga duha, svo¬ 
ga znanja i slave i sreće svoje! 

Znaj: to je cilj svega moga rada proti te¬ 
bi. Oko njega ću nastojati, pa stiglo me, što 
mu drago. Kako su me već često proglasili tvo- 

jim zakletim neprijateljem i prijetili mi se vje- 
šalima! Ave crux! Približuje se dan, Elizabe- 
to, koji će ti pokazati jasno kao sunce, tko ti 
je vjernije služio, Družba Isusova ili otpadnici 
od vjere!« 

Čim je O. Parsons primio ovaj spis, pro¬ 
čitao ga je na dušak. Zatim ga odloži. Je li 
moguće, pomisli, da jedan čovjek može ovako 
govoriti! Naša Crkva mora u katakombe. Ni¬ 
jedno zvono ne naviješta više sa zvonika, da 
pod tajnim velom stoluje istina. A sad eto usta 
jednoga čovjeka progovaraju krepke riječi, koje 
jače djeluju, nego glasni zvuci nedjeljnih svo- 
na ... Ove riječi bude svečano raspoloženje 
kao na blagdan. I srce se otvara, da primi ri¬ 
ječi istine. 

O. Parsons pošalje brzoga glasnika u Lan- 
cashire. Neka Campion odmah dođe u London, 
da sam nadzire tiskanje svoga djela. Otac po¬ 
sluša. Bio je to put u lavlje ždrijelo. Pa šta 
zato? Isusovac ne pita, što je njemu lično u- 
godno ili trpko. Krist je jedina njegova misao. 
I zato će on poći, da zasadi Kristov stijeg u- 
sred neprijateljskog tabora! 

U Londonu zamoli O. Campion Fitzherber- 
tha, mladog jednog katolika, da ovjeri sve ci¬ 
tate, koje je naveo u knjizi. Fitzherberth nije 
još bio sumnjiv pa je imao slobodan pristup 
u biblioteke. Campion i Parsons htjedoše, da 
svaki citat bude na vlas točan, jer bi protivnici 
i najmanju zabunu tumačili kao hotimičnu pre- 
varu. 

Sve gore i gore . . . 


Ako su se Isusovci htjeli sastati, mogli su 
to učiniti jedino uz najveći oprez, daleko vani 
u kakvoj kući u šumi. To su bili za njih uvijek 
radosni časovi, puni veselja i sreće, koji su im 
bili kao neka odšteta za mržnju i zlobu ljudi 
tamo u gradu. 

No ova sreća nije bila tako česta. Ponaj- 
češće ih je strah pred progoniteljima pratio i 
u ovakovu samoću. Tako i sada dojuri neki 
Hartley. Došao je iz Oxforda i javio, da je 
sluga Rolanda Jinkinsa uhvaćen i da je jučer 
prešao k neprijateljima ... 

»Šta?« vikne O, Parsons i skoči sa stolice. 
»Sluga, kome sam dao knjige, da ih u mom sta¬ 
nu uvezuje?« 

»Bože!« 

O. Parsons uvidi, u kakvoj se opasnosti na¬ 
lazi. Izdajica će dovesti stražare u njegovu 
kuću! 

Odmah je poslao glasnika u grad. Drugo 
jutro znao je Već sve. Wilkes, Norton i drugi 
kraljičini ljudi provalili su pred nekoliko sati 
u njegov stan i uzeli sve, što su našli. Briant 
jedan mladi svećenik, koji je stanovao u su¬ 
sjednoj kući, i za kojega je izdajica znao, u- 
hapšen je. 

Briant je bio vjeran pratilac Campionov, 
Od njega su htjeli na svaki način doznati, gdje 
se nalaze Isusovci, i bjesnili su proti njemu 
svim mogućim sredstvima. Upotrebili su najgo- 

ra mučila. Ali Briant osta stalan. Ni glad ni 
žeđa nisu ga mogli svladati. Zatvorili su ga u 
ćeliju i okovali teškim okovima. Gotovo je umro 
od strašne žeđi. Kad je još uvijek šutio, zatjera 
mu Norton igle pod nokte na rukama i nogama. 
Onda ga bace u ćeliju u kojoj nije mogao ni 
sjedjeti, ni ležati, ni stajati. Tu je bio osam 
dana, bez sna, iscrpljen, oslabljen. Zatim su 
ga odvukli na raztezala. Krvnik se hvalio, da ga 
je učinio za jednu stopu duljim, nego što ga je 
Gospodin Bog stvorio, 

Briant osta nesavladiv. Konačno Norton 
odusta, da još pravi pokuse. Začudio se, kad je 
primijetio, da njegova žrtva sve muke podnosi 
s lakim smiješkom. »Taj ima vraga«, reče slu¬ 
gama. »Odvežite ga.« 

No Parsons je morao biti na oprezu. Sad 
će još brižljivije njega tražiti. Tiskara ne može 
nikako ostati dulje na starome mjestu. Jedne 
noći uredi sve, natovari tiskaru na lađu i od- 
veze je uz Temsu. Smjesti je u nekoj daščari 
izvan grada u jednom velikom parku, koji je 
bio vlasništvo Lady Cecilije. Tu je tiskana Cam- 
pionova knjiga. 

Prošlo je nekoliko tjedana, dok je knjiga 
bila gotova. O Campion posveti međutim svaku 
slobodnu minutu radu za duše. Često je pošao 
i u grad, iako je ondje bio u najvećoj opasnosti. 
Iza svakog ugla mogao je nabasati na izdajicu. 

Katkada je prolazio kraj Tyburna. Tu su 
bila vješala, koja je Elizabeta podigla za ka¬ 
tolike. Dr. Storey bio je prva žrtva, koja ih 
je posvetila. O. Campion je uvijek otkrio gla¬ 
vu, kad je ovuda prolazio. 

Jednoga dana reče O. Parsonsu: » I moj 
će put jednom ondje završiti.« 


Ovaj je čas imao doskora doći. Koncem 
juna bila je njegova knjiga gotova. Bilo je to 
sjajno svjedočanstvo istine. Oni, koji su po¬ 
moću laži vodili boj proti Crkvi, osjetili su, 
kako im ispada oružje iz ruke, i kako su po¬ 
gođeni u dubini svoje duše. Oni će, Campion 
je to dobro znao, sve pokušati, da ga se već 
t jednom riješe. Ovako smjelo svjedočanstvo mo¬ 

ralo ga je upropastiti. 


»Deset razloga« su neočekivano brzo raši¬ 
reni među narod. Vlada je bila sasvim nemo¬ 
ćna. Jednoga je dana dospjela knjiga i na sveu¬ 
čilište. Išla je od ruke do ruke. Nitko nije znao, 
kako je došla ovamo. 

Svi su je visoko cijenili. Mnogi su je od 
čitatelja pozdravili s veseljem, a mnogi su se 
strašno prestrašili: jedni su bili bijesni, drugi 
su pohlepno gutali iz nje nauku, koju još nisu 
nikada čuli iz usta svojih profesora. 

Onoga utorka, kad je knjiga u nekoliko 
stotina primjeraka ležala pokraj Studentskih 
pjesmarica u crkvi sv. Marije u Oxfordu, po¬ 
čelo je novo tromjesečje. Profesori su bili jako 
• veseli, što su im se slušatelji tako zadubili u 

knjige. Tako nam pripovijeda jedan očevidac. 
Ali nisu to oni tako pozorno čitali kodekse 
svojih profesora, nego — knjigu O. Campiona! 

No nije se samo u zatvorenim dvoranama 
sveučilišta raspravljalo o toj knjizi. Cijeli se je 
narod probudio. Katolici su veselo pozdravljali 
»uistinu zlatnu knjigu, koja je napisana prosvi¬ 
jetli enjem Duha Svetoga«. Protivnici digoše vi¬ 
ku na sve strane. Campionovi su udarci pogo¬ 
dili doista na pravo mjesto. 

Najviše je bjesnio lord Burghley. On izda 
nalog, da se odmah napiše odgovor na ovu knji¬ 
gu. U jednom danu obrati se dvaput pismeno 
na londonskog biskupa i poticao ga, da se sam 
prihvati toga posla. 

No biskup se izvinjavao. Zasada mu je ne¬ 
moguće proučavati tu stvar, jer ga »strašno bole 
noge«. Ali nešto se ipak mora napraviti. To i 
on uviđa. On će imenovati jednu komisiju teo- 
loga i pribaviti im potrebnu priručnu bibliote¬ 
ku. Za komisiju predloži ni više ni manje nego 
devetnaest ljudi, sve same ugledne i časne mu¬ 
ževe. Jer — mislio je — Campionova knjiga nije 
napisana od njega samog. Toliki se posao ne 
može svršiti na jednom putovanju. Knjiga po¬ 
tječe sigurno od najučenijih ljudi isusovačkog 
Reda. Zato treba, da se i sa anglikanske stra¬ 
ne izda jedno zajedničko djelo. 

Lord Burghley je htio učiniti sve moguće. 
Zato naloži još i najboljim profesorima sveu¬ 
čilišta u Oxfordu i Cambridgeu, da odgovore 
Campionu. Prava poplava raznih knjiga kolala 
je kroz desetke godina zemljom. Još nakon ko¬ 
jih trideset godina kušao je neki Mister Stock, 
da u jednom debelom svesku opovrgne ono ne¬ 
koliko Campionovih strana. 

Tako je cijeli državni aparat pokrenut (đ 
jednog čovjeka, koji je eto i preko očekivanja 
postao snažan zagovornik istine. Elizabeta je bi¬ 
la ko na iglama, i morali su joj kroz duže 
vrijeme svaki sat javljati kako stvar napreduje. 

Strašna je bila osveta onih, koji su imali 
vlast u svojim rukama. Novim proglasima, uvi¬ 
jek novim nasiljima htjeli su na svaki način 
sputati katolicizam u lance i okove. Samo u 


jednoj godini, otkako su Isusovci došli u zemlju, 
pružila je kraljica narodu osam puta svoje zlo¬ 
glasne odredbe, kao protulijek proti otrovu rim¬ 
skih poslanika. 

»Nikada nisu naši protivnici tako bjesnili 
proti nama«, piše O. Campion O. Generalu. 
»Ali nikada nije ni stvar Kristova stajala bo¬ 
lje i pobjedonosnije. Jedini dokazi, kojima rias 
kušaju pobiti, jesu onakovi, koji završuju pri¬ 
jetnjom rastezala, gladi, mučenja. To je potpu¬ 
no uništilo ugled naših neprijatelja i do nogu 
ih potuklo. Oči i srca cijelog kraljevstva obra- 
tiše se prema nama ... Ja sam svoje spise na¬ 
pisao mrtvom materijom — tintom. No za pot¬ 
punu pobjedu traži se — i o tom se ovdje sva¬ 
ki dan govori — svjedočanstvo, koje će biti 
pisano krvlju!« 

TREĆA KNJIGA 


POBJEDA NA TYBURNU 



Izdaja 


Elizabeta se jako zabrinula. Zar je nje¬ 
zin narod zaboravio na nju?' 0 njoj nitko više 
ne govori.. . Svijet je poklonio svoje srce jed¬ 
nom rimokatoličkom svećeniku, zagonetnom 
čovjeku, koji uvijek dolazi k ljudima usred 
tamne noći, i nitko ne zna, otkuda je došao. 
Ranim jutrom pokuca na njihova vrata i 
donosi im sreću u kuću. A kada dođe sheriff, 
već je iščeznuo. Taj je Isusovac uistinu zago¬ 
netan. Nalazi se svagnje i nigdje: katolici 
ga nalaze svagdje, a neprijatelji nigdje. Sad 
je eto opet gospodi iz kraljičina vijeća zadao 
toliko brige, da pobjesne, čim čuju njegovo 
ime... 

London kao da se promijenio. Sve govori 
o staroj vjeri, o njezinu blagotvornom djelo¬ 
vanju i njezinoj snazi. Zašto su nam je oduzeli? 
pitaju se protestanti, najprije tiho, a onda sve 
glasnije. Gledajte, kako katolici junački podno¬ 
se sve nevolje i kako sigurno odbijaju sve na¬ 
vale! Gledajte njihove svećenike! Nisu li oni 
uistinu vitezovi Gospodnji, a ne podle sluge ljud¬ 
ske vlasti, kao što su to naši propovjednici? 
Gledajte samo tog Campiona! 

Savjest se Engleske probudila. Narod se 
je osvijestio. I sad sa strahom očekuje kaznu 
s neba za svoju nevjeru i otpad od prave vje¬ 
re. Svaki je izvanredan događaj tumačio kao 

kaznu Božju. Užasna je strava obuzela ljude, 
kad se jedne ljetne noći pojavio nad Londonom 
veliki komet, crven poput krvi. Pričinilo im se 
kao da će oganj pasti na zemlju. Na jugoisto¬ 
čnoj obali opaze jedne noći neprijateljsku flo¬ 
tu, Na obali se grozničavom žurbom pripraviše 
za obranu. Evo ih već sasvim blizu. Sve same 
neprijateljske lađe. Još malo pa će opaliti pr¬ 
vi top ... Kad li se odjednom cijela slika ras¬ 
prši u maglu i oblake. 

I ljudi su bili uvjereni, da ih Bog kažnjava 
ovakvim strašilima. Da, došao je dan osvete 
srdžbe Božje! 

Jaki je potres potresao zemlju. U crkvi sv. 
Otkupitelja kraj novih vrata u Londonu padale 
su za potresa cigle i ubile nekoliko ljudi — 
otpadnika, i to pred istim onim svijetom, pred 
kojim su se odrekli prave vjere. 

Strah je obuzeo sve, i one među sigurnim 
gradskim zidinama, i one u gorskim brdima. 

U državnoj kancelariji hoda lord Leicester 
nemirno tamo amo. »Ali devils!« protisnu kroz 
zube i udari šakom o stol. »Kakve sve gluposti 
ljudi vjeruju!« 

Nato se zaustavi pred svojim tajnikom. 

»Svemu tome da je kriv onaj Isusovac?« 

»Narod tako među sobom govori, Mylord!« 

»Je li on bacio i one cigle na odmetnike 
u crkvi?« 

»Kažu, da je kod toga sudjelovala njegova 
moć.« 

»Je li on i komet dozvao?« 

»Ja ne znam. Ali ljudi su vidjeli pokraj 
kometa strašnu željeznu ruku. Držala je ognje¬ 
ni mač. Kažu, da je to bio Campion i prijetio 
nam se.« 


»Hahaha!« Leicester se okrene i pogleda 
kroz prozor. »Da«, promrmlja sam za sebe, »Eli¬ 
zabeta je oduzela narodu vjeru. A sad se eto 
kroz sve pukotine uvlači u zemlju prazno¬ 
vjerje.« 

Zatim pristupi k polici s knjigama i uzme 
u ruke jedan svezak. Bio je to rukopis Campio- 
nove »Povijesti Irske«, koju su našli pred neko¬ 
liko godina na lađi, kad su tražili Campiona. 
Na prvoj strani bila je posveta njemu, lordu. 
On pročita: »Ne znam ni za koga, koji bi me 
potpuno poznavao. Ali vaše gospodstvo pozna 
sve one putove, koji su me k Vama vodili i 
usko me s vama povezali... « 

Lord se sjeti starog prijateljstva. Ali samo 
na čas. 

»Mislite li«, upita on nakon kratkog raz¬ 
mišljanja svoga tajnika, »da bi ga Eliot, za koga 
ste mi govorili, mogao naći?« 

»On tvrdi, da ima pristup k svim katoličkim 
krugovima. Ne će dugo potrajati, misli on, i 
otkrit će Campionov stan.« 

»Ja mislim, da momak želi samo spasiti 
svoj život. Zna on dobro, da mu se radi o 
glavi.« 

»Možda bi se ipak moglo pokušati. Dat 
Ćemo mu jednog čovjeka, koji će paziti na nj.« 

Lord preleti okom Eliotova pisma, koja mu 
je pisao iz zatvora. Upravo se zgrozio, kad je 
čitao, kako taj bijednik nastoji izbjeći vješa- 
lima, a kao otkupninu nuđa život jednog dru¬ 
gog, jednog svećenika, svog dobročinitelja, koji 
je postupao s njim kao otac sa svojim sinom... 

Onda uzme sa stola mali lijepo urešeni če¬ 
kić i udari njim triput o gong. Mukli puni zvuk 

zvao je izdajicu i ujedno odsudni čas za 0. 
Campiona. 

»Dovedite mi Georgea Eliota«, zapovijedi 
lord časniku. »A vi«, okrene se prema svom taj¬ 
niku, »otvorite prozore. Sasvim ih otvorite, da 
ne moram udisati zadah izdajice.« 

O. Campion je slutio, da se bliži njegov 

čas. 

Često je klečao pred Presvetim u tihom 
dvorcu u Stenoparku i dugo se razgovarao sa 
svojim Spasiteljem. Još mu se katkada srce 
stiskalo, kad je pomislio na budućnost. Ta čo¬ 
vječje je srce tako slabo, a izdajstvo se krije 
u svakom njegovu kutu. No volja mu je bila 
čvrsta. Ujutro 11. srpnja obnovio je mirnim i 
sigurnim glasom pred svojim redovničkim po¬ 
glavarom zadnji put zavjete »Božanskom veli¬ 
čanstvu, pred presvetom Djevicom Marijom i 
cijelim dvorom nebeskim«. 

A onda opet u borbu. Žurno i veselo kao 
uvijek. 0, Parsons bi ga poslao u inozemstvo. 
No — žetva je zrela, i njive su Gospodnje 
stajale pune ploda. Pa da se odrekne ova¬ 
kvog radnika, kao što je O. Campion? Ne, to¬ 
ga nije mogao učiniti. 

Ali neka se bar na čas ukloni ovoj buri, 
koja se podigla proti njemu. Neka ide na sje¬ 
ver. Najprije u Lancashire, a onda u Norfolk. 

Već su se bili oprostili, izmijenili šešire, na 
rastanku domahnuli jedan drugom uvjereni, da 
se ne će više vidjeti. No već nakon kratkog 
vremena začuje O. Parsons konjski topot. Cam¬ 
pion se vratio. 

»Zaboravio sam Vas nešto zamoliti.. .«, 
i ispripovijedi O. Parsonsu, kako ga je molio 

Mister Yate, koji radi svete vjere leži u lon¬ 
donskoj tamnici, da pohodi njegove u Lyfordu 
i ojača ih u velikoj tuzi. Dosada je to uvijek 
odbio, jer mu je tako svjetovala razboritost. 
Lyford je naime poznat kao mjesto, u kojem 
se sastaju katolici. Ondje je bio gotovo uvijek 
po koji svećenik, a već nekoliko godina s do¬ 
puštenjem kraljičinim i osam redovnica sv. Bri- 
gite. Radi toga su se oko kuće neprestano vr¬ 
tjele uhode. 

No ovaj put će Campion proći baš pokraj 
Lyforda. Zato je mislio, da ne bi bilo lijepo, 
ako se ne bi svratio. 

O. Parsons nije najprije htio o posjetu ni da 

čuje. 

Poznam vašu revnost, da pomognete du¬ 
šama, i vašu veliku susretljivost. Vi ne možete 
odbiti ni jedne molbe. Ako jednom zađete ona¬ 
mo, ne ćete tako brzo dalje.« 

»Ne«, reče O. Campion. »Treba samo da 
odredite rok, kako dugo smijem ostati ondje. 
Ni jedne minute dulje ne ću ostati.« 

»Kakvo mi jamstvo dajete za to?« zapita 
poglavar u šali. 

»Evo! Našega brata Ralpha!« 

O. Parsons promisli časak, I on je imao 
mnogo toga da zahvali Mister Yateu. 

»Dobro. Pođite onamo. Ali ja vam stavljam 
brata Ralpha na ovom putovanju za vašeg po¬ 
glavara. U Lyfordu ne smijete ostati dulje od 
jednoga dana ili jedne noći i slijedećega jutra.« 

Još se jednom srdačno oprostiše, O. je 
Campion bio veseo i rado je podnio poniženje, 
što je stavljen pod puslušnost brata laika. 

U Lyfordu su ga radosno primili. Ali — 
kolike li žalosti kad su čuli, da će već slijedećeg 
jutra otputovati! 

Redovnice se i ukućani ispovjediše. Onda 
je došao ovaj ili onaj na kratki razgovor s njim. 
Tako je noć brzo prošla. 

Ujutro je čitao sv. Misu i propovijedao. Iza 
objeda zajaši konja i u pratnji brata Ralpha i 
Mister Collingstona, jednog svjetovnog svećeni¬ 
ka, koji se tu sakrivao, odjaši dalje. 

Nije prošao ni jedan sat, kao su izašli na 
gradska vrata, kad se na istoku podiže najed¬ 
nom veliki oblak prašine i približavao se prema 
dvorcu. U danima progonstva zla slutnja prvo 
je čuvstvo, koje obuzme čovjeka u sličnim okol¬ 
nostima. No gospođi Yate zasjaše oči od radosti, 
kad je ugledala došljake. 

»Ah! Šteta! Došli ste prekasno. O. Campion 
je baš otputovao.« 

Cetica vjernih katolika, koja je eto došla, 
da se ojača u vjeri, žalila je zajedno s ukućani¬ 
ma svoju nesreću. 

»Pozvat ćemo Oca natrag«, reče jedan mla¬ 
dić. »Ta šta je jednostavnije od toga?« 

Otrči k svome konju i baci mu se u sedlo. 
Gospođa je svjetovala, da jedan od skrivenih 
svećenika, koji su se kod nje zadržavali, pođe 
s njim. Tako će poslanstvo imati veći ugled. 

Svećenik Mister Ford pristane, da ide za 
Ocem. 

Stigli su ga u blizini Oxforda, u jednoj go¬ 
stionici, usred študenata i profesora, koji su se 
okupili oko njega. Kako bi ga rado htjeli slušati, 
gdje propovijeda, ali on je odbio njihovu molbu, 
da ne upozoruje neprotrebno svoje neprijatelje. 

Pred ovim društvom izruči mu Mister Ford 
svoju molbu. Ostali joj se odmah radosno pri¬ 
druže. O. Campion je bio u velikoj neprilici. 
Svi su navaljivali na nj, da se odazove pozivu. 

I oni će s njima, a on će im onda u Lyfordu 
posvetiti nekoliko dana. 

»Ne, ne! To je nemoguće!« 

»Ali, Oče, kad ste mogli redovnicama po¬ 
svetiti cijeli jedan dan, naći ćete valjda nešto 
vremena i za više od šezdeset ljudi!« 

»Ne. Ja se moram ravnati prema mom bra¬ 
tu, a on putuje još danas dalje.« 

Campion je bio duboko dirnut ovom ne- 
prisiljenom željom za riječju Božjom, no uza 
sve to i sasvim odlučan, da ne radi proti po¬ 
slušnosti. 

Ali, Oče, to je ipak nemoguće. Ipak, vi 
imate odlučiti.« 

Sad on prizna, da je pod poslušnošću brata. 
Za čas se cijela bura obori na brata. Siromašni 
je čovjek najprije hrabro odbijao navalu. No 
na nesreću poče navađati razloge. I tako je 
brzo uvidio, da je razoružan. 

Konačno zapovijedi Ocu, da se vrati s nji¬ 
ma u Lyford. U nedjelju ujutro neka opet krene 
prema sjeveru. A on će uzeti u Lancashireu 
Campionove knjige i pričekati ga na granici 
Norfolka. 

O. Campion se vrati — izdajici u šake! 

Sunce je izašlo i obasjalo brda i doline. 

»Do bijesa!« reče ljutito jedan od njih. 

»Ako mi, huljo, ne nanjušiš popa, strpat ću 
te opet u rupu! Meni je već dosta trčanja po 
tim poljima.« 

Dva jahača jure slabim putevima Lyforda. 

»Samo strpljivo. Danas ćemo doći k jednom 
katoliku. Ah!..,« vikne odjednom Eliot i naglo 
zaustavi konja. Nedaleko pred njima ležao je 
Lyford, ponosni dvorac Mister Yatea. 

»Eno tamo«, pokaže rukom prema dvor¬ 
cu. »Ondje ćemo ga uloviti.« 




Uhvaćen 


U kapelici je vladala velika tišina. Na sre¬ 
brenim svijećnjacima gorjele su velike vošta- 
nice. Najstariji sin pomagao je Ocu kod oblače¬ 
nja misnog odijela. 

Velika je dvorana bila dupkom puna. Po 
podu je bila prostrta rogožina, a na zidu su 
visjele slike sv. Petra i sv. Oca. 

Na licima sviju čitala se duboka sreća i 
radosno očekivanje. 

Najednom je netko dolje na vratima zamo¬ 
lio, da bude pušten unutra. Gospođa je Yate 
slušala neko vrijeme, a onda se opet zadubila 
u molitvu. 

Nakon kratkog vremena prišapne joj sluga 
u uho, da u dvorištu čeka jedan stranac, koji 
bi želio prisustvovati službi Božjoj. Zove se 
George Eliot. On ga pozna kao dobrog ka¬ 
tolika, jer su kod Mister Ropera zajedno služili. 
Njegov prijašnji gospodar imao je u njega po¬ 
vjerenja. 

Gospođa Yate promisli malo. 

»Opasno je puštati tuđe ljude. No ako ga 
ti poznaš kao našeg brata, neka samo dođe.« 

Vrata zaškrinu. 

»Kako si sretan«, prišapne sluga došljaku 
u uho. Nesamo da ćeš prisustvovati sv. ; Misi, 
nego ćeš ujedno čuti propovijed O. Campiona!« 

»To me doista jako veseli! Samo bih htio 
otpustiti pratioca protestanta.« 


136 


137 


Eliot zapovjedi svom pratiocu, koji je vani 
čekao, da odmah odjaši k najbližem sheriffu 
i u ime kraljičino dovede ga ovamo sa stotinu 
ljudi. 

Svećenik je propovijedao o nedjeljnom e- 
vanđelju: »Kad se Isus približavao Jeruzalemu, 
plakao je nad gradom.« Svaka je riječ mogla 
biti primijenjena na Englesku i na stanje, u ko- 
jem se ona nalazila. »Jeruzaleme, Jeruzaleme, 
koji ubijaš proroke!« 

Dok je Otac svoje slušatelje krijepio riječju 
Božjom, razmišljao je izdajica, bi li ga uhapsio 
sada, u svećeničkom odijelu, ili bi radije čekao, 
dok dođu njegovi ljudi. Napokon se odluči za 
posljednje. 

Iza Mise pođu svi u blagovaonicu. Gospođa 
Yate pozove i Eliota. Ali on se zahvali i žurno 
ostavi kuću. 

To j_e gospodaricu začudilo. No kad su po¬ 
dvostručili stražu, opet se je primirila. 

Doručak još nije bio gotov, kad jedan od 
slugu pozove gospođu Yate iz sobe. Sva blijeda 
dođe ona natrag. Poglavarica redovnica skoči 
prestrašena. 

»Bože moj! Šta vam je, gospođo?« 

O. Campion je sve to mirno promatrao i 
odmah shvatio cijelu stvar. Pogleda odlučno 
gospođu i reče: 

»Opkoljeni smo od progonitelja svećenika, 
zar ne?« 

»Da. Dvorac je opkoljen.« 

»Dobro!« 

Otac se brzo snašao. 



»Ja ću se baciti na konja i prodrijeti njihove 
redove. Ako me uhvate vani, ne će bar vas 

gnjaviti.« 

»Ne, Oče! To nema smisla. Ostanite.« 

»Ali i ovdje će me naći. Ja ne mogu uzeti na 
<=php odgovornost, da stavljam u nepriliku ovu 


»Mi imamo sigurno zaklonište. Dođite za 
mnom! Brzo! Vaš život ovisi o svakom času!« 

Svećenici Ford i Collington požure se s O- 
cem Campionom u potajnu sobu iznad ulaza u 
kuću. Ondje je u zidu bila izdubena dosta velika 
rupa tako, da su sva trojica mogla leći jedan 
do drugoga. 

Dok su u kući na sve strane vikali, bucili, 
dozivali, molili su svećenici tiho u svom skloni¬ 
štu pomoć s neba i ispovjedili jedan drugoga. 
Pokora za grijehe bila molitva iz Očenaša: »Ne¬ 
ka bude volja tvoja.« 


Cijelo poslije podne letao je Juda Eliot —- 
kako su ga odsada zvali i katolici i protestanti 
— po kući, lupao po svim zidovima, pretražio 
sve ormare i zakutke. Ali — svećenika nije 
našao. 

Konačno je ljudima već bilo neugodno, da 
još dalje zanovijetaju ovoj kući. Bili su to ipak 
susjedi Mister Yatea i čestiti ljudi, koji su samo 
preko volje poslušali sheriffovu zapovijed. She- 
riff prestane s pretraživanjem i ispriča se kod 
oproštaja. Morao je izvršiti kraljičinu zapovijed. 

Čim su seljaci izašli van, iskališe svoju 
srdžbu. Samo ovom glupom Eliotu imaju za¬ 
hvaliti, ako se sad prekinu njihove prijateljske 
veze sa susjedom. Radi takvog jednog glupana 
morali su protratiti cijelo poslije podne. 

Eliot je bio bijesan. 

»Vi biste htjeli meni pripisati krivnju za 1 

neuspjeh. Vi ste za to odgovorni ito pred dr^ • 

žavnim vijećem. Vi držite s papistima. Dakako! 

Zašto niste porušili zidove? Ili mislite li, da ćete 
naći svećenika pod krevetom?« 

Sheriff odgovori oštro: 

»Ja nemam dopuštenja za takvo što!« 

»Da! Ali ja imam!« 

j ^ io j izv “ če jedan spis i počne im ga čitati. 

Jedan od seljaka dođe mu iza leđa i pogleda 
preko ramena. Glasno se nasmije i vikne: 

»Prevara! O tom nema ništa napisano!« 

»tur!«, vikne Eliot sheriffu. »U ime kralji¬ 
čino uhapsite ovog prijatelja Isusovaca. Odmah 
na mjestu! A sad pretražimo još jednom kuću.« 

Ovo nasilje ustraši sve skupa. Okrenuše se 
i pođoše još jednom za izdajicom. 

U kući su već zahvaljivali Bogu, što je pogi¬ 
belj sretno minula. Muškarci i žene čestitali su 
jedni d:rugima, a gospođa Yate pozove svećenike 
iz njihova skrovišta. 

. Kad odjednom eto opet sheriffa pred vra¬ 
tima i traži, da ga puste unutra. Gospođa je 
imala još toliko prisutnosti duha, da ga zadrži. 

Sta znači ovaj ponovni posjet? Zar nemaju u 
Jingleskoj više obzira ni prema jednoj bolesnoj 
ženi? 

Sheriff je zamolio, da ne krivi njega. On 
je prisiljen da ovako radi. No prema njoj će 
ipak imati obzira, to se razumije, Ona može 
izabrati za noć jednu sobu, i on joj jamči, da 
nijedan od njegovih ljudi ne će ni pokucati na 
njezina vrata. 


Gospođa izabere za noćni počinak sobu 
pokraj skrovišta za svećenike. Dok je u cijeloj 
kući vladala buka i vika, progonjeni su sveće¬ 
nici ostali posve nesmetani. 

Juda Eliot je naličio grabežljivoj zvijeri. S 
čekićem u ruci trčao je iz sobe u sobu, lupao 
po zidovima, gdje bi primijetio malo sumnjiv 
tutanj, probio bi zid. 

U salonu je skinuo sa zidova sve slike. Ka¬ 
min je pao kao žrtva njegova bijesa. U svim 
su sobama porušili pod. 

Kasno u noć baci konačno i on oruđe iz 
ruke. Izgubio je nadu, da će ovdje naći Campio- 
na. Gospođa Yate zapovijedi, da dadnu mom¬ 
cima večerati. 

Doskora svi usnuše. Iskoristili su priliku i 
dobro se napili piva, kojeg su dobili, koliko je 
tko htio. Već se je činilo, da će se sve dobro 
svršiti. Ali ženska revnost sve pokvari! 

Redovnice sakupe sve katolike u gospo¬ 
đinu sobu. Ova pokuca tiho na zid O. Campi- 
onu i zamoli ga, da im rekne nekoliko riječi 
za oproštaj i da ih blagoslovi. 

Kad se društvo opet razilazilo, »potakne 
se netko u tami. Jedan drugi padne preko njega. 
Nato se probudi jedan od momaka. U polusnu 
opazi, kako neki svećenik bježi. Vidio ga je 
samo na čas, ali — to je bilo sasvim dosta. 

Digne uzbunu. Svi se probudiše. 

»Isusovac!« vikne Juda Eliot. »Sad ga 
imamo!« 

Upale svijetlo. Razlete se po kući. Opkole 
dvor. 

Provale i u sobu gospođinu. Traže na sve 
strane, po svim kutovima i sobama... Traže 
sate i sate, ali i opet uzalud. 

Ujutro je sheriff sakupio u dvorištu svoje 
ljude. Čekali su još samo jednoga: Eliota. Go¬ 
spođa Yate je naložila jednom od slugu, da pri¬ 
pazi na izdajicu i otprati ga iz kuće. 

Sav skršen silazio je Eliot niza stube. Onda 
udari iznenada šakom o zid: »Ovdje još nismo 
probili!« 

Sluga se naglo okrene, blijed ko krpa. 

»No već ste doista dosta razrušili!« promu¬ 
ca. Glas ga je izdao. 

»Aha!« Eliot opazi njegovu zbunjenost. 
»Ovamo čekić!« 

Podigne teški kovački čekić i počne uda¬ 
rati po stijeni. Ona popusti. Kroz rupu opazi 
sva tri svećenika. 

Ovi su čuli buku na hodniku i pripravili se 
za najgore. I eto ih sad pred njihovim izdaji¬ 
com, blijedi, ali posve mirni, 

»Neka bude Gospodin blagoslovljen!« reče, 
O. Campion. I pogleda mirno oko sebe, poče 
tako prijateljski razgovarati s progoniteljima, 
da je doskora nadvladao njihov bijes. 


U rukama neprijatelja 


Eliot odvede svećenike k Forsteru, glav¬ 
nom zapovjedniku sheriffa u Lyfordu. Ovaj se 
tek prošli dan vratio s putovanja. Izvori nam 
kažu, da cijelo pretraživanje ne bi bilo tako 
surovo, da je on lično bio nazočan. 

Mister Humphrey Forster visoko je cijenio 
Campiona već u Oxfordu. Glas o svećenikovoj 
svetosti priveo ga je potajno opet k vjeri. Sad 
ga je tri dana posluživao u svojoj kući, dok nije 
došla odluka iz Londona, što će s njim. S Cam- 
pionom su ovdje postupali ne kao s uhvaćeni- 
kom, nego kao s prijateljem. Svaki put je sjedio 
.kod stola na počasnom mjestu. 

Četvrti dan dođe nalog, da dovedu svećeni¬ 
ke pod jakom paskom u London. 

Juda Eliot jahao je ponosno na čelu povor¬ 
ke. Njegovo novo ime, koje su mu putem pro¬ 
laznici dobacivali, nije ga mnogo uznemirivalo. 

U Abbingtonu, u blizini Oxforda, razgova¬ 
rao se O. Campion prijateljski sa Studentima, 
koji su došli onamo, da vide glasovitog čovjeka. 

»Mister Campion«, reče Eliot kod jela. »Vi 
imate za svakoga prijazan pogled, samo ne za 
mene. Sigurno se ljutite radi moga djela.« 

»Neka ti Bog oprosti, Eliot, što tako nisko 
misliš o meni. Ne, ja sam ti oprostio i kao znak 
za to, ispit ću u tvoje zdravlje. Ako se pokaješ 
i ispovijediš, dat ću ti i odrješenje. Ali ćeš do¬ 
biti tešku pokoru!« 

U Hanleyu opazi Otac slugu svog redov¬ 
ničkog brata i pozdravi ga veselim smiješkom, 
no učinio je to s velikim oprezom, da ga ne 
stavi u nepriliku. Stražari su naime budno pa¬ 
zili na svaki njegov mig. Villiama Fallya, koji 
se previše k njemu približio, prepoznali su kao 
svećenika i uhapsili. Bio je zaređen u Reimsu 
pred četiri mjeseca, a u Engleskoj je boravio 
tek nekoliko tjedana. 

Blizu Londona dobili su od državnog vijeća 
nalog, da ne ulaze u London do 22. srpnja. Toga 
je dana bio veliki sajam. Svećenike će provesti 
po gradu u sramotnom ophodu i tako ih izvrgnu¬ 
ti ruglu i porugama svjetine. 

O. Campionu su svezali ruke na grudima, 
laktove prema leđima, a noge konju ispod trr 
buha. Tako se nije mogao na sedlu ni maknuti. 
Na šešir su mu prikopčali papir s natpisom: 
»Campion, buntovni Isusovac«. Kao glavni od 
trojice uhvaćenih morao je jašiti pred drugima. 

Svjetina je navrla na ulice, vikala, rugala 
se, pogrđivala svećenike, pljuvala na njih .. . 

O. Campion je gledao oko sebe gotovo 
radosno. Vidio je doduše mnogo mržnje, rugobe, 
ali usred svega toga i mnogo utješnih prizora: 
lica, na kojima se odrazivalo saučešće; tu i 
tamo pozdravio ga koji potajni mig, kratki 
pozdrav rukom; vidio je jednu mladu ženu, kako 
je pogledala kroz prozor, i kako joj je zamro 
smijeh na usnama, a onda je problijedila i uhva¬ 
tila se za srce. Čitamo u starim spisima, da su 
se ljudi u Londonu ogorčeno tužili na ovakav 
postupak. »Bilo je očito, kako je Engleska du¬ 
boko ugrezla u barbarstvo, kad je tako pogrđi- 


va l a — i to još prije svakog sudbenog postupka 

_ jednog muža, koji je radi svoje učenosti i 

ćudorednosti bio poznat u čitavoj Evropi.« 

U Toweru primi uhapšenike komandant 
Sir Owen Hopton. O. Campion se još jednom 
obrati svojim čuvarima, zahvali im i oprosti svu 
sramotu, koju su mu nanijeli. 

Nato se zatvore za njim teška vrata grozne 
tamnice,.. Sad je sasvim u vlasti neprijatelja! 
Trnci mu prođu cijelim tijelom. 

Mnogo je već čiio o spretnosti mučitelja, 
kojom su kršili srčanost svojih žrtava. A šta će 
tek s njim raditi! Pa šta hoće ovi propovjednici, 
koji se tako upadno motaju oko njega? 

On sluti jako dobro, šta bi oni htjeli! Ka¬ 
kav bi to bio triumf, kad bi on otpao! 

Već nekoliko dana boravi u strašnoj ćeliji 
»Little Ease«. Ne može tu ni hodati, ni stajati, 
pače ni sjedjeti ni ležati. Cijelo je vrijeme skvr¬ 
čen. Kroza zid čuje jaukanje i stenjanje svojih 
drugova, koje su skupa s njim uhvatili u Lyfor- 
du i već ih stavili na muke. 

U tim teškim časovima dizao je Otac srce 
k Bogu svojemu i ozbiljno s njim razgovarao. 

Ujutro 25. srpnja otvore se vrata njegove 
ćelije, i on se izvuče napolje. Pod jakom stra¬ 
žom odveden je prema Temsi, ukrcan u lađu 
i — odvezen uz Temsu. A onda se nađe pred 
svojim negdašnjim obožavateljem, grofom Lei- 
cesterom. Kod njega je našao i grofa Bedforda, 
također dobrog svog znanca. Osim njih su bila 
još dva državna tajnika. 

Dočekali su ga sa svim počastima. Grof 
Leicester se prijazno obrati prema njemu: 

»Poslali smo po vas, jer bismo htjeli čuti, 
zašto ste vi i Parsons došli u Englesku.« 

Jednostavnim riječima razjasni im svećenik, 
kako su došli u Englesku, da spašavaju duše. 

»Tako je to«, reče na koncu, a iz njegovih 
je riječi sijevao nutarnji žar. »Nisam ništa pre- 
šutio, ništa poljepšao. Duše — to je blago, koje 
tražim.« 

Slušali su ga pognute glave. »Ja ne nala¬ 
zim nikakve krivnje na vama«, reče konačno 
grof Leicester, »izuzevši to, da ste pristalica 
Papin.« 

Ocu Campionu zasjaše oči: »A to je, My- 
lord, moj ponos!« 

Iznenada se otvore vrata pokrajnje sobe 
i Isusovac se nađe pred kraljicom. Ona ga po¬ 
gleda tamnim očima i — činilo se — kao da 
se sili na smiješak. Dudley mu lakom kretnjom 
ruke objasni, da kraljica želi s njim govoriti. 

Otac stupi odlučno nekoliko koraka napri¬ 
jed. Na vratima se na čas zaustavi i duboko 
uzdahne uprvši čvrsto oči u Elizabetu. 

Vrata se zatvore. Šta su sve govorili toga 
sata ova žena, koja je nosila englesku krunu i 
ovaj muž, koji je držao u svojoj ruci srce En¬ 
gleske? Toga ne znamo. Ali jedno smo ipak 
doznali: ona ga je pitala, da li je on priznaje 
zakonitom vladaricom zemlje. Kad je on to 
potvrdio, ponudila mu je slobodu, život, bogat¬ 
stvo i prva mjesta na svome dvoru. Samo se 
mora odreći Pape. 


Oba su grofa radoznalo pogledala na 
vrata, kad su se otvorila. Najprije je izašla kra¬ 
ljica, a za njom svećenik. Kraljica je bila blijeda, 
namrštena čela. Lice je svećenikovo bilo ozbilj¬ 
no, oči su svijetlile posebnim sjajem. 

»Mylord!« reče kraljica grofu Bedfordu. 
»Pošaljite ga natrag u zatvor.« 

Sir Owen Hopton, zapovjednik Towera i 
odani sluga dvora, jako se uplašio. On je tako 
grubo postupao s Isusovcem, a grof Leicester 
iskazuje mu eto tolike časti. Odmah je izdao 
nalog, da Oca zatvore u jednu bolju sobu. 

I opet su počeli dolaziti 0. Campionu u 
posjete anglikanski propovjednici. Svaki dan su 
bili kod njega! On ih je pustio, neka samo go¬ 
vore, jer je ipak cijenio revnost ovih ljudi. Ali 
kad su odlazili od njega, osjećali su, da je on 
više na njih djelovao, nego oni na njega. 

Konačno je došao k njemu i sam zapovjed¬ 
nik tvrđave Hopton. I njega je Otac pustio, da 
slobodno govori. Pa kad ovaj otvrdnuli vojnik 
nije naišao ni na kakav otpor topova i bajuneta, 
mislio je, da je već potpuno pobijedio. Sav se 
razdragao i obećao Ocu sve moguće tako, da 
je već i sam bio posve očaran. Danas su to 
samo riječi, ali doskora će biti prava stvar¬ 
nost ... Campion se na sve to smiješio i nije 
rekao ni riječi. Zapovjednik ode sav sretan i 
zadovoljan. Bio je siguran, da je Isusovac popu¬ 
stio. Uostalom, tko bi i mogao odoljeti tolikim 
obećanjima! Toliko bogatstvo, časti, službe! 

Campion je svladan! Tako je počeo okolo 
govoriti. Za nekoliko dana zasjest će Isusovac 
Canterburšku biskupsku stolicu. Zamolio je kra¬ 
ljicu za oproštenje i prihvatio njezinu ponudu. 

Sa propovjedaonica su javili sluge riječi 
Božje, da je Campion zanijekao vjeru. Sad izra¬ 
đuje sjajan opoziv svojih spisa. U katedrali sv. 
Pavla propovijedat će o protestantizmu, a onda 
će javno spaliti svoju knjigu. 

Laž se raširila po cijeloj zemlji, I dolazile su 
neprestano nove iz Londona. Walsingham, en¬ 
gleski državni tajnik, nije se ustručavao da ovu 
lažnu vijest javi na francuskom dvoru. 

Nakon nekoliko dana dođe Hopton k 0. 
Campionu s perom i papirom. Otac je i ovaj 
put šutio. Ali taj je vojnik ipak uvidio, da ima 
još i druga snaga, a ne samo topovi, barut i 
olovo. 

Hopton je morao izvijestiti kraljevsko vi¬ 
jeće, da mu pothvat nije uspio. Ovo dade zapo¬ 
vjedniku odgovor na svoj način: Campion ima 
da odgovori na slijedeća pitanja: 

Tko ga je poslao u Englesku? 

U kojim je sve kućama bio primljen? 

Tko ga je podupirao i pomagao? 

U kojim je kućama čitao sv. Misu? ! 

Tko se kod njega ispovijedao, i šta su mu 
sve rekli pod pečatom ispovjedne tajne? 

Gdje je tiskana njegova knjiga? 

Tko ju je primio? 

I konačno sudbonosno pitanje: 

Šta on misli o buli Pija V. proti Elizabeti? 

Ako ne bude htio odgovoriti, neka ga stave 
na muke. 

Od prvoga dana svoga zatvora bio je O. 
Campion pripravan na grozne muke. Kroza zid 
je čuo neiskazano jaukanje i stenjanje i znao 
je, da je Sir Hoptonu došao u posjete grozan 
čovjek, Mister Norton, koji je upravo s velikim 


uživanjem činio ljude na rastezalima »za jednu 
stopu duljima, nego što ih je Gospodin Bog 
stvorio.« 

Prvi dan je O. Campion bacio letimičan 
pogled u sobu za mučila. Vidio je grozne sprave: 
usred sobe jedna četverouglasta, tako zvana 
rack. Tko je bio osuđen na tu vrst muke, bio 
je položen na tu spravu. Ruke i noge su mu 
čvrsto svezali i onda ga onako u vodoravnom 
položaju dizali, a ujedno rastezali na sve četiri 
strane. Žrtva je tako razapeta visjela i po ne¬ 
koliko sati. Da još povećaju boli, zaboli bi kat¬ 
kada i igle ispod nokata na rukama i nogama. 

Pokraj racka vidio je O, Campion veliki 
željezni obruč, koji je u sredini imao šarniru, 
pa ga se moglo rasklopiti. Žrtva bi se morala 
skupiti i stisnuti u taj obruč. Krvnici bi poklekli 
-kraj njega, stisnuli obe polovice obruča i pri¬ 
čvrstili ih. To je zloglasna »kći Scavingera«. 
Posljedica je ovog mučenja bila, da su nutarnji 
organi posve oštećeni, a na usta, uši i nos uda¬ 
rila bi krv. 

Još je jedna treća vrst mučila bila onda u 
Engleskoj u običaju: željezne rukavice, ili nešto 
slično — šaraf za palac. Ručne zglobove ili 
ručne prste prišarafili bi visoko na željezo, onda 
bi izmaknuli podnožje, na kojem je čovjek sta¬ 
jao ... P. Gerard je kasnije visio tako pet sati. 
Za to je vrijeme pao pet puta u nesvijest. »Ruke 
su mi tako jako natekle«, pisao je, »da je meso 
prešlo rub željeznih rukavica.« 

Kad je O. Campion šutio na pitanja, koja 
mu je stavio Sir Hopton, rekoše mu, da će su¬ 
tradan na mučila. 

Ujutro je morao Otac sa slugama u groznu 
sobu. Na vratima se bacio na koljena i kratko 
se pomolio. Ojačan ustane. 

»Gdje da se postavim?« zapita i pogleda 
mirno na strašna mučila. 

Morao je na rack. Dva su krvnika brzo 
svezala konopce oko zglobova i počeli dizati 
spravu. Tijelo se polagano uzdizalo. Kad je 
lebdjelo već koji metar iznad zemlje, činilo se 
Ocu, kao da će mu otkinuti udove od tijela. 
Ruke iskočiše iz zglobova ... A sluge su i dalje 
rastezali... 

Obuzele su ga užasne boli. Jesu li to sta¬ 
vili žeravicu na zglobove? I tko to udara kod 
svakog udisaja po grudima kao kakvim če¬ 
kićem? 

Glava mu doskora klone. »To je strašno«, 
zastenje tiho. »Bože moj, daj mi snage do konca!« 

Kroz prozor je prodrla sunčana zraka i oba¬ 
sjala svećenikovu glavu. Svijetlo ga je zaslije¬ 
pilo i on je vidio čas crvene, čas zelene krugove, 
kako se kreću pred očima. Onda mu se pričini, 
da mu se udovi rastežu i postaju duži. Bol u 
zglobovima osjećao je, kao da ga boli negdje 
izvan njega. Hvatala ga nesvijest. 

Uto se nagnu nad njega neko bradato lice. 

»Mister Campion, kako glase imena onih, 
koje ste pomirili s Rimom?« 

Otac napne svu svoju snagu. Samo sad ne 
popustiti. Ili ostati pri potpunoj svijesti, ili pa¬ 
sti u potpunu nesvijest! No nikako ne smije 
zapasti u ono opasno stanje, u kojem usta go¬ 
vore, a volja je vezana. 

»Mister Campion«, čuo je glas kao iz dalji¬ 
ne. »Imena pomirenih .. .« 


»Bože«, uzdahnu svećenik, »daj mi snage!« 

»Ha? Vi šutite? Čujte. Ja ću vam pročitati 

imena .. .« „ 

Odjednom uzmakne nesvijest. Otvorenim 
očima pogleda Otac nadstojnika mučila. Ovaj 
je držao u ruci nekakve papire. 

»Dakle slušajte. O Božiću ste bili u kući 
Henrya Pierrepointa, Holmea Pierrepointa i 
Thoresbya u Nottingshamshireu; nakon dva tje¬ 
dna pošli ste u Derbyshire i stanovali ste kod 
Mister Langforda, kod gospođe Foljambe, zatim 
kod Mister Amiasa. Onda ste otišli prema sje¬ 
veru u Yorkshire . . . Jeste li čuli?« 

Otac se sav zbuni i pogleda mučitelju u oči. 

»Bože!« uzdahne. »Tko vam je to izdao?« 

Ali odmah se ljuto pokaja, što je oslabljen 
bolima izrekao te riječi. 

»Tako!« usklikne Norton. »Vi dakle prizna¬ 
jete, da ste bili ondje! Da, to smo mogli misliti«, 
reče glasno i zadovoljno prema ostalim prisut¬ 
nima. »Ipak je to prokleto, da su u onom kraju 
ljudi tako tvrdokorni! No, stavio sam samo jed¬ 
nog od onih osumnječenih na muke, pa je sve 
izdao. A sad ste čuli potvrdu njegovih izjava.« 

Ove su riječi upekle svećenika u dušu po¬ 
put žive žeravice. Dao se je nadmudriti. To je 
danas njegova najveća muka. 

»Dakle, Mister Campion!« opet će Norton 
smiješeći se. »Sad nam još samo recite, kod 
koga ste bili u Yorkshireu?« 

»Ne ću ništa reći! . .. Nisam ni prije . . . 
ništa priznao ...!« 

»Mister Campion, odgovorite još samo na 
nekoja pitanja i vi ste slobodni.« 

Šutnja ... 

S jednoga tornja na Toweru odjekivali su 
hici topova. Kakav to brod ulazi svečano u 
luku? Je li se to Sir Francis Drake krcat zla¬ 
tom vratio sa svog putovanja? Ili je to lađa 
kojeg stranog kneza? Tutanj topova samo je 
na čas svratio Campionovu pažnju. Onda je 
opet molio, sav uronjen u Boga. 

»Mister Campion!« javi se Sir Norton. »Ako 
vam je teško govoriti na mučilima, skinut ćemo 
vas. A onda ćete nam reći imena, zar ne? Mogu 
li vas skinuti?« 

»Ne! Pustite me da visim!« 

Vrijeme je polako odmicalo. Trebalo je ci¬ 
jelu vječnost, dok je sat na zvoniku sv. Pavla 
odbio slijedeći četvrt. I tako su prolazili sat 
za satom. 

»Mister Campion!« 

»Bože, daj da ostanem vjeran i da umrem.« 

Došla je noć. Norton zapovjedi da ga odve- 
žu. Svećenik je bio u dubokoj nesvijesti, no 
ipak je stenjao, kad su mu sluge doticali izmu¬ 
čene udove. 

Campion je morao još jednom na rack. I 
ovaj put osta stalan. U očajnom bijesu morali 
su njegovi neprijetelji priznati, da ne mogu od 
njega, ništa doznati. 

Katolici nisu drugo od njega ni očekivali. 
On, njihov vođa, mora prije umrijeti, nego da 
se iznevjeri. No ipak su to bili tjeskobni dani 
čekanja, dok su čekali na vijesti o njemu. 

A vijesti su bile porazne! Govorilo se, da 
je Campion sve izdao. Odrekao se vjere. Naveo 
je imena svih onih, koje je priveo Katoličkoj 
Crkvi. Kao dokaz navedene su samo neke gla¬ 


sovite kuće. I onda su slijedila ona imena, koja 
j e Norton pročitao pred Ocem za vrijeme, 
mučenja. 

Ostali, koji nisu navedeni, ali se za njih 
točno zna, stajalo je u proglasu, neka se sami 
jave i tako zavrijede oproštenje i milost njezina 
veličanstva ... 

I laž je doista primljena kao istina. Nastala 
je grozna uzbuđenost. Mnogi planuše na Cam- 
piona. Tako ih je dakle njihovo povjerenje pre¬ 
varilo. Ovaj čovjek, koji ih je poticao da budu 
jaki i da se muževno ponesu, postao je eto sam 
Juda Eliot, najveći izdajica u zemlji! Mnogi su 
otpali, a krivnju za to bacili su na O. Campiona, 

Doduše, bilo je svagdje i onakvih, koji nisu 
bili tako lakovjerni, nego su upozoravali, da je 
Burghley lukava zmija: što njemu koristi i što 
služi dobrobiti naroda, ili ako se njemu bar ta¬ 
ko čini, to je za nj ispravno sredstvo, da dođe 
do svoga cilja. Laž i istina — te razlike on ne 
pozna. 

No drugi su opet upirali prste na sheriffe, 
koji su sad provalili i u kuću lorda Vauxa, Te- 
shama i Catesbya te uhapsili ove dične borce 
katoličkog duha. »Eto, to je Campionovo djelo!« 

Ova je vijest doprla i u tamnicu. Kad je 
Pound čuo za to, bio je sav izvan sebe od ljuti- 
ne. Otkad je u Hogsdonu govorio s Isusovcem 
i pročitao njegov spis, na koji ga je on potak¬ 
nuo, činilo mu se, da se je pojavio spasitelj 
domovine. 

A sad eto! Povrijedio je i samu ispovjednu 
tajnu! 

posljednji boj 


Ako je to istina, onda je to strašno! Nepod- 
nosivo! Pa ipak, čini se, da je tome tako. Ne 
govore li za to tisuću dokaza? A konačno — 
ah! i on sam pozna neizrecive muke na muči- 
lima... 

Nutarnje sasvim skršen napisa on sveće¬ 
niku pismo. Kratko i zbijeno pita ga, je li istina, 
što se govori. 

O. Campion je po svoj prilici sad prvi put 
čuo, što se sve vani govori, kako nastoje, da 
unište njegov dobrar glas kod katolika. Bio je 
duboko dirnut. On se kao posljednji vitez en¬ 
gleske krvi borio poštenim oružjem, iako sa 
spuštenim vizirom, A kako nisko i podlo rade 
njegovi neprijatelji! 

»Ne!« odgovori on Poundu. »Vjerujte mi, 
ja nisam izdao nikakve tajne. Iz neopreznosti 
sam doduše potvrdio neke podatke. Ali ti su 
već bili napisani. Ispovjednu tajnu nisam po¬ 
vrijedio. Ne, dragi moj prijatelju! Meni je sveto 
svako ime mojih dobročinitelja i svih katolika. 
Isto tako i sve ostalo, što bi moglo imati ikakvo 
značenje, ostaje zakopano u mojim grudima, i 
tu ću ga sakriti kao u grobu, pa došlo što mu 
drago, makar mučila i konopac!« 


Londonski biskup baci uzrujan Burghleyevo 
pismo na stol. Zašto mu ovaj tvrdoglavi državnik 
ne vjeruje! Kako je on, biskup Aylmer, dosada 
uvijek nastojao, da se ne da Campionu prilika za 
raspravljanje o vjeri. A sad! 

Šta piše Burghley? 

»Zar je uistinu tako teško nadvikati jednog 
čovjeka, izmučenog glađu, oskudicom, mu¬ 
kama?« 

O Gospodine ministre! Tu se ne radi samo 
o napola mrtvom čovjeku, tu se radi o istini, 
koja svijetli u ovom ispaćenom čovjeku! I vi 
niste svijesni, kolika je opasnost od takvog jed¬ 
nog protivnika? Ali — vi zapovijedate .. . Do¬ 
bro! Ja ću vam dovesti za ovu borbu svoje 
najvrsnije vikače. Nadam se, da će oni vikati 
i nad vašim porazom .. . 

Biskup Aylmer odredi za raspravu dekana 
sv. Pavla, Sir Nowella i dekana Windsorskog, 
Mister Daya. Prva javna rasprava bit će 31. 
kolovoza. 


U kapelici u Toweru zavladalo je veselo 
raspoloženje. Konačno će ipak slušati Isusovca. 
Već je odavna zauzeto zadnje mjesto, a još se 
uvijek neki guraju unutra. Za goste iz dvora 
bila je podignuta kao neka vrst galerije. A spri¬ 
jeda, u odijeljenom prostoru, sjedjela su u udob¬ 
nim sjedalima dva Campionova protivnika. 

Imali su cijele tjedne vremena da se pripa- 
ve. K tome su im na stolu ležale cijele hrpe 
knjiga, kojima su se mogli svaki čas poslužiti. 
Oba su se prelata tiho razgovarala sa biljež¬ 
nicima. Držali su se kao vojskovođe, koji su 
izvojevali veliku pobjedu. 

Odjednom sve zašuti. Na sjeverozapadna 
vrata uniđu stražari i uvedu nekoliko utamni- 
čenika pa ih smjeste na povišenom drvenom 
podiju. 

Sve su oči bile uprte u ove ljude. Tražili su 
Oca Campiona. A on — zgrbljen, teturajući — 
stupi nekoliko koraka naprijed. Njegova je sto¬ 
lica bila nasuprot anglikanskih prelata. I onako 
iscrpljen nije se mogao ni nasloniti na stolici, 
jer nije imala naslonjača! Nisu mu dali stola, 
da se o nj odupre. Nakon nekoliko tjedana za¬ 
tvora činilo se, kao da je ostario za nekoliko 
godina. Lica su mu duboko upala. Gotovo ne- 
podnosiva slabost potpuno je njim ovladala, a 
lice mu je pokrilo blijedilo i umornost. Oči su 
sjale iz upalih očnih šupljina, ali su sjale još 
uvijek svježim sjajem. 

Jedan katolik, koji je bio prisutan, pisao je 
kasnije o njemu: »Mučila su ga skršila. Pamće¬ 
nje kao da ga je izdalo, žar duha utrnuo.« Pa 
ipak je bio od srca veseo, što može prisustvovati 
raspravi. »Jer — slušao sam O. Campiona, ka¬ 
ko lako i vješto odgovara na lukavo postavljena 
pitanja svojih protivnika, i vidio sam, kako je 
on sve njihove poruge, pogrde ii izrugivanja 
podnosio s takvom veličinom karaktera, da 
su mu se svi slušatelji, pače i heretici, koji su 
ga ipak progonili jednostavno divili.« 


Nowell otvori bahato raspravu. »Mi smo 
ovdje, da damo čast istini! Ne radi nas; jer mi 
smo je našli. Nego radi vas, Mister Campion, 
i radi ljudi vašega kova.« 

Zatim odmah navali: »Kako ste se vi usu¬ 
dili predbaciti vladi njezina veličanstva suro¬ 
vost? Zar ste već zaboravili dane krvoločne 
Marije?« 

O.Campion je stajao pognute glave. A onda 
upre svoje oči u lice protivnika i progovori 
promuklim glasom: 

»Ja sam vas pozvao na raspravu, to je isti¬ 
na. Ali kako smo se našli na bojištu? Oduzeli 
ste mi moje oružje. Gdje su knjige, gdje je po¬ 
trebno vrijeme za pripravu? Istom sam pred 
jedan sat doznao, da moram raspravljati. Sve 
ste mi oduzeli, pa i moje bilješke. Ili zar je to 
vaš odgovor na moj poziv, da ste me najprije 
stavili na muke? Preda mnom vješala, iza mene 
rastezala. Zar je to prikladno polje, da se dade 
svjedočanstvo istini? Na krvološtvo, koje vi 
otklanjate od današnje vlade, primijetio bih sa¬ 
mo to: Elizabetina rastezala nisu manje zlo 
od Marijinih smaknuća. Ja poznam rastezala. 
Ako moram još jednom visjeti, onda bih radije 
na vješalima, nego na racku. 

Sad je ocrtao muke katolika u tamnici. U 
dvorani je vladala grobna tišina. Svi su ga po¬ 
zorno slušali. 

Odjednom ga prekine državni bilježnik 
Beale: 

»Ne stavljaju vas katolike na mučila radi 
vjere, nego radi veleizdaje!« 

Campion se uspravi. Duboki gnjev dao je 
njegovu glasu oštar ton: 

»Tko mi od vas može predbaciti ijedan 
drugi prekršaj osim moje vjere, neka stupi na¬ 
prijed!« 

Nasta mukla tišina. Već na početku raspra¬ 
ve predobio je O. Campion za sebe srca sluša- 
telja.A sad, što su njegovi protivnici bili pr¬ 
kosniji, to je on postajao mirniji i čedniji. Nije 
se on borio za sebe, nego za Kristovu nauku. 
To mu je davalo nade u pobjedu, i ta je nada 
prosijevala iz cijelog njegova bića. 

Od osam sati ujutro do jedanaest pred po¬ 
dne trajao je prvi dio rasprave. Drugi dio od 
dva sata poslije podne do pet navečer. Sunce 
se već bilo nagnulo prema zapadu i bacalo koso 
svoje zrake kroz šarene prozore kapele, kad je 
sudac prekinuo raspravu. 

Biskupa su Aylmera izvijestili o uspjehu. 
On je zabrinuto kimao glavom. Da, to je on bio 
predvidio. Možda nije mislio, da će biti baš 
tako slabo. O. Campion — iako je napola mr¬ 
tav — sigurno je ljude začarao. 

»Glupost!« vikne Burghley ljutito. »Veliki 
dojam pred ličnošću. Ipak bi nam se smijali, kad 
ne bismo ušutkali ovoga čovjeka.« 

Ali — s drugom je raspravom jako zatezao, 
gotovo tri tjedna. Onda dovedu Oca u Hoptonov 
privatni stan. Tu će biti lakše zadržati daleko 
nepoželjnu svjetinu. 

Anglikanci su se ovaj put izgubili u sofiz¬ 
mima tako, da je utamničenik opet i opet molio, 
da se povrate na bitne stvari. 

I ova i još druge dvije rasprave, kod kojih 
su bile nazočne samo izabrane osobe, svršila 


je kao i prva. Zadnju je sjednicu počeo Dr. 
Walker ovim riječima: 

»Ovaj je čovjek ostavio domovinu i sjedi¬ 
nio se s onim čovjekom u Rimu, s našim zajed¬ 
ničkim neprijateljem, antikristom. Onda se je 
vratio u našu domovinu, povlačio se od mjesta 
do mjesta, proputovao ju, i na sjeveru u York- 
shireu prouzročio toliku uzbunu, da sad oni, 
koji su postali mirniji, dižu proti njemu svoj 
glas i proklinju ga ... !« 

No O. Campion se nije dao smesti. Kad je 
Dr. Walker konačno došao na njegov predmet, 
odgovorio je mirno i prijazno. Ovo svladavanje 
samoga sebe nakon tolike grubosti osvojilo je 
i njegove najljuće protivnike. 

Pri koncu rasprave imao je Charke, drugi 
protivnik, toliko smionosti, da pozove prisutne, 
neka zahvale Bogu za pobjedu, koju mu je On 
udijelio ovoga dana nad Campionom. 

Slušatelji su bučno ustali i odgovorili mu 
glasnim psikanjem. 

Tri dana iza toga izrekao je Norton svoj 
sud o raspravama ovim riječima: »Po mome 
mišljenju rasprave su bile nesamo besplodne, 
nego upravo štetne. Svi izvještaji o njima samo 
će nam škoditi.« 

Prepirke su iznenada prekinute. Propo¬ 
vjednici, koji su imali nastupiti kao Campionovi 
protivnici, vratili su se na svoje župe. >*. 

Burghley je zakuhao kiselu čorbu. Narod je 
javno govorio, kako je Isusovac sjajno pobije¬ 
dio. Odmjerenim riječima, pače i svojom šut¬ 
njom, dokazao je, koja je vjera prava! Zašto 
onda još uvijek varaju narod?! 

(sja život i smrt 


Kancelar je bijesnio. Naložio je, da uhapse 
svakoga, koji tako govori. Prijetio se mučilima. 
Ali javno je mijenje bilo na strani O. Campiona. 
U porugljivim pjesmama slavili su njegovu po¬ 
bjedu, a rugali se protivnicima. 


Svi Burghleyevi pokušaji, da uništi dobar 
glas Campionov u narodu, izjalovili su se. Zato 
Isusovac mora umrijeti. On je pomogao istini 
do pobjede. Sve je na njemu svjedočilo za ovu 
istinu. To je njegov zločin. 

Doveli su ga pred sud, pred sud onih, koji 
imaju vlast. 

U optužbi su O. Campion i njegovi drugovi 
optuženi kao »izdajice kraljice, koji su protje¬ 
rali iz svoga srca strah Božji... i zakleli se, 
da će nesamo lišiti njezino veličanstvo njezina 
kraljevskog naslova, časti, moći, vladanja i 
kraljevstva, nego da će spomenutu kraljicu umo¬ 
riti i u rečenom kraljevstvu prouzročiti uzbunu 
i kobno krvoproliće.« 

Na 14. studenoga 1581. stajao je O. Cam¬ 
pion s nekima od optuženih svećenika i apostola 
laika pred kraljevskim sudom. Kad je pročitana 
optužba, digao se odmah Otac i u sporazumu 
s drugima svečano izjavio, »da veleizdaje nisu 
počinili. Sasvim je isključeno, da bi ova strašna 
optužba mogla biti dokazana.« 

Sudac zapovijedi optuženima, da po obi¬ 
čaju dignu ruku u vis i izjave, jesu li krivi ili ne. 

O. C am pion se uzalud trudio, da udovolji 
ovoj zapovijedi. Od muka na racku bile su mu 
obe ruke gotovo uzete. Nato priskoči k njemu 
jedan od drugova, poljubi mu s počitanjem ruku 

i digne je visoko u vis. Međutim je Campion 
zajedno s drugima izjavio, da je nevin. 

Pravi proces započe tek 20. studenog, baš 
na blagdan Campionova zaštitnika, mučenika 
Edmunda. 

Grupa vojnika dovela je optuženike iz tam¬ 
nice u Westminstersku sudnicu. Cijeli je London 
grozničavo iščekivao razvoj ove tragedije. 

Svijet je nagrnuo pred sudnicu. Došli su da 
vide, da li u njihovoj zemlji još vrijedi negdašnje 
pravo i časna pravica »uza sav silan pritisak 
vlastodržaca i državne uprave.« 

Kraljičin zastupnik, imenom Anderson, ot¬ 
vori parnicu strančarskim govorom. Govorio je 
tako prijetećim glasom, smrknutim licem, te su 
se optuženici pobojali, da bi na taj način mogao 
nepovoljno utjecati na porotu. Pomiješao je či¬ 
njenice, sumnjičenja, pretpostavke, nagađanja 
i nepovoljne okolnosti — sve skupa. Na taj je 
način doista uspjelo, da »dokaže« besmislenu 
optužbu. 

O. Campion se digne i odgovori u ime svo¬ 
jih drugova: 

»Engleski su zakoni tako oprezni i mudri, 
da nijedan čovjek ne može radi neosnovanih 
praznih osumnjičenja biti osuđen na život ili 
na smrt.« 

Ostavili su domovinu. No zar je to veleizda¬ 
ja? Dobili su od Pape obskrbu; katolici su; 
propovijedali su narodu ... Je li to veleizdaja? 

»Mi otvoreno niječemo ispravnost ovog za¬ 
ključka! Ovaj zaključak nije ništa vrijedniji od 
ovog, kad bi netko htio ovako dokazati, da sam 


ukrao ovcu: moji su roditelji tatovi, moji drugovi 
sumnjivi, ja sam ništarija, koji rado jede ovčje 
meso, dakle sam uistinu ukrao ovcu. Kome nije 
jasno, da su te nepovoljne okolnosti doduše 
kadre, da osumnjiče čovjeka pred porotom, ali 
nemaju ni najmanje vrijednosti za dokaz!« 

A onda zapita: »Mi smo zavađali kraljičine 
ljude! U čemu sastoji to zavađanje? Kažete, 
da smo pomirivali ljude s Papom. Doista! Što 
treba da koga s njim mirimo, kad smo poslani, 
da mirimo ljude s Bogom?« 

Otac je Campion govorio posve mirno, 
skromno, izrazujući licem i kretnjama molbu, 
ali je ipak svaka njegova riječ svjedočila o 
potpunoj prisutnosti duha i dubokoj oštroum- 
nosti. »Jer — njega su jako cijenili«, ističe se 
u spisima sudbene rasprave, »tako da se ne 
može naći njemu ravan, što se tiče života, zna¬ 
nja, ili ikojeg drugog svojstva, koje je ukras 
jednoga čovjeka .. .« 

Tužitelj se obrati lično prema O. Campionu: 
Campion je isposlovao bulu Pija V. proti Eliza¬ 
beti i svuda ju je branio. — 

No mi znamo, kako ta stvar stoji. Baš na¬ 
protiv. O. Campion je bio uvijek proti njezinim 
odredbama, i samo njemu treba zahvaliti, što 
je bila donekle ublažena. 

Cijeli niz sličnih optužba iznio je kraljičin 
zastupnik, a Otac ih je odmah sve sjajno opro- 
vrgao. Nakon svakog njegova govora bila je 
njegova nedužnost očitija. 

Onda sudac udari šakom o stol. 

»Do bijesa! Ja bih vašim riječima malo više 
vjerovao, da vas nisu vaša posljednja djela ra¬ 
zotkrila. Zašto ste mijenjali ime? Zašto ste se 
zakrabuljivali i preoblačili? Vaše šuljanje i laga¬ 
nje, vaše sakrivanje u zakutcima skrovišta — 
nisu li sve to dokazi, iza kojih moramo slutiti 
opake planove? Došli ste iz ljubavi prema do¬ 
movini? Onda ne biste trebali nikakvih skrovi¬ 
šta! Htjeli ste činiti dobro? Zašto se onda bojite 
svijetla? Ne! Vaše djelovanje u potaji svjedoči 
samo o veleizdaji!« 

Otac Campion upozori na rugobu ovakvog 
razlaganja i pozva se na prve apostole, koji su 
slično radili. 

»Kad je Pavao propovijedao sa svojim dru¬ 
govima evanđelje, bio je često prisiljen, da se 
posluži lukavošću i prepredenošću.. . Mijenjao 
je ime i nazivao se sad Pavao, sad Saul. Često 
mu se činilo, da je pametnije ne nastupiti otvo¬ 
reno, nego se držati sakriven, da ne bi planulo 
progonstvo i škodilo evanđelju. Stoga se spasio 
spustivši se u košari kroz prozor. Ako ovakve 
stvari dozvoljavate Pavlu, zašto ne meni? On 
je apostol, a ja sam tek Isusovac, Od svega sam 
srca želio, da se raširi evanđelje. No znao sam, 
da će me uhvatiti, čim me prepoznaju. Stoga 
sam mijenjao ime. Sakrivao sam se, ali tim sam 
samo nasljedovao apostole. Jesam li tim učinio 
veleizdaju?« 

Kako su lako tekle riječi! Advokati i suci 
imaju u njem svog učitelja! 

Onda Otac promijeni glas i nastavi lakim 
humorom: 

»Terete me zato, što sam nosio sametni 
šešir i upotrebljavao slične stvari. Kao da no¬ 


šenje takvih stvari znači već veleizdajstvo, ih 
kao da sam tim to sigurniji izdajica! Ne stojim 
ja pred sudom, moja gospodo, što bih bio optu¬ 
žen, da sam se ogriješio proti naredbi o nošnji 

odijela!« , 

Ali glavni prekršaj Oca Campiona, da je 
tvrdokorno odbijao priznati kraljicu kao vrhov¬ 
nu glavu crkve, postojao je još uvijek. »Kad 
ste upitani o buli Pija V.«, reče sudac, »niste 
htjeli odgovoriti. Rekli ste, da su takva pitanja 
žedna krvi. Tko ih postavlja, radi o životu jed¬ 
nog čovjeka. Kod preslušavanja ste se izmota¬ 
vali i govorili prazne riječi’. A to je svakako 
znak zle savjesti. Istina se ne treba sakrivati.« 

»0 ovoj sam se stvari lično s kraljicom 
sporazumio«, odgovori Campion. Slušatelji se 
nehotice nagnu naprijed. »Ja je priznajem za 
svoju gospodaricu. I ne vjerujem u to, da je 
Papa može svrgnuti s prijestolja. Ali moram 
dati Bogu, što je Božje! Tako sam govorio, moja 
gospodo! To je ipak sasvim jasan govor i za 
svakog, tko je dobre volje, sasvim razumljiv. 
Zašto onda još dolazite sa stvarima, koje ipak 
nikad ne će biti stvarnost? Što ima onda da 
znači, kad me pitate: uzmimo, da je moguće 
svrgnuće, i da Papa ima vlast za to, bih li onda 
držao, da sam riješen vjernosti podaništva. Ni- 
je li to pitanje, koje žeđa krvlju, kobno pitanje. 
Uzmimo. Zašto? Na taj način može svatko, 
ako samo hoće, doći do najglupljih posljedica! 
Zato sam otklonio, da na to odgovorim. No tko 
mi može radi toga predbaciti izmicanje i pra¬ 
zne riječi?« 

Svećenik digne glavu i pogleda suce. Mnogi 
mu se od njih prijazno nasmiješio. Njegove su ih 
riječi predobile za se. Slušatelji su odahnuli. 

Ovaj svećenik, skršen i slomljen na mučilima, 
usred najboljih svojih godina tjelesno sasvim 
uništen, stajao je sasvim siguran pred svojim 
neprijateljima. Stajao je, kao svijetli znak svoje 
nevinosti. Oči mu svijetle, te tamne oči, koje 
prodiru sasvim u dušu čovjekovu. A on se ipak 
ponaša plemenito, mirno i sigurno, kao da se 
tu ne radi o životu ili smrti. 

Svaki put, kad bi Anderson na nj zagala¬ 
mio, čekao je on i šutio, dok se nije bura slegla. 
Onda bi govorio stvarno i pobjedonosno. I uvi¬ 
jek je zadržao duševnu ravnotežu. Da nije osuda 
bila već unaprijed šilom određena, 0. Campion 
bi bio izvojevao sebi i svojim drugovima dobar 
svršetak. 

Sudac pozove svjedoke. Jedan je od njih 
bio Juda Eliot. »Izjave ovih ljudi«, izvješćuju 
sami protestanti, »bile su tako jednostrane i 
tako neosnovane, da se možda ne nalazi sličan 
primjer u našim knjigama.« 

Iza toga je državni tužitelj pročitao optu¬ 
žbu proti Sherwinu, svećeniku iz rimskog sje¬ 
meništa, pa proti Bosgraveu, Isusovcu, koji se 
kao član poljske provincije radi zdravlja vratio 
u domovinu. Kad su i njega tužili radi veleizdaje, 
tako se smeo, da je samo uzviknuo: 

»Šta? Ja veleizdajnik? Samo zato, što sam 
u Poljskoj jednom čuo o Papinu naoružanju?« 

Otac je Campion vidio, da je iznenađenje 
sasvim smelo dobrog Oca, pa se ne može mirno 
braniti. Zato odmah nastupi mjesto njega. 

»Gospodo!« 

Slušatelji, koji su željeli svećenicima dobro 
i već se bili počeli bojati za subdinu 0. Bosgra- 
vea, odahnuše. 


»Gospodo!« Dobro vam je poznato, na kak¬ 
voj nesigurnosti počivaju razne vijesti. Ponajviše 
je u njima više nesmisla nego li istine. Tko bi 
od vas bez promišljanja svaku vijest dalje raz- 
glašivao? Ne bi li na taj način morao često puta 
ubrati sramotu mjesto pohvale? Zar se ne go¬ 
vori u svakoj brijačnici u Engleskoj o državnim 
pothvatima i politici, na koju na dvoru uistinu 
nitko ne misli? Tako je i u drugim zemljama, 
u Italiji, Flandriji, Francuskoj i Španjolskoj. Ne 
bi li onda bio znak djetinje lakovjernosti, kad 
bi Mister Bosgrave, kopnom i morem rastav¬ 
ljen od Engleske, pismeno ili čak i lično kraljev¬ 
skom vijeću ili državi htio javiti vijest, vijest 
velim, koja po svoj prilici nije istinita, pa prema 
tome ne može ni biti od kakvog značenja? Ka¬ 
ko ja tu stvar gledam, pokazao je Mister Bos¬ 
grave više razboritosti, što je tu vijest zadržao 
za sebe. Jer kakva bi bila posljedica, da je 
učinio prema vašoj želji? On je bio u tuđoj 
zemlji pa bi se bio ondje izvrgao najvećim po- 
gibljima, a ovdje bi mu bili premalo zahvalni 
za jednu vijest, koja može biti — tko bi znao! 
— i lažna!« 

Vrhovni je sudac na to samo slegnuo ra¬ 
menima i primijetio: 

»Nema ni jednog rupca, pa ni najprostijeg, 
koji Campion ne bi mogao lijepo obojiti.« 

Ni ostalim optuženicima nisu mogli doka¬ 
zati nikakve krivnje. Ali — nitko od njih nije 
htio položiti zakletve Elizabeti kao vrhovnoj 
glavi crkve, I u tom je bila njihova veleizdaja, 
iako su izjavili, da priznaju Elizabetu za svoju 
kraljicu. 

Jedan od zadnjih optuženika, imenom 
Kirbin, reče na pr.: »Nikada nisam čuo što zlo 

o njoj govoriti, a da je nisam branio, koliko 
sam mogao. Ja sam engleske mornare spasio 
od vješala samo iz osjećaja dužnosti prema 
njezinu veličanstvu i iz ljubavi prema mojoj 
domovini.« 

Prije nego što će se porota konačno po- 
savjetovati o krivnji ili nedužnosti optuženika, 
smjeli su se ovi još jednom braniti. Otac Cam- 
pion se digne i upravi ove riječi poroti, koja 
je imala u svojim rukama sudbinu optuženika. 

»Mi stojimo ovdje pred vama, gospodo, i 
optuženi smo radi stvari, o kojima ovisi naš 
život. Nemamo drugih prijatelja osim vaše raz¬ 
boritosti i mudrosti. I mi se možemo pozvati 
jedino na vašu savjest. U ovom času imamo 
jednu molbu na vas: ne dajte se zavarati pri¬ 
vidnim dokazima i mnogim riječima! Promotrite 
stvar temeljito i stvorite svoj vlastiti sud. Vi 
ćete bez sumnje udovoljiti svojoj dužnosti, ako 
samo pažljivo vagnete, što je bilo rečeno. Sve 
se može svesti na tri točke. Govori i rasprav¬ 
ljanja cijeloga dana sastojali su se u glavnom 
prvo iz nedokazanih pretpostavki i prividnih 
razloga, drugo radilo se o stvarima vjere, treće 
dokazi se temelje na izjavama i prisegi svjedoka. 

Dokaz, koji se temelji na samom nagađanju, 
ne može dostajati, da se toliki broj ljudi pro¬ 
glasi za krive, šta više, niti da im se život 
izvrgne ozbiljnoj opasnosti. Zakoni kraljevstva 
traže razloge, koji sile na dokaz. A najjači 
razlozi naših tužitelja samo su prividni razlozi, 
za vas dakle bez vrijednosti. Promotrite po¬ 
mnjivo ove okolnosti! Nemojte lakomisleno 
prihvatiti neosnovana predmijevanja! Ravnajte 


s e prema razumu i tako ćete sigurno doći do 

sigurnosti. . , , , 

Zatim je upozorio, da ih one mnoge i besko- 
$ risne stvari, koje je sudac pitao, mogu lako 

zbuniti. 

»Kakvo djelovanje ima ekskomunikacija, 
kakvu moć ima rimski biskup, kako se mogu 
riješiti zapletaji savjesti kod ljudi, to su sve 
stvari, koje svakako treba iznijeti u školi, ali 
ne pred porotu. Jer ove stvari još nisu konačno 
rješene, i protivna, dobro obrazložena mišljenja, 
bore se za protivnu tvrdnju. Kako ćete onda 
vi o tom odlučiti, koji ste doduše mudri i bogati 
životnim iskustvom u svojim stvarima, ali u 
ovim stvarima ipak niste dovoljno poučeni. 

No kad biste htjeli sve ovo ostaviti na 
strani, ne biste više imali ništa od optužbe, o 
čem biste se trebali posavjetovati.. . Dakako, 
naša je nedužnost tako očita, da ne preostaje 
ništa više, ako se oduzme neprihvatljivo i lažno. 

No ipak. Ostaje još jedno. Zaprisegnuta 
svjedočanstva svjedoka. Ali svjedoke morate 
iskušati. Morate također poznavati one, koji 
su položili zakletvu. Kod procesa se obično 
odbija onakve svjedoke, koji nisu nepristrani. 
Ja vas molim, mislite na to, kako su jedni ne¬ 
sigurno, drugi smiješno, drugi opet protivurječno 
donašali svoje izjave! Pogledajte kraljevske 
svjedoke. Može li se od njih očekivati istina.? 
Jedan je sam priznao, da je dvaput počinio 
umorstvo. Drugi vam je poznat kao nijekalac 
Boga... Ruku na srce. Hoćete li, gospođo, vje¬ 
rovati ovim ljudima, koji su već duboko preva¬ 
rili Boga i ljude? Ljudima, koji se ne bi mogli 
zakleti na svoju vjeru, pače ni na svoju časnu 

riječ! Ja sam uvjeren, da je vaša uviđavnost 
prevelika, vaša savjest previše osjetljiva. Pro- 
cjenite svjedoke po zasluzi. Tražite druge svje¬ 
doke. I naći ćete. Oni ne će tvrditi, da smo uči¬ 
nili nešto, što bi moglo škoditi državi i ljudskom 
društvu ... Neka vam Bog dade milost, da našu 
stvar pravedno vagnete. Imajte strahopočitanje 
i pred svojom vlastitom savješću! 

Ne ću vas, moja gospodo porotnici, dulje 
zadržavati. Sud prepuštam vama. A sve je dru¬ 
go već odavna kod Boga odlučeno.« 

Slušatelji su slušali bez daha ove njegove 
riječi. U prostranoj dvorani zavladala je mrtva 
tišina. Porotnici odgurnu stolice natrag, dignu 
se i teškim korakom pođu u susjednu sobu. 

Među publikom je nastalo tiho komešanje 
i šaptanje. Campionovi su drugovi opkolili Oca 
i zahvalili mu za sjajan obrambeni govor. Svi 
su bili veselo raspoloženi, jer je snaga njegovih 
riječi učinila duboki dojam i na same suce ... 

Jedan između slušatelja pristupi k Ocu i 
pruži mu čašu piva za okrepu. Dok je Otac pio, 
promatrao je suce. 

Živo su među sobom razgovarali i gestiku¬ 
lirali rukama. Samo je jedan ili drugi sjedio na 
svom mjestu, kao da ga se ništa ne tiče. 

»Oni tamo«, reče čovjek, koji je donio Ocu 
čašu okrepe, i pokaže na suce, »potpuno su 
uvjereni, da će vas proglasiti nevinima.« 

Nakon jednoga sata dođoše porotnici opet 
u dvoranu. O. Campion se silio, da ostane mi¬ 
ran. Časkom mu se pričini, da će mu srce isko¬ 
čiti. Zatvori oči i sabere se u Bogu. I sad se 


je, kao već često puta u životu, Njemu sasvim 
predao. 

Pričini mu se, kao da stoji izvan tijela, po¬ 
sve sam u beskonačnosti izvan prostora. Svaki 
je šum oko njega umukao. Samo u sebi, kao u 
velikoj udaljenosti, čuo je jako lupanje srca, kao 
oproštaj od zemaljskog života. Činilo mu se, kao 
da odjednom čuje pravilno udaranje od gong 
na onoj lađi, koju je vidio jednom u svojoj mla¬ 
dosti, kako odlazi da traži čarobnu zemlju Cat- 
hey. Zaplovila je u maglu, kao u neku zagonet¬ 
nu budućnost. Glas njezina gonga bivao je sve 
tiši i još je dugo iz magle slao svoje oproštajne 
glasove. A onda je nastala tišina ... Šta? Zar 
je i njegovo srce prestalo kucati? 

Otvori oči. Predsjednik porotnika stajao je 
pred vrhovnim sucem. 

»Mi držimo ...« Riječ mu zapne u grlu. 

Odluka je pala, pomisli O. Campion sasvim 
mehanički. Pogleda na svoje supatnike. Svi su 
grozničavom napetošću gledali na govornika. 

»Mi držimo, da su optuženi krivi pred Bo¬ 
gom i pred zakonom.« 

Campionu klonu ramena. Jedan čas mu se 
činilo, kao da je izgubio svaku misao. 

»Campion i vi ostali«, čuo je, kako je na¬ 
kon kratkog vremena progovorio vrhovni sudac. 
»Šta imate reći proti osudi?« 

Campion se digne još jednom. Brzo se je 
opet sabrao. Jedan očevidac primjećuje, da je 
O. Campion za ovog zadnjeg govora izgledao 
kao anđeo svijetla. 

»Mi se ne bojimo smrti«, poče on. »Samo 
zato, jer nismo gospodari svoga života, rekli 
smo nekoliko riječi na svoju obranu. Sada to 

više nije potrebno. Nemamo više ništa reći, 
nego samo još jednu riječ: ako nas vjera čini 
veleizdajnicima, da, onda smo zaslužili smrt! 
Mi jesmo i bili smo vjerni kraljičini podanici. 
A vi nas zabacujete, i prema tome prekidate 
vezu s vašim djedovima, sa časnim svećenicima 
naroda, s biskupima i kraljevima, sa svim, što 
Engleska naziva svojom slavom i veličinom ; sa 
svim, što je zemlju dovelo do časti, da se nazo¬ 
ve »Otok svetaca«, »Vjerno dijete Petrovo«. 
Možete bacati kamenje na našu nauku i nas 
nazvati veleizdajicama, ali — mi smo učinili 
samo ono, što su nam naši oci ostavili kao dra¬ 
gocjenu baštinu. S njima i sa svecima cijeloga 
svijeta biti proklet, to je naša sreća i naša sla¬ 
va. Bog živi! Drugi svijet živi. Sud drugoga 
svijeta bit će slobodan od mogućnika. On će 
se u svojoj osudi ravnati jedino po istini. Drugi 
će svijet biti slobodniji i veći od onih, koji izriču 
osudu nad nama!« 

Optuženici su zaboravili kod ovih riječi na 
svoju krvavu sudbinu. Neka dođe što mu drago, 
oni su se nutarnje opet snašli. »Nakon što sam 
čuo O. Campiona, gdje tako sjajno govori«, 
reče Cottam, jedan od njih, kasnije na putu u 
tamnicu, »rado umirem«. Isusovac je svršio 
svoj govor. Nato se digne vrhovni sudac. Nasta 
mrtva tišina. Sudac izmoli kratku molitvu, a 
onda izrekne osudu. 

»Morate natrag u tamnicu, iz koje ste došli. 
Ondje ostanite, dok ne budete provedeni lon¬ 
donskim ulicama k stratištu, gdje ćete biti obje¬ 
šeni. Još živima će vam presjeći konopac, izva¬ 
diti vam utrobu i spaliti pred vašim očima. Onda 
će vam odsjeći glavu i rasjeći vas na četiri dije¬ 


la. S vašim će se tijelom postupati prema volji 
njezina veličanstva, a vašim dušama neka bude 
Gospodin milostiv!« 

U prvi su čas svi protrnuli od užasa. Toga 
nije nitko očekivao. Osuđenici su se prvi snašli. 
Zajednički su povikali, da su oni vjerni kraljičini 
podanici. Čim su takvo što zaslužili? 

Samo je O. Campion bio posve pri sebi. 
On ispruži svoje ran jave ruke i zapjeva jakim 
glasom: Tebe Boga hvalimo, vjerno ispovije¬ 
damo! 

Sherwin prvi prihvati zahvalni himan i za¬ 
pjeva: Ovo je dan, koji nam je darovao Gospo¬ 
din! Veselimo se i radujmo u njemu! 

I drugi su brzo nadvladali prvi strah. Svi 
su složno hvalili Bogu za milost mučeništva 
tako, da je mnoštvo bilo zapanjeno i duboko 
potreseno. 

Svi katolici, koji su bili slijedeći dan dove¬ 
deni na sud, također su osuđeni na smrt. Cijela 
se zemlja zgražala. Misli li Elizabeta započeti 
u zemlji novo krvoproliće? 

Svjedočanstvo krvi 


0. Campion leži već nekoliko dana na sla¬ 
mi u svojoj ćeliji. Tamničar mu je s oklijevanjem 
stavljao okove, dok ga je on sam hrabrio i 
bodrio. 

Sad je eto prikovan o pod, on, koji je tako 
lako i hitro prolazio engleskim grofovijama. 
Katancem na željeznom lancu napravio je na 
zidu znak sv. križa i cijele sate moli pred njim. 
Teška su vrata Towera već davno zatvorena, 
sunce se oprostilo sa zemljom, a slabi sjaj zvi¬ 
jezda kradomice se ušuljao u njegovu ćeliju ... 
No on još uvijek moli. Ruke je položio jednu 
na drugu i okrenuo ih dlanovima prema nebu, 
kaošto je to često činio kod prikazanja u sv. 
Misi, i moli: »Primi, Gospodine, ovaj dar . ..« 

Dani su polako odmicali. Rano ujutro ušu¬ 
ljao bi se u njegovu sobicu Delahays, vjerni 
čuvar, stavio na zemlju pokraj njega bijedni 
zajutrak pa se opet tiho odšuljao, da ne smeta 
svećenika u molitvi. 

O. Campion ga upita, kad su bila prošla 
već tri dana: »Delahays, hoće li brzo doći 
naš dan?« 

Čuvar ga pogleda plašljivo. Očito nije znao, 
šta to misli. 

»Je li kraljevsko vijeće već odredilo dan 
našega smaknuća?« 

Čuvar promuca kroza zube odgovor: 

»Da, Sir.« 


»Kada će to biti?« Na licu se Campionovu 
pokaza radosno očekivanje. 

»O Sir, ja vas ne razumijem ... I vi ste još 
tako veseli!« 

»Reci mi samo, Delahays. Vidiš, da me time 
možeš samo razveseliti.« 

»Na 25. studenog.« 

»Hvala Bogu! Samo još nekoliko sati, Bože! 
Ali vrijeme je prekratko, da se uzmognem do¬ 
lično zahvaliti. Delahays, pomozi mi, da zahva¬ 
lim Bogu.« 

No život je još jednom pokucao na njegova 
vrata. Protestanti bi htjeli tako rado, da još i 
sada predobiju ovoga čovjeka za sebe. 

Neočekivano uđe u Campionovu ćeliju nje¬ 
gova sestra. Bila je duboko ganuta, a lice joj 
obliveno suzama. U neiskazanoj boli klekne 
kraj brata i počne mu milovati ruke, otečene 
i izmučene na racku. 

»Edmund!« jecala je. »Ne bi bio morao 
toliko trpjeti.« 

»Dijete«, našali se on i otare joj prstom 
jednu suzu sa lica. »Pa šta je to? Ne plači. Zar 
ne vidiš, kako sam sretan? ... Ali reci mi, tko 
ti je dao dopuštenje, da me smiješ posjetiti?« 

»Zapovjednik.« 

»Tako? Zar je gospodin Hopton odjednom 
postao tako prijazan?« 

»Da, Edmund! On mi je rekao i to, da bi 
ti mogao biti oslobođen i dobivao bi godišnje 
svotu od stotinu funti.« 

Nato se jadnica sva raspali od revnosti, no 
suze su je nadvladale. Otac se Campion morao 
nasmijati. 

»A što je gospodin Hopton zahtijevao kao 
uzvrat za njegovih stotinu funti godišnje?« 

»On ... on je rekao ...« Riječ joj zape u 
grlu. A onda nastavi brzo: »Morao bi prihvatiti 
kraljičinu vjeru.« 

»Vidiš, u tom je stvar. Gospodin Hopton 
bi htio trgovati i pri tom me povući za uši. .. 
Hoćeš li mi odgovoriti na jedno pitanje?« 

»Rado, Edmunde!« 

»Koliko procjenjuješ moju dušu? Sto funti?« 

»Nipošto!« vikne ona prestrašena. »Mnogo 
više, razumije se!« 

»Tisuću funti?« 

»Još više!« 

»Deset tisuća funti?.,. Kako? Još više? 
Sto tisuća...?« 

»Ali, Edmund! Pustimo to radije na stranu. 
Ja sam uvjerena, da se duša ne može kupiti 
ni za kakav novac.« 

»Dijete! Kako si mudra! Gledaj, i ja mislim 
isto tako. Reci, molim te, gospodinu Hoptonu, 
da njegova ponuda nema za mene nikakve 
vrijednosti.« 

U zadnji čas bi smaknuće odgođeno na 29. 
studenog. Kad su mučenici doznali, da će izvo- 
jevati pobjedu na vigiliju sv. Andrije apostola, 
pozdraviše se radosno među sobom riječima, 
koje je izgovarao apostol, kad je umrao: »Ave 
crux! Zdravo križu!« 

No kad je Burghley za to čuo, zapovijedio 
je odmah: »Ne! Ne će oni visjeti na blagdan sv. 
Andrije. Objesite ih dva dana kasnije!« 

Nisu svi u kraljičinu vijeću bili za to, da se 
Isusovca osudi na smrt. I sad je još bilo podi¬ 
jeljeno njihovo mišljenje. Mnogi su to držali za 
sramotu, da na tako pristranom sudu bude osu¬ 

đen čovjek takova duha i evropskog glasa, muž, 
kojega je engleska mladež častila kao svoj 
uzor, koga je jedan od prvih muževa u kraljev¬ 
stvu nazvao nekoć »ponosom Engleske.« 

Pa i kraljica je kolebala. Ona je još uvijek 
poštivala Campiona. Ali Burghleyeva mržnja 
na katolike konačno je ipak pobijedila. Njegova 
je odluka bila neoboriva: Campion mora na 
vješala! A od drugih osuđenika izabrao je još 
dvojicu, koji će biti smaknuti skupa s Isusov¬ 
cem. Bili su to Sherwin i Briant, koji su Stu¬ 
dirali u engleskom kolegiju u Rimu i Reimsu i 
ondje primili svete redove. 

Daleko od te borbe za i proti ležao je O. 
Campion u svojoj ćeliji i revno se pripravljao 
na svoj posljednji put. Postio je pet dana. Zad¬ 
nje dvije noći, koje su mu poklonjene odgađa¬ 
njem dana smaknuća, proveo je u neprekidnoj 
molitvi. 

Već se smrkavalo, ito posljednji put u nje¬ 
govu životu, kad zaškripe u bravi tamničarevi 
ključevi. Dva čovjeka uniđu unutra. On ih ra¬ 
doznalo pogleda. Uza svu tamu prepozna u 
jednom od njih Delahaysa. Kad je drugoga toč¬ 
nije pogledao, odvratio je od njega svoj pogled. 

»Velečasni!« dopre mu do ušiju nesigurni 
glas. »Ja sam to.« 

»Juda Eliot!« 

»Da. Imate pravo. Juda Eliot. Došao sam 
da vam reknem, da ne bih bio toga nikada i 
nipošto učinio, kad bih bio znao, da će se to 
ovako svršiti.« 

»Ako govoriš istinu, onda te zaklinjem: idi 
i priznaj otvoreno svoj prekršaj, na slavu Božju 
i za tvoje vlastito spasenje!« 


Edmund Campion 

»Onda će me katolici proganjati...« 

»Ni najmanje, Eliot! No ipak, da možeš 
biti siguran, dobit ćeš preporuku za jednog ka¬ 
toličkog kneza u Njemačkoj. Ondje možeš ži¬ 
vjeti u potpunom miru.« 

Otac istrgne iz knjige komad papira i napi¬ 
še u tami velikim nesigurnim slovima nekoliko 
riječi. Onda pruži papir izdajici. Ovaj ga za¬ 
hvalno primi, 

»Dakle, Eliot, do viđenja! Gore! Uredi 
dobro svoju stvar!« 

Pruži mu ruku. Eliotu klone glava na grudi. 
Šuteći se okrene i izađe napolje. 

Čuvar uhvati duboko dirnut svećenikovu 
ruku. O. Campion osjeti, kako mu po ruci ka¬ 
paju vruće suze. Delahays htjede nešto reći, 
ali mu riječ zapne u grlu. Padne na koljena i s 
počitanjem poljubi Ocu ruku. 

Kako su sporo prolazili noćni časovi! O. 
Campion je umoran, umoran do klonulosti. Ali 
ima još toliko toga moliti... Ovo divno oružje 
nisu mu mogli oteti. 

Moli za svoju sestru, koju je tako slabo 
znao tješiti. Ona se doduše smijala na njegove 
šale, ali su joj suze ipak neprestano tekle. Na 
oproštaju se je jecajući bacila na njegove grudi. 

Moli za svoje supatnike i za one, kojih dan 
pobjede još nije došao. 

Moli za svoje prijatelje vani: za Oca Par- 
sonsa i brata Ralpha, koji sada sigurno ne spa¬ 
vaju, nego negdje radi njega kleče pred taber- 
nakulom. Za Georgea Gilberta, svog vjernog 
pomoćnika, koji boravi već nekoliko mjeseci 
u Rimu. 


Moli za kraljicu i njezine ministre, za sve 
protestante i sve svoje neprijatelje, koje je uvi¬ 
jek ljubio, iako se morao boriti proti njihovoj 
nauci. 

Moli za cijelu Englesku, i u dušu mu se uli¬ 
jeva slatka sreća. Već odavna nije u ovoj zem¬ 
lji tekla mučenička krv. A sad je eto Bog iza¬ 
brao njega, da neplodnost tla natopi krvlju nje¬ 
gova srca. Vidi u budućnosti plodna Kristova 
polja. Njegova je riječ izazvala plodnost zemlje. 
Njegova će joj riječ dati snage, da donese sto¬ 
struki plod. 

Tromo se primicalo jutro. Po krovu su 
padale kapljice kiše i kapale kroz prozor u 
Campionovu ćeliju. 

Otac ispruži ruke i pozdravi dan najboljeg 
prijatelja. Još je samo nekoliko minuta bio sam, 
a onda se otvore vrata i u sobu uniđe tamničar, 
sasvim snužden i žalostan. 

»Velečasni!« 

»Dolazite po mene, zar ne?« 

Dva momka uđu za tamničarom. 

»Hajdemo!« promrmlja nestrpljivo jedan 
od njih. 

Otac blagoslovi tamničara. Bio je veseo, 
što je tu dušu za ovih dana žalosti opet predo- 
bio za katoličku vjeru. 

Kad izađe iz ćelije, opkole ga vojnici i 
odvedu preko dvorišta k velikim vratima. Kad 
su došli k tornju Celaharbour, zapovijedi Hop- 
ton, da ga uvedu unutra. 

Na svoje veliko veselje nađe Otac Campion 
ovdje oba svoja druga, s kojima će na stratište. 
Zagrliše se od veselja. Rozgovarali se kao dje¬ 
ca o sreći, koja će ih doskora zapasti. Još se 

jednom ispovjediše jedan drugome, da osvanu 
pred licem Božjim sasvim čisti. 

Međutim se Hopton vrtio ljut po svojoj 
sobi i po ormarima tražio remeni ovratnik, ko¬ 
ji je htio staviti Campionu oko vrata. Ovaj 
Isusovac mora biti osramoćen pred cijelim naro¬ 
dom. Već su mu kod parnice trebali metnuti 
taj sramotni ovratnik! No da li to dolikuje jed¬ 
nom napola mrtvom čovjeku? Svejedno! Ali — 
Hopton je uzalud tražio. Ovratnika nema pa 
nema. Zato nakon nekoliko sati zapovijedi, da 
kažnjenike izvedu opet napolje. 

Pred Towerom je stajala nepregledna masa 
svijeta. Već su gotovo cijelo prije podne tu, 
uza sve slabo vrijeme, samo da još jednom vide 
Campiona. 

Ovaj ih pozdravi, kad je izašao kroz tijesna 
vrata napolje, radosnim pogledom: 

»Neka vas Bog spasi!« Doviknu im on. »Bog 
vas blagoslovio i učinio od vas dobre katolike.« 

Vozila su već bila pripravljena. Bila je to 
neka vrsta tepiha, položenih na zemlju. Po je¬ 
dan je bio privezan za repove dvaju konja. O. 
Campion klekne na zemlju i izmoli: »Oče, u 
ruke tvoje predajem duh svoj.« 

Sad vojnici polože Campiona na jedno vo¬ 
zilo, a drugu dvojicu na drugo, dobro ih svežu, 
dok su konji — poplašeni vikom svjetine — 
nemirno udarali kopitama o zemlju. A kad su 
sluge konačno zavitlali bičem, povukoše divlje 
i naglo ... 

Vozili su ih ovako kroz blatne ulice, a 
svjetina ih je sa svih strana ismjehivala i rugala 

im se. Za kratko vrijeme bili su sasvim poštr- 
cani od blata. 

Neki plemeniti čovjek, koji se nalazio među 
gledaocima, sagnuo se k Ocu Campionu, kad 
su se malo zaustavili, i samilosno mu otro bla¬ 
to s lica. _ 

No i na sam ovaj dan mnogi su katolici 
molili Oca za savjet. A on je davao svima riječi 
okrepe, koje su oni ponijeli kući i cijeli svoj 
živo čuvali kao oporuku jednog sveca. 

Povorka je prolazila pokraj ulice Newgate, 
gdje je Campion primio prvu školsku naobrazbu. 
Nekoć je kao dječak s poštovanjem pozdravio 
svaki put Majku Božju kod velikih vrata. I sad 
se teškom mukom pridigao gornjim tijelom, da 
još jednom pozdravi sliku nebeske Majke. 

Prispjeli su na Tyburn. Kad je O. Campion 
podigao oči, ugledao je nad sobom vješala ... 

Putem su se mučenici tješili riječima iz psa- 
lama ili iz vlastitih propovijedi. A sad — na 
Tyburnu — zatitra im na ustima veseli smiješak. 
Narod poviče začuđeno: 

»Gledajte, oni se smiju!« 

Oca su Campiona prvoga poveli u smrt. 
Krvnik ga odveže sa vozila i zapovijedi mu, 
da se popne na kolica ispod vješala. 

»Stavite konopac oko vrata!« 

Otac posluša. Svaka njegova kretnja bila 
je mirna, dostojanstvena. Bacio je pogled na 
trg i vidio, kako je prepun svijeta,.. 

Kiša je prestala padati. U taj čas probije 
sunčana zraka oblak i obasja Tyburn. Campion 
je čitao iz očiju tisuća još jedno pitanje i osjetio 

je, da mora pred narodom izvršiti još jednu 
dužnost. Ovi ljudi, raznim glasinama krivo oba¬ 
viješteni, moraju čuti iz njegovih usta, zašto 
je on tu. Svi slute, ali ne znaju za pojedinosti. 

Zato progovori mirnim glasom: 

»Spectaculum facti sumus angelis et homi- 
nibus! — Postali smo izgled anđelima i ljudima!« 

No sheriffi ga odmah prekinuše. Očito su 
se bojali njegova govora. Navalili su na nj, neka 
bez okolišanja i bez mnogo riječi prizna vele¬ 
izdaju proti kraljici. 

»Ja pozivam sve prisutnike za svjedoke, 
da sam od ovakve izdaje potpuno nevin!« 

No oni su ga opet i opet prekidali. Tako 
je mogao reći samo nekoliko riječi. »Idem rado 
u smrt. Ali naglašujem: umirem za svoju vjeru! 
Porotnici su se mogli prevariti, jer prevariti se, 
jest nešto ljudsko. Opraštam i svim onima, koji 
su me iz mržnje progonili. Bog blagoslovio našu 
kraljicu i Bog blagoslovio našu domovinu!« 

Nato je jedan bilježnik na zapovijed kralji¬ 
čina vijeća pročitao izjavu, u kojoj Elizabeta 
izjavljuje, da osuđenici nisu osuđeni na smrt 
radi njihove vjere, nego radi veleizdaje. 

Ali narod se nije više dao prevariti. Znao 
je on dobro, na kojoj je strani istina. Usred svje¬ 
tine nasta nezadovoljno prigušeno mrmljanje. 

O .Campion se opet udubio u molitvu. Neki 
se od gospode vijećnika proguraju k njemu i 
upitaju ga za njegovo mišljenje o ekskomunika- 
ciji kraljice. 

O. Campion je šutio. I nije mogao učiniti 
ništa bolje. Svoj je život sproveo u neumornom 
naporu, da pomiri Englesku s Ocem u Rimu, 

Htio je da djelom dade odgovor na ovo goruće 
pitanje i na taj način opet pribavi Engleskoj 
potrebni mir. Riječi nisu mogle premostiti jaza. 
Čemu da onda još sada na pragu smrti govori 
riječi? Doskora će njegova krv glasno pro¬ 
govoriti! 

»Spasite svoju dušu i odrecite se Pape!« 
dopre još jednom do njegovih ušiju glas angli¬ 
kanskog propovjednika. 

»Ja sam katolik!« Ove riječi padoše kao u 
kamen uklesane. 

Najednom vikne netko iz naroda i činilo 
se, kao da govori u ime sviju: 

»Da, vaša vjera jest vaše jedino izdajstvo!« 

Propovjednik kraj njega nagovara ga, da 
opetuje za njim njegove riječi. No Campion do¬ 
broćudno odbije. On nije njegove vjere. Nato 
izmoli vjeroispovijest i zamoli prisutne katolike, 
da skupa s njim mole. Još se jednom pomoli 
za kraljicu i zaželi joj »dugo, mirno vladanje 
i obilje blagoslova.« 

Cijelo je vrijeme stajao uspravno na kolima, 
s konopcem oko vrata i svezanih ruku na le¬ 
đima. Ništa na njemu nije odavalo ni najmanjega 
znaka nemira. 

Sluga prihvati za uzde i potjera konja, 
koji je bio upregnut za kola... O. Campion 
opazi to i zatvori oči. Osjeti ispod sebe jaki 
trzaj, konj potegne. Na čas se mučenik zakoleba, 
izgubi ravnotežu. A onda mu se pričini,, kao 
da je povučen u vis. Izgubi čvrsto tlo ispod 
nogu.,, 

Grudi mu se napnu, ramena se skupe. No 
doskora pane u nesvijest. 

Narod je počeo glasno jaukati, U ovom je 
svećeniku izgubio svog prijatelja i zaštitnika. 

Krvnik pristupi. Htio je prema osudi ski¬ 
nuti Oca još živog. No lord Howard mu to za¬ 
brani. Neka još pričeka. 

Kad su Ocu Campionu nakon nekoliko mi¬ 
nuta prerezali konopac i spustili ga na zemlju, 
već je bio mrtav. Narod je sa suzama u očima 
gledao, kako je krvnik odvukao mučenikovo 
tijelo na stol, odrubio mu glavu, rasjekao tijelo 
na četiri dijela i bacio ih u kotao, koji je stajao 
na rasplamtjeloj vatri. ■' 

Slijedeći je bio doveden k vješalima Ru- 
dolph Sherwin. Krvnik, koji je baš bio dovršio 
svoje krvavo djelo s Campionom, pruži krvavu 
ruku prema njemu. 

»Dođi, Sherwin, primi i ti svoju plaću!« 

No mučenik se nije ni najmanje prestrašio. 
On zagrli surovog čovjeka i poljubi Campionovu 
krv na njegovoj ruci. 

Zatim se mirno uspne na kola. I njega su 
salijetali propovjednici i vijećnici. Ali i on osta 
stalan. 

Narod je okolo dovikivao: 

»Dobri Mister Sherwin! Neka Bog primi 
vašu dušu!« I vikali su još i onda, kad je muče¬ 
nik već bio predao svoju dušu Bogu. 

Aleksander Briant, najmlađi od trojice sve¬ 
ćenika, gledao je mimo cijeli tragični događaj. 
Imao je jako mlad izgled, glatko djetinje lice, > 
na kojem se odrazivalo veselje i sreća, što smije 
umrijeti za katoličku vjeru. 

»Ta on je još pravi dječak!« povikali su 
neki iz naroda, kad su ga vidjeli onako mladog. 



Briant je molio i zazivao 0. Campiona, kad 
je primio konopac. U svom životu štovao ga 
je kao prijatelja i oca. A sad je tražio od njega 
jakosti za posljednju borbu. 

Briantova je smrt bila osobito bolna. Krvnik 
mu je naime nemarno svezao konopac oko 
vrata tako, da je konop zapeo o čeljust i nije 
se sasvim stegnuo. Mučenik je bio još posve pri 
svijesti, kad je sluga prerezao konopac. Htio se 
je pridići, no oni su ga dovukli k stolu, da mu 
rasječu tijelo i izvrše barbarsku osudu. 



















Pobjeda 


Campion je mrtav! 

Burghley je htio odahnuti, ali je morao 
priznati, da je izrekao krivu osudu. 

Glas je naroda progovorio. I njegov se glas 
čuo na ulici, na trgovima. Umorili su nam sveca! 
Kako će strašno Bog radi toga kazniti našu- 
zemlju! Jeste li čuli, da je voda iz Temse izne¬ 
nada provalila u kuće, kad su mučenici visjeli 
na vješalima? Petero Johnsonove djece utopilo 
se kod toga. Bili su zatvoreni u kući, dok su 
roditelji prisustvovali smaknuću. Božja je kazna 
strašna! Svaki čas se čuje o novim kaznama 
Božjim ... A jeste li čuli, da se Briantovo tije¬ 
lo, ovog anđela Božjeg, podiglo nakon što su , 
mu odavna već iščupali srce iz grudiju...? 

Kad su Burghleyevi ljudi kasno poslije pod¬ 
ne pripovijedali svom gospodaru o raspoloženju 
u narodu, bjesnio je lord od ljutine. Htio je ma¬ 
knuti Isusovca s puta, a eto on sad prolazi svim 
ulicama i sokacima, živi usred naroda, u siro¬ 
mašnim kućicama i u palačama. .. Gdje se god 
ljudi skupljaju, govori se o njemu. Pače i u po¬ 
drumima i krčmama i pri tom se pjevaju stare 
katoličke pjesme. 

Walsingham, državni tajnik, i Hopton, za- 
povjednik Towera, potvrde pripovijedanje uho¬ 
da. Baš su malo prije njihove vlastite kćeri 
izjavile, da će postati katolikinje. Danas su, 
vele, upoznale, gdje se nalazi istina. »Mi smo 


čitale neoborivo svjedočanstvo za nju, napisano 
je krvlju.« 

Henrik Walpole, jedan mladi protestant, 
bio je kod smaknuća Oca Campiona sasvim 
blizu njega. Kad je krvnik bacao rasječene ko¬ 
made tijela u kotao, pala je kapljica rumene 
krvi na Henrikovo odijelo. U taj mu se čas 
pričini, kao da mu je u dušu pala živa žeravica. 
Ovaj je događaj bio povodom njegovu obraće¬ 
nju. Kasnije je postao vjeran katolik i stupio 
u Družbu Isusovu. Nakon nekoliko godina vra^ 
tio se u domovinu kao apostol Kristov. I njega 
su uhvatili i osudili na smrt. Umro je istom 
smrću kao 0. Campion. 

Obraćenja su bila bezbrojna. Gotovo svaka 
kapljica krvi, koja je potekla na Tyburnu, obra¬ 
tila je dnevno jednu dušu. Walpole je držao, 
da je onih dana bilo oko deset hiljada obraćenja. 
Smrću mučenika položen je temelj za pobjedu 
katoličke stvari. 

Zemlje na kontinentu zahvatio je opravdani 
gnjev, kad se pronio glas o smaknuću mučenika. 
No i oni su razumjeli govor krvi, koja je pro¬ 
govorila na Tyburnu. Pogotovo onda, kad su 
nakon nekog vremena doprli točniji glasovi o 
junačkoj smrti mučenika. A od svih njih najviše 
je bio slavljen O. Campion. On je svijetlio kao 
svijetli simbol u borbi za sputanu istinu. Nje¬ 
gova braća po vjeri našla su u njemu izvor 
snage: s Campionom vojevati, s njim pobijediti 
ili umrijeti — to je bio odsada zanosni ideal 
mlade engleske garde. 

Ta šta su odricanje, nevolja pa i sama 
smrt prema životu, koji je posvećen istini i od 
nje oplemenjen? 

S istinom u srcu obrađivali su korovom 
obrasla polja za strašne bure i oluje bijesnog 
progonstva. Za katolicizam u Engleskoj osva¬ 
nulo je blago proljeće. I odonda niču i cvjetaju 
dubrave . . . Njihove se mladice hrane krvlju 
onih velikih i herojskih muževa, koji su žrtvo¬ 
vali svoj život, da proslave Krista, Krista Kralja, 
koji ih je pozvao u svoju službu. 

Edmumd Campion dovršio je svoje djelo. 

U najljućem progonstvu odlučio se on potpuno, 
da se žrtvuje za Crkvu. I ostao je svojoj odluci 
vjeran cijeli život. Tu je postavljen temelj ve¬ 
ličini njegova značaja. U stotinama teških pri¬ 
goda, prkoseći stotinama pogibelji, podnoseći 
nebrojene nevolje, bezbrojne neprijateljske za¬ 
sjede, ispunio je on oduševljeno i predano svoje 
poslanje apostola Kristova: na to je smjerala 
svaka njegova riječ, svaki njegov korak uvijek 
i svagdje — do zadnjega daha. 

U tom je on nama slabima sjajan primjer. , 

Molitva 


Bože, koji si izabrao blaženoga mučenika 
svoga Edmunda i njegove drugove za poborni¬ 
ke prave vjere i prava svete Stolice i naoružao 
ih nepobjedivom srčanošću: molimo Te, pomozi 
i nama po njihovu zagovoru i daj, da budemo 
jaki u vjeri i da se do zadnjega daha života 
svoga borimo proti zlobnom neprijatelju. Po 
Gospodinu Isusu Kristu Sinu Tvojemu, koji s 
Tobom živi i kao Kralj kraljuje u vijeke 
vjekova. Amen. 

